
Jei paklausite, kur slypi mano sėkmės priežastis, 
atsakysiu tik tiek. Galbūt man ir trūko gabumų, tačiau 
aš vadovavausi paprastu, bet galingu principu - 
siekiau daryti tai, kas dera daryti žmogui, siekiau 
būti teisingu žmogumi. 

Įvadas 


Šiandien visuomenė sutrikusi, 
todėl laikas pergalvoti gyvenimo filosofiją 

Mes dabar visiškai sutrikę gyvename nerimo lai- 
kotarpį, kai nėra aišku, kas bus toliau. Lyg ir esame 
turtingi, bet širdyje trūksta pilnatvės, nors ir užtenka 
maisto bei drabužių, bet padorumas menkas, lyg ir 
esame laisvi, bet jaučiamės tarsi užspeisti į kampą. 
Bet ką sugebėtume gauti, bet ką galėtume padaryti, 
jei tik netrūktų entuziazmo, bet vis dėlto esame nevei- 
klūs ir į viską žiūrime per daug įtariai. Yra net tokių, 
kurie įsivelia į nusikaltimus ir sukelia skandalus. 

Įdomu, kodėl visuomenė jaučiasi tarsi užspeista į 
kampą? Ar tik ne todėl, kad nemažai žmonių, nema- 
tydami gyvenimo prasmės ir nevertindami jo, pame- 
tė iš akių gyvenimo kelio nuorodas? Manau, ne man 
vienam atrodo, kad šiandien visuomenė sutrikusi to- 
dėl, kad jos netikusi gyvenimo samprata. 

Ar nebus šiandien svarbiausias klausimas: „Dėl ko 
gyvename?“ Pirmiausia būtina pagalvoti apie tai ir 
susikurti savo gyvenimo filosofiją. Ta filosofija turi 
apimti ir mąstyseną, ir ideologiją. 

Gal tokio klausimo kėlimas yra beprasmiškas — 
kaip vandens laistymas dykumoje ar kaip labai sun- 
kus darbas, pavyzdžiui, kuolo kalimas sraunioje 
vandens tėkmėje, bet aš tikiu, kad kaip tik dabar, kai 
linkstama paniekinti nuoširdų prakaito liejimą, pa- 
prasto ir tiesaus klausimo iškėlimas įgauna didžiulę 
prasmę. 

Jei nepabandysime keisti savo gyvenimo filoso- 
fijos, ateityje visuomenė vis labiau jausis sutrikusi. 
Tokio rimto pavojaus nuojautos ir nerimo pagautas 
tikriausiai esu ne aš vienas. 

Šioje knygoje stengsiuosi atvirai paaiškinti, kokia 
turi būti žmogaus gyvenimo filosofija, padėti pama- 
tyti esminius dalykus ir juos apmąstyti. Noriu iš 
esmės pakalbėti apie gyvenimo prasmę ir apie tai, 
koks turi būti gyvenimas. Stengsiuosi įkalti dar vie- 
ną menką kuoliuką į sraunią laiko tėkmę. 

Didžiausia laimė man būtų, jei skaitytojai šioje 
knygoje rastų bent užuominų, kurios padėtų rasti 
gyvenimo džiaugsmą ir pragyventi kupiną laimės 
ir turiningą gyvenimą. 


Dvasios apsivalymas — 
gyvenimo šiame pasaulyje prasmė 


Kažin kur slypi mūsų, žmonių, gyvenimo prasmė 
ir tikslas? Į šį klausimą, kurį pavadinčiau esminiu, 
atsakyčiau tiesiai: gyvenimo prasmė - tai dvasios 
apsivalymas, širdies taurinimas. 

Klaidžioti savo norų labirintais, vis dvejoti ir dve- 
joti - tokia yra gyvo padaro, vadinamo žmogumi, 
prigimtis. Deja, mes esame tokie padarai, kurie be 
jokių ribų trokštame turtų, padėties, garbės, nori- 
me malonumų. 

Žinoma, svarbu, kad užtektų maisto ir drabužių, 
kad turėtume pinigų tiek, kad nereikėtų riboti savo 
laisvės. Siekis iškilti taip pat yra gyvenimo variklis, 
todėl tikriausiai nereikėtų ir jo neigti. Tai yra svar- 
būs žmogaus gyvenime dalykai. Bet kad ir kiek 
prikauptume turtų ir garbės, nieko negalėsime nu- 
sinešti į aną pasaulį. Šio pasaulio turtais reikia atsi- 
kratyti dar šiame pasaulyje. 

Yra tik vienas vienintelis dalykas, kuris neišnyks- 
ta, - tai siela. Pasitinkant mirtį, šiame pasaulyje įgy- 
tus turtus, padėtį ir garbę reikia palikti ir leistis į 
naują kelionę pasiėmus su savimi tik sielą. 

Todėl jei manęs paklaustų: „Ko atėjai į šį pasaulį?“, 
nedvejodamas atsakyčiau: tam, kad tapčiau bent kiek 
geresnis nei buvau gimdamas, kitaip tariant, kad mir- 
čiau turėdamas bent kiek gražesnę ir tauresnę sielą. 

Gyventi - vadinasi, ragauti ir šilto, ir šalto, būti nuo- 
lat skalaujamam ir laimės, ir nelaimės bangų ir iš visų 
jėgų nepasiduoti iki tos dienos, kol galiausiai išleisi 
kvapą. Gyventi - vadinasi, kaip švitriniu popieriumi 
nuolatos šlifuoti mintis, kad taptum žmogiškesnis ir 
paliktum šį pasaulį su aukštesnę pakopą pasiekusia 
siela, nei ji buvo atėjus į šį pasaulį. Aš manau, kad 
toks yra žmogaus gyvenimo tikslas. Mes turime die- 
na po dienos sąžiningai stengtis, kad ši diena būtų 
geresnė už vakarykštę, o rytojus būtų geresnis už šią 
dieną. Tas nenuilstamas darbas ieškant žemiškojo 
kelio ir sudaro mūsų gyvenimo tikslą ir vertę. 

Gyvenime tenka patirti daug kančių. Kartais tiesiog 
norisi prakeikti visus dievus, kodėl tik tau atsiuntė 
šitiek vargo. Bet juk vargai ir kančios skirti tavęs iš- 
mėginimui, dvasios apvalymui. Vargai tau suteikia 
puikiausią šansą išlavinti savąjį žmogiškumą. 

Tik toks žmogus, kuris sugeba į išmėginimus žiūrėti 
kaip į suteiktas galimybes, gali vertingai nugyventi laiki- 
nąjį gyvenimą. O šis gyvenimas - tai laikotarpis, duo- 
tas širdžiai taurinti, vieta, skirta dvasiai apvalyti. Taigi 
žmogaus gyvenimas įgauna prasmę ir vertę, jei širdis 
yra taurinama, o dvasia apvaloma. Tai — svarbiausia. 


Paprasti principai — 
patikimos gairės gyvenimo kelyje 


Siela, atsižvelgiant į gyvenimo būdą, gali apsivalyti, 
bet gali ir susiteršti. Pagal tai, kaip gyvename, mūsų 
širdys gali taurėti, bet gali ir vulgarėti. 

Pasaulyje yra nemažai žmonių, kurie, nors ir turi 
nepaprastų gebėjimų, pasirenka ne tą kelią, nes ne- 
paiso širdies. Ir verslo pasaulyje, kuriam priklausau 
ir aš, jei egoistiškai mąstoma, jog svarbu, kad tik aš 
turėčiau naudos, žmonės sukelia skandalus. Net ir 
labai verslininko talentu apdovanotų žmonių veiks- 
mai kartais verčia kraipyti galvas. Jau nuo senų laikų 
yra sakoma: „Talentingąjį pargriovė jo talentas“, to- 
dėl gabūs žmonės neretai kuriuo nors gyvenimo eta- 
pu ima per daug pasitikėti savo gabumais ir pasiren- 
ka ne tą kryptį. Tokie žmonės, nors, pasinaudodami 
savo talentu, būna ir pasiekę sėkmės, bet, pasikliovę 
tik gabumais, ima ir pasuka keliu, kuris nuveda į 
nesėkmę. 

Kuo gebėjimai yra didesni nei vidutiniai, tuo reika- 
lingesnis kompasas, kuris nuvestų teisinga kryptimi. 
Svarbiausia gaire gyvenime turi tapti mąstysena ir 
ideologija, arba kitaip - gyvenimo filosofija. 

Jei žmogus nesusikūręs savo filosofijos, o asmeny- 
bė dar nesubrendusi, kad ir kaip būtum apdovanotas 
gabumais („gabumai yra, bet kokia iš jų nauda“), jei 
nenukreipsi jų teisinga kryptimi, nuklysi klaidingu 
keliu. Tai svarbu ne tik verslininkams. Galima saky- 
ti - tai svarbu visiems. 

Man atrodo, kad tai, ką vadiname asmenybe, ga- 
lima išreikšti formule: „asmeninės savybės + filoso- 
fija“. Taigi asmenybė susideda iš dviejų dalykų: as- 
meninių savybių, kurias žmogus atsineša gimdamas, 
ir filosofijos, kurią susikuria savo gyvenimo kelyje. 
Kitaip tariant, asmenybė, t. y. žmogaus dvasia, išsi- 
ugdo tada, kai prie įgimtų dalykų — charakterio sa- 
vybių - pridedama tai, kas įgyjama, - filosofija. 

Žmogaus asmeninės savybės nulemia, kokią filo- 
sofiją jis pasirinks eidamas gyvenimo keliu. Viena 
aišku: jei nebus tvirtai įleistos šaknys, vadinamos 
filosofija, medžio kamieno, vadinamo asmenybe, ne- 
pavyks išauginti storo ir tiesaus. 

Taigi kokia gi filosofija remtis? Ogi paprasta: žiūrė- 
ti, ar žmogui tai dera, ar ne. Tokį supratimą paprastai 
perduoda tėvai vaikams, ir jis sudaro žmonijos nuo 
amžių puoselėtos moralės bei etikos pagrindą. 

Kompaniją „Kyocera“, kai aš buvau dvidešimt sep- 
tynerių, įkūrė mano aplinkos žmonės. Aš buvau nau- 


jokas versle ir, kadangi neturėjau nei žinių, nei patir- 
ties, visiškai neįsivaizdavau, ką turėčiau daryti, kad 
verslas sektųsi. Sutrikęs aš širdyje nusprendžiau, jog, 
kad ir kaip ten būtų, darysiu tik tai, kas dera žmogui. 

Negalima meluoti, negalima kitiems pridaryti rū- 
pesčių, reikia būti sąžiningam, nenorėti per daug ir 
negalvoti vien apie save. Štai tokių paprastų princi- 
pų, kurių visi, būdami maži, išmokstame iš tėvų ir 
mokytojų ir kuriuos augdami vis labiau ir labiau už- 
mirštame, nutariau laikytis kaip verslo gaire ir krite- 
rijumi priimdamas sprendimus. 

Nors apie verslą nieko neišmaniau, bet buvau įsi- 
tikinęs, kad niekas nesiseks, jei nusižengsiu įprastai, 
nusistovėjusiai moralei ir etikai. Šis principas labai 
paprastas, bet kartu ir labai aiškus. Tik jo laikantis 
man versle be klaidžiojimų pavyko pasirinkti teisin- 
gą kelią, ir tai lėmė projektų sėkmę. 

Jei paklausite, kur slypi mano sėkmės priežastis, at- 
sakysiu tik tiek. Galbūt man ir trūko gabumų, tačiau 
aš vadovavausi paprastu, bet galingu principu - sie- 
kiau daryti tai, kas dera daryti žmogui, siekiau būti 
teisingu Žmogumi. 

Ašįsikaliau sau į galvą, kad svarbiausia yra neklys- 
ti kaip žmogui, nepažeisti esminio dalyko —- moralės 
ir etikos, ir nutariau stengtis visą gyvenimą to iš pas- 
kutiniųjų siekti. 

Šiais laikais Japonijoje, prašnekęs apie moralę ir 
etiką, kurios suponuoja Žmogaus elgesio normas, 
daugeliui žmonių gali sudaryti įspūdį, kad tavo mąs- 
tymas labai jau atsilikęs nuo laiko, tiesiog supuvęs. 
Manoma, kad prieš karą etika, neteisingai ją supran- 
tant, mąstymo formavimuisi buvo padariusi žalos, 
todėl po karo Japonijoje ji tapo beveik tabu. Bet iš ti- 
krųjų ji yra žmonijos išaugintas išminties kristalas, 
tvirta ašis, apie kurią sukasi mūsų kasdienybė. 

Pastarųjų laikų japonai atmeta daugelį gyvenimo 
patikrintų dalykų, laikydami juos pasenusiais, ir, 
vaikydamiesi patogumo, neteko daug ko, kas yra tie- 
siog būtina. Moralė ir etika, atrodo, yra vieni iš tų 
dalykų. 

Bet ar kaip tik dabar nereikia sugrįžti prie tų prin- 
cipų ir diena po dienos gyventi tvirtai jų laikantis? 
Man atrodo, kad jau metas sugrįžti prie senovės 
išminties. 


Gyvenimo tiesą galima pažinti 
tik iš visų jėgų dirbant 


Taigi ką konkrečiai reikia daryti formuojant savo 
asmenybę, apsivalant sielą? Ar būtina ką nors ypa- 
tinga daryti, pavyzdžiui, atsiskyrėliškai pagyventi 
kalnuose ar landžioti po kriokliu? Ne, to nereikia. 
Priešingai, už viską svarbiau yra diena po dienos iš 
visų jėgų dirbti šiame gana vulgariame pasaulyje. 

Tolesniuose skyriuose apie tai kalbėsiu konkrečiau, 
bet dabar galima pasakyti, kad Buda, aiškindamas pra- 
timus, kuriais galima pasiekti nušvitimą, akcentuoja ir 
tai, kaip svarbu yra pasiekti meistriškumą. O meistriš- 
kumas yra dirbimas iš visų jėgų, pasinėrimas į darbą 
nė per milimetrą nenusukant akių nuo jo. Manau, kad 
šitaip dirbant mūsų širdys pasidaro tauresnės, be to, 
tai yra efektyviausias būdas asmenybei tobulėti. 

Dažnai yra sakoma, kad darbas yra priemonė gauti 
atlyginimą, išgyvenimui reikalingą duoną. Manoma, 
kad reikia kiek galima sutrumpinti darbo laiką, gauti 
kuo didesnį atlyginimą, o toliau leisti laiką savo po- 
mėgiams tenkinti. Tokį gyvenimą galima pavadinti 
prabangiu. Tarp taip suprantančių gyvenimą žmo- 
nių atsiranda ir tokių, kurie mano, kad darbas tėra 
„neišvengiamas blogis“. 

Bet darbas iš tikrųjų yra labai taurus veiksmas, tu- 
rintis didelę vertę ir prasmę. Dirbdami fizinį darbą 
mes įveikiame troškimus, apvalome sielą ir kuriame 
asmenybę. Taigi darbu ne vien tik užsidirbame duo- 
nos pragyvenimui. 

Diena po dienos dėdami į darbą širdį ir pastangas 
mes atliekame neįkainojamus „pratimus“, kurie valo 
sielą ir taurina širdį. 

Antai Sontoku Ninomija gimė ir augo vargingoje 
šeimoje. Būdamas bemokslis valstietis, jis, paėmęs į 
rankas kastuvą ir kauptuką, išeidavo į ryžių laukus 
ir sąžiningai darbuodavosi ten nuo ankstyvo ryto iki 
vakaro, kol įsižiebdavo žvaigždės danguje. Ir tik ši- 
taip dirbdamas jis atliko didžiulį darbą, kurio dėka 
suvargęs kaimas tapo turtingas. Šitiek pasiekus jam 
buvo paskirtas darbas Tokugavos karinėje vyriausy- 
bėje. Ir kai jis su kitais karininkais buvo pakviestas 
į rūmus, nepaisant to, kad visiškai nebuvo mokęsis 
etiketo, nuo jo laikysenos dvelkė kilnumu nelyginant 
nuo tikro kilmingojo, ir netgi aura skleidėsi apie jį. 

Taigi „meistriškumas ryžių lauke“, kurio jis pasiekė 
ištisai dirbdamas permirkęs prakaitu ir įmirkęs dum- 
ble, natūraliai įsismelkė į jo vidų, išugdė jo asmenybę, 
nugludino širdį ir pakylėjo sielą į aukštesnę pakopą. 

Šitaip žmonės, kurie sugeba pasinerti į vieną dar- 
bą, žmonės, kurie dirba kiaurai išilgai iš visų jėgų, 


tampa vis meistriškesni, o tai natūraliai nuskaidrina 
Širdį ir suformuoja stiprią asmenybę. Todėl darbas 
ir yra tauri veikla. Galbūt kam nors širdies skaidri- 
nimas asocijuojasi su religine praktika, bet užtenka 
pamėgti darbą ir dirbti iš širdies, kad suprastum, jog 
darbas skaidrina širdį. 

Lotynų kalboje yra toks posakis: „Svarbiau ne 
darbo išbaigtumas, o žmogaus, darančio tą darbą, 
išbaigtumas“. Asmenybės išbaigtumas taip pat pa- 
siekiamas tik per darbą. Vadinasi, filosofija gimsta iš 
sūraus prakaito, o širdis gludinama tik darbe, dirba- 
mame diena po dienos. Būtina įsitraukti į darbą, kurį 
turi atlikti, nuolatos sukti galvą ir dėti pastangas. Tik 
tai leis pajusti tau skirtos dienos - šios dienos - svar- 
bą, svarbą tos akimirkos, kuri vadinasi „dabar“. Aš 
dažnai savo įmonės darbuotojams sakau, kad kiek- 
vieną mielą dieną reikia praleisti kuo rimčiausiai. 
Negalima švaistyti veltui gyvenimo, kuris duotas tik 
kartą, gyvenimą reikia nugyventi uoliai ir rimtai dir- 
bant. Toks gyvenimas net paprastą žmogų gali pada- 
ryti nepaprastą. 

Be abejo, žmonės, kurie yra pasiekę aukštumų savo 
srityje, taip pat yra ėję tokiu keliu. Turbūt galima sa- 
kyti, kad darbas ne tik suteikia ekonominį pagrindą, 
bet ir pakelia žmogaus žmogiškąją vertę. 

Todėl nebūtina atsiskirti nuo pasaulio — darbo vieta 
yra geriausia dvasinės praktikos vieta, nes pats dar- 
bas jau yra praktika. Norėčiau, kad tvirtai įsidėtumė- 
te į galvas, kad diena po dienos plušėdami darbe ne 
tik tapsite tauriomis asmenybėmis, bet ir susikursite 
puikų gyvenimą. 


Pakeitus mąstymą 
gyvenimas pasikeis 180 laipsnių kampu 


Ką reikėtų daryti, kad nugyventum gyvenimą kaip 
galima geriau ir pasiektum vaisių, vadinamų laime. 
Tai galima išreikšti lygybe: 

Gyvenimo, darbo rezultatai = mąstymas x entu- 
ziazmas x sugebėjimai 

Tai reiškia, kad gyvenimo, darbo rezultatai pasie- 
kiami mąstymą, entuziazmą ir sugebėjimus sudau- 
ginus, tik jokiu būdu ne sudėjus. 

Sugebėjimus galima pavadinti talentu ar intelektu, 
ir tai greičiausiai yra prigimtinė dovana. Sveikata, 
motorika ir panašūs dalykai tikriausiai taip pat į tai 
įeina, o entuziazmas yra širdies pastangos ir atsida- 
vimas norint ką nors pasiekti, ir tai jau įgyjamas da- 
lykas, kurį galima kontroliuoti savo valia. Abu šiuos 
elementus galima įvertinti balais nuo 0 iki 100. 

Kadangi tai yra sandauga, net ir turint sugebėji- 
mų, jei trūks entuziazmo, gero rezultato nebus. Ir 
ras dirbti ir gyventi, bus galima pasiekti gerokai di- 
desnių rezultatų nei pasiekė tie žmonės, kurie buvo 
gausiai apdovanoti gabumais. 

Bet pradžioje yra mąstymas. Jis yra pats svarbiau- 
sias iš trijų elementų, ir kai sakoma, kad vien mąsty- 
mas nulemia gyvenimą, tai nėra tiktai tušti žodžiai. 
„Mąstymas“ yra talpus žodis. Jis apima žmogaus šir- 
dį, požiūrį į gyvenimą, jau ne kartą minėtą filosofiją, 
t. y. ideologiją ir mąstyseną. 

Mąstymas yra svarbus dar ir todėl, kad jis vertina- 
mas ir neigiamais balais, t. y. ne tik virš nulio, bet ir 
žemiau nulio esančiais. Taigi jo vertinimo balų skalė 
yra platesnė: nuo +100 iki -100. Todėl net jei netrūks- 
ta sugebėjimų ir trykštama entuziazmu, esant nega- 
tyviam mąstymui pasieksime negatyvų rezultatą. Jei 
mąstymas bus neigiamas, padauginus rezultatas bus 
neigiamas. 

Gal kiek ir susikompromituosiu, bet pasakysiu, kad 
man, baigusiam universitetą tais laikais, kai buvo sun- 
ku rasti darbą, niekaip nepavykdavo įsidarbinti. Ėjau 
vis į atrankas, bet vis nesėkmingai, nes neturėjau pažin- 
čių. Kažkada įsižeidęs net esu pusiau rimtai pagalvojęs: 
„Jeijau taip, tai gal man geriau tapti kokiu jakudza*? Jei 
jau šis pasaulis yra toks neteisingas jauniems žmonėms, 
tai gal geriau gyventi gangsterių pasaulyje?“ 

Jei tada būčiau iš tikrųjų pasirinkęs tą kelią, būčiau 
po truputį kilęs ir gal dabar jau būčiau kokios ma- 


1 Japonijos mafijos narys. 


žos grupuotės „bosu“. Bet tikriausiai nebūčiau tapęs 
laimingas, nes tokiame pasaulyje, kad ir kiek steng- 
tumeisi, mąstymas, kuris yra visa ko pagrindas, yra 
negatyvus ir iškreiptas, ir aš nebūčiau galėjęs gyventi 
visaverčio gyvenimo. 

Taigi kas yra tas pozityvus mąstymas? Tai nieko 
nėra sudėtinga. Tiesiog užtenka būti taurios širdies. 
Visada būti pozityviam ir konstruktyviam, dėkin- 
gam ir pasirengusiam žengti koja kojon su kitais. Būti 
linksmam ir tvirtam. Būti geros valios, supratingam, 
švelnios širdies, taip pat negailėti pastangų. Žinoti 
ribas, nebūti savanaudžiam, godžiam. 

Kai pabandai tai įvardyti, pamatai, jog visa tai la- 
bai paprasti dalykai, žinomos moralės normos ir eti- 
kos dėsniai, paprastai pateikiami pradinės mokyklos 
klasėse. Tereikia tai ne tik protu suvokti, bet ir įsi- 
leisti į giliausias kūno kerteles, paversti savo kūnu 


ir krauju. 

Visatos dėsnis: išsipildo tai, kas tūno mūsų mintyse 


Niekada nereikia užmiršti, jog būtina teigiamai mąs- 
tyti, išnaudoti savo turimus sugebėjimus ir kiek įma- 
noma daugiau pridėti entuziazmo, nes tai ir yra pa- 
slaptis, gyvenime duodanti didelių vaisių, tai „kara- 
liškasis kelias“, vedantis į gyvenimo sėkmę. Tai toks 
gyvenimo būdas, kai laikomasi Visatos dėsnio. 

Budizmas moko: „Mintys formuoja sielą“. Sielą 
dar galima pavadinti karma, kuri yra visa ko prie- 
žastis, kuri gimdo reiškinius. Kitaip tariant, tai, kas 
yra galvojama, yra priežastis, o rezultatas pasirodo 
realybėje. Todėl ir mokoma, kad tai, kas galvojama, 
yra svarbu ir į tas mintis negalima įmaišyti blogų 
dalykų. Todėl ir filosofas Tenpū Nakamura, mokęs 
pozityvaus mąstymo, sako: „Jokiu būdu negalima 
įsileisti blogų minčių“. 

Gyvenimas tampa toks, koks jis būna mūsų minty- 
se. Tai, apie ką labai galvojame, virsta realybe. Todėl 
pirmiausia norėčiau, kad tvirtai įsikaltumėte į galvas 
„Visatos dėsnį“. Galbūt atsiras žmonių, kuriems jis 
bus nepriimtinas ir palaikys jį okultiniu. Bet tai yra 
absoliutus principas, kurio veikimu aš įsitikinau per 
ligšiolinę savo gyvenimiškąją patirtį. 


Kitaip sakant, tik geras mintis įsileidžiančiam žmo- 
gui atsiveria geras gyvenimas. Jei užvaldo blogos min- 
tys, gyvenimas ima nesisekti. Toks yra Visatos dėsnis. 
Kadangi tai, ką galvojame, iškart neišsipildo, sunku 
greitai tuo įsitikinti, bet jei pažvelgume iš 20 ar 30 metų 
atstumo, pastebėtume, kad daugumos žmonių gyveni- 
mai susiklosto taip, kaip jie įsivaizdavo jį savo mintyse. 
Todėl geros mintys, tauri širdis yra būtiniausia puikaus 
žmogaus gyvenimo kelio prielaida. Manoma, kad tau- 
ri širdis, o tiksliau - nusiteikimas gyventi dėl pasaulio, 
dėl žmonių ir yra ta Visatos prigimtinė valia. 

Visatos jėga yra nukreipta taip, kad viskas gerėtų, 
augtų. Tokia yra Visatos valia. Jeigu sugebėsime pa- 
siduoti tai tėkmei, gimstančiai iš Visatos valios, mūsų 
gyvenimas bus sėkmingas ir mes pasieksime gerovę. 
Jei nukrypsime nuo tos tėkmės, mūsų lauks nuosmu- 
kis. Todėl jei visada būsime pozityviai nusiteikę kitų 
atžvilgiu, jei galvosime: „Kad tik jam pasisektų“, 
jausime meilę kitiems ir stengsimės patekti į Visatos 
tėkmę, nugyvensime puikų gyvenimą. Ir priešingai, 
jei galvosime tik apie save, sieksime, kad tik mums 
patiems būtų naudos, pyksime, nekęsime kitų, gyve- 
nimas vis blogės ir blogės. 

Valia, kuria yra persismelkusi Visata, yra kupina 
meilės, tiesos ir harmonijos. Ji vienodai veikia visus, 

veda gera kryptimi ir šitaip brandina pačią Visatą. 
Tai įrodo ir vadinamoji Didžiojo sprogimo teorija. 
Čia apsiribosiu tik paprastu paaiškinimu, nes pla- 
čiau apie tai kalbėsime 5-ajame skyriuje. Iš pradžių 
Visatoje egzistavo tik pavienės dalelės. Tos dalelės, 
įvykus vadinamajam Didžiajam sprogimui, susijun- 
gė, ir taip susidarė protonai, neutronai ir mezonai. 
Jie susiliejo su elektronais, ir taip atsirado pirmasis 
atomas — vandenilio atomas. Vėliau susidarė įvairūs 
kiti atomai ir molekulės, kol galiausiai - aukštieji 
polimerai, be to, atsirado tokio aukšto lygio gyvybė 
kaip žmogus. Kuo daugiau sužinai apie tokią Visatos 
vystymosi eigą, tuo labiau negali netikėti, kad čia įsi- 
kišo viską brandinanti ir auginanti kažkokios „galin- 
gos būtybės“ valia. 

Ašilgą laiką dirbau darbą, susijusį su daiktų gamy- 
ba, ir tokių atvejų, kai pajusdavau „galingos būtybės“ 
egzistavimą, pasitaikė nemažai. Neperdėsiu sakyda- 
mas, kad tik prisilietęs prie tos didžiosios išminties ir 
jos vedamas sugebėjau išrasti įvairių naujų gaminių 
ir taip sėkmingai sutvarkyti savo gyvenimą. 

Keramika, kurią gamina „Kyocera“, yra aukšto ly- 
gio specialioji keramika, plačiai naudojama įvairiuo- 
se moderniosios technologijos gaminiuose, tokiuose 
kaip kompiuteriai ar mobilieji telefonai. Dabar di- 


džiuojuosi, kad „Kyoceroje“ anksčiau nei kitose pa- 
saulio šalyse buvo sukurtos technologijos, reikalin- 
gos tos specialiosios keramikos gamybai. 

Bet reikia pasakyti, kad iš pradžių aš nebuvau ke- 
ramikos specialistas. Universitete studijavau naftos 
ir pan. organinę chemiją, bet man nesisekė įsidarbinti 
ten, kur norėjosi, todėl, nors ir nenoromis, teko įsi- 
darbinti neorganinės chemijos įmonėje, gaminančioje 
puslaidininkius. Negana to, kad neturėjau pagrindi- 
nių žinių ir įgūdžių, susijusių su keramika, ta įmonė 
ištisai turėjo deficitą, be to, labai varganą gamybos 
sistemą bei tyrimų įrenginius. Todėl nebuvo kito ke- 
lio kaip tik kiekvieną dieną kulniuoti į darbovietę ir 
pasinerti į tyrimus ir bandymus, kurie padėtų surasti 
išeitį. Tik dėl tokių aplinkybių per labai trumpą lai- 
ką man pavyko susintetinti visiškai naują medžia- 
gą. Tai buvo nauja medžiaga, kurią maždaug prieš 
metus pirmą kartą pasaulyje pagamino Amerikos 
tyrimų centras GE (General Electric). Reikia pasaky- 
ti, kad mano išrastosios medžiagos, nors ji ir buvo 
visiškai tokios pat sandaros kaip ir GE išrastoji, sin- 
tezės būdas buvo visai kitoks. Kitaip tariant, mano 
metodas buvo unikalus ir labai originalus. Tai, žino- 
ma, nereiškia, kad aš atlikau bandymus naudoda- 
mas aukščiausios kokybės įrenginius. Mažytės Kioto 

puslaidininkių įmonės visai nežinomas darbuotojas 
be jokio specialaus kapitalo pasiekė tokių rezultatų 
kaip pasaulinio garso GE. Tai buvo sėkmė, kurios ki- 
taip nepavadinsi kaip tik atsitiktine laime. Bet, kad ir 
kaip būtų keista, ta sėkmė mane lydėjo ir toliau ir net 
po to, kai pasitraukiau iš tos įmonės ir įkūriau savo 
„Kyocerą“. 


Zmonija turi „išminties sandėlį“ 


Apie savo sėkmę aš manau taip. Tai nebuvo nei atsi- 
tiktinumas, nei rezultatas, kurio aš pasiekiau dėl savo 
sugebėjimų. Kažkur šiame pasaulyje, šioje Visatoje, 
yra vieta, kurią reikėtų vadinti „išminties sandėliu“, 
ir mes, net patys to nepastebėdami, semiamės iš to 
sandėlio ten saugomos išminties, kuri kiekvieną kartą 
pasireiškia kaip naujos idėjos, genialios mintys arba 
kūrybiniai sumanymai. Tai labai panašu į „išmin- 
ties šulinį“, bet jo savininkas nėra pats žmogus. Tai 
kažkas panašaus į universalią tiesą, kurią skleidžia 
Dievas, arba Visata. Toji suteikta išmintis padėjo aug- 
ti žmonijos turimiems įgūdžiams ir leido išsivystyti 
civilizacijai. Taip ir aš, kažkieno nukreiptas reikiama 
linkme ir iš visų jėgų pasinėręs į tyrimus, šiek tiek 
prisiliečiau prie tos išminties. Nustebau, kaip atsi- 
skleidė mano kūrybiškumas ir aš sugebėjau pasiekti 
puikių rezultatų. 

Smulkiau apie tai kalbėsiu kitame skyriuje, bet čia 
užsiminsiu apie tai, kad esu įsteigęs Kioto premiją ir 
ja pagerbiu įvairių sričių tyrinėtojus, žmonijai atvė- 
rusius naujus horizontus. Kiekvieną kartą, bendrau- 
damas su tokiais tyrinėtojais, nustembu sužinojęs, 

kad juos visus buvo aplankiusi genealios kūrybinės 
minties (įkvėpimo), nelyginant Dievo apreiškimo, 
akimirka. Ta kūrybinė akimirka gali netikėtai už- 
klupti atokvėpio metu, pačiame tyrimų įkarštyje, o 
kartais ji ateina tiesiog sapnuojant. Tai, kad Edisonas 
telegrafijos srityje padarė daugybę revoliucinių iš- 
radimų, taip pat yra alinančių studijų rezultatas. Ir 
ar tik ne dėl to įtempto darbo jis buvo apdovanotas 
įkvėpimu iš „išminties sandėlio“? 

Apmąstydamas didžių pirmtakų pasiekimus, aš 
vis labiau įsitikinu, kad žmonija padarė didžiulę pa- 
žangą kurdama įvairius daiktus bei vystydama civi- 
lizaciją tik todėl, kad pasisėmė iš „išminties sandėlio“ 
išminties, o ši pasireiškė didžiule kūrybine jėga. 

Taigi kaip atidaryti to sandėlio duris ir įgyti išmin- 
ties? Manau, kad, norint tai pasiekti, tereikia iš visų 
jėgų, su didžiule aistra siekti tikslo. Kitaip tariant, 
žmogui, kuris gerų minčių vedamas iš visos širdies 
stengsis, norėdamas ko nors pasiekti, Dievas tikriau- 
siai įteiks deglą iš „išminties sandėlio“, kuris ir nu- 
švies kelią. 

Jei šitaip negalvočiau, vargu ar galėčiau paaiškinti, 
kodėl man, turėjusiam labai varganų žinių, sugebėji- 
mų, menką patirtį bei įrangą, pavyko padaryti atra- 
dimą anksčiau už kitus. Tuo metu aš ir miegodamas, 


ir atsikėlęs buvau pasinėręs į tyrimus ir dirbau su 
tokia didžiule varomąja jėga, kad galėjau net pamiš- 
ti. Turėdamas didžiulį norą bet kokiu būdu pasiekti 
pergalę, aš desperatiškai, atiduodamas visas jėgas 
dirbau. Ir manau, kad kaip atpildo už tai sulaukiau 
„išminties sandėlyje“ saugomos išminties dalelės. 

Gyvenkime griežtai kontroliuodami save, 
eikime „karališkuoju keliu“ 


„Išminties sandėlis“ yra mano sukurtas pavadini- 
mas, bet greičiausiai tai galima pavadinti ir „Visatos 
taisyklėmis“ arba „Kūrėjo išmintimi“. Kad ir kaip 
ten būtų, ta didi išmintis veda žmoniją nesibaigian- 
čio progreso kryptimi. Bet pastaruoju metu aš turiu 
nuogąstavimų, ar tik nebūsime pametę krypties, ku- 
ria turėtų judėti žmogus, ar tik nebūsime pasirinkę 
klaidingo išminties, suteiktos iš „išminties sandėlio“, 
naudojimo būdo ir pradėję eiti klaidingu keliu. Man 
atrodo, kad mes užmiršome gyvenimo filosofiją. 
Kitaip tariant, žmonija sukūrė civilizaciją, paremtą 
mokslo technologijomis, ir dabar gali mėgautis tur- 
tingu gyvenimu. Bet antra vertus, ji pradėjo užmiršti 
žmogaus sielos ir širdies svarbą. Dėl to iškilo naujų 
problemų, pavyzdžiui, susijusių su žemės ekologijos 
pažeidimais. Taip atsitiko todėl, kad progresuojant 
technologijoms žmonija tarsi įgavo „dieviškosios 
galios“ ir pradėjo ja laisvai naudotis. Su didžiuliais 
gebėjimais ir išmintimi, kuriais iki šiol naudotis buvo 
leista tik Dievui, žmonija pradėjo elgtis kaip tik išma- 
no, tarsi su savo nuosavybe. Taigi ar tik nebus eko- 


loginės problemos kilusios todėl, kad žmogui duo- 
la išmintis panaudota netinkamai? Ar ne todėl ang- 
lies chloridais ir anglies fluoridais pažeistas ozono 
sluoksnis, žemės ūkio chemikalais užterštos žemės ir 
upės, vyksta globalinis atšilimas dėl anglies dvidegi- 
nio pagausėjimo? Pagaliau ar ne todėl iškilo grėsmė 
Žemės, kuri yra mūsų, žmonijos, egzistavimo vieta, 
ekologijai ir kartu mums patiems dėl dioksino ir pa- 
našių junginių įtakos gyvybei? 

Taip atsitiko todėl, kad išmintis, kuri duota tam, 
kad vestų visa, kas gyva, į laimę, buvo panaudota 
neteisingai. Žmonės kenkia sau, o gal net susinaikins 
savo pačių ištobulintais ginklais. 

Kaip jau esu minėjęs anksčiau aptardamas „gyve- 
nimo lygybę“, kad ir kokių sugebėjimų turėsime, bet 
jei užmiršime, jog reikia taurinti mąstymą - filosofi- 
ją, ideologiją, idealus, net jei ir netrūks entuziazmo, 
šiai Žemei ims grėsti didžiulės negandos. Todėl siek- 
ti tinkamo gyvenimo būdo, laikytis tam tikro nusis- 
tatymo jau nėra vien Žmogaus asmeninis reikalas. 
Tam, kad pakreiptume žmoniją tinkama linkme, kad 
išgelbėtume Žemę nuo išnykimo, kiekvienas turime 
dar kartą permąstyti savo gyvenimo filosofiją. Būtina 
nusistatyti gyvenimo būdą, kuris būtų griežtesnis 
nei kitų, ir be perstojo save kontroliuoti. Tai reikia 

daryti iš visų jėgų, sąžiningai, rimtai, nuoširdžiai. 
Tvirtas laikymasis paprastų moralės normų ir etikos 
taisyklių gali padėti įsitvirtinti jūsų filosofijai ir įleisti 
šaknis naujam gyvenimo būdui, kuris taps nepajudi- 
namas. Taigi reikia siekti gyvenimo būdo, prideramo 
žmogui, ir šventai jo laikytis. Tai ir yra tas „karališ- 
kasis kelias“, kuriuo eidami mes pasieksime sėkmę 
ir šlovę, atnešime Žmonijai taiką ir laimę. Tebūnie ši 
knyga tokio gyvenimo kelio vadovas. 

Re 


Įgyvendinkime mintis 


PIRMASIS 
SKYRIUS 


Gyvenimo taisyklė: 
ką nors pasieksime tik tada, jei tikrai to trokšime 


„Šiame pasaulyje niekas nevyksta taip, kaip norė- 
tum“, taip sakydami mes dažnai nuleidžiame ran- 
kas kam nors nepasisekus mūsų gyvenime. Bet kaip 
tik tai, kad mes taip manome, ir sukelia tokias pasek- 
mes. Galima teigti, kad galiausiai ir gyvenimas, jei 
žmogus taip mano, klostosi ne taip, kaip norėjai. 

Tai, kad žmogaus gyvenimas yra jo minčių pro- 
duktas, yra daugelio filosofų, mąstančių apie sėkmę, 
kertinis minčių akmuo. Aš iš savo gyvenimo patir- 
ties gerai žinau, kad „prie tavęs nepriartės tai, ko 
netrokšta širdis“. Kitaip tariant, prisikviesti gali tik 
tai, ko trokšta tavo širdis. Bet jei ko netrokši, net tai, 
kam lemta buvo išsipildyti, neišsipildys. Tai reiškia, 
kad tai, kokių žmogus turi minčių ir ko siekia, realiai 
suformuoja jo gyvenimą. Todėl ruošiantis ką nors da- 
ryti, pirmiausia reikia pagalvoti, ko tikrai nori. Taigi 
svarbu, kad trokštum daugiau nei kiti ir kad netrūk- 
tų entuziazmo. 

Tai, ką sakau, esu jau girdėjęs prieš keturiasdešimt 
su viršum metų, kai pirmą kartą išgirdau Konosukės 
Macušitos* paskaitą. Tuo metu Macušita dar nebuvo 


2 Konosukė Macušita (1894 -1989) - žymios elektros prietaisų įmonės 
įkūrėjas. 

taip garbinamas kaip vėliau. Aš taip pat buvau viso 
labo nežinomas vidutinio ir smulkiojo verslo vado- 
vas, ką tik įsisteigęs įmonę. 

Tada Macušita, pasakodamas apie vadovavimą, pa- 
sirėmė garsiu užtvankos principu. Upėje, neturinčioje 
užtvankos, palijus gausiam lietui staiga pakyla vandens 
lygis ir prasideda potvynis, o užtrukus sausrai išdžiūva 
ir pradeda trūkti vandens. Bet pastačius užtvanką ir su- 
kaupus vandens, nesvarbu, kokios oro ir aplinkos sąly- 
gos, galima kontroliuoti vandens kiekį palaikant tą patį 
lygį. Macušita pasakė, kad panašiai yra ir versle. Reikia 
vadovauti taip, kad visada turėtum rezervo blogiems 
laikams, kad atsidėtum būtent tada, kai sekasi. 

Sėdėdamas gale aš gerai girdėjau lyg bangeles atvil- 
nijančius salėje susigrūdusių kelių šimtų vidutinio ir 
smulkiojo verslo atstovų nepasitenkinimo balsus. 

— Ką čia jis paisto? Ar ne dėl to, kad neturime to re- 
zervo, taip desperatiškai ir stengiamės kiekvieną dieną 
liedami prakaitą? Jei turėtume rezervą, taip nevargtu- 
me. Mes norėtume sužinoti, kaip tą užtvanką pastaty- 
ti. Kas iš to, kad vis primenama užtvankos svarba. 

Šnabždesiai, kuždėjimaisi girdėjosi tai čia, tai ten. 
Galiausiai, pasibaigus paskaitai atėjus klausimų ir 
atsakymų laikui, atsistojo vienas vyriškis ir taip iš- 
reiškė savo nepasitenkinimą: 


Jei pavyktų vadovauti pagal užtvankos princi- 
pą, žinoma, būtų idealu. Bet realiai tai neįmanoma. 
Neverta net šnekėti apie tai, jei negalite pasiūlyti 
būdo, kaip pastatyti tą užtvanką. 

Išgirdus tai, Macušitos švelniu veidu perbėgo liūd- 
na šypsena, ir jis kurį laiką patylėjo. Tada trumpai 
tyliai pasakė: 

- Ir aš nežinau būdo, kaip tai padaryti. Nežinau, 
bet negalima liautis galvojus ir bandžius statyti tą 
užtvanką. 

Šįkart salėje pasirodė ironiškos šypsenos. Beveik 
visi nusivylė Macušitos žodžiais, kurių negalima 
buvo ir atsakymu pavadinti. Bet aš nei ironiškai šyp- 
sojausi, nei nusivyliau. Atvirkščiai — pasijutau lyg 
būčiau patyręs elektros šoką. Per mano kūną tarsi 
perbėgo elektra ir mane tarsi ištiko stabas, išblyško 
veidas. Aš supratau, kad tie Macušitos žodžiai man 
buvo lyg po nosimi pakišta svarbi tiesa. 

Ar miegotum, ar nemiegotum, 
svarbu visą laiką intensyviai galvoti 


„Negalima liautis galvojus“, - šie Macušitos žodžiai 
primena, kaip svarbu yra galvoti. Kadangi kiekvienas 
užtvanką statytų savaip, neįmanoma visiems paaiš- 
kinti, kaip ją reikia statyti. Bet reikia galvoti, kad nori 
pastatyti užtvanką. Tos mintys ir yra visa ko pradžia. 
Neabejoju, kad Macušita tai ir norėjo pasakyti. 

Kitaip sakant, jei norų nebus, nesurasi ir būdo, kaip 
pastatyti tą užtvanką, ir sėkmė prie tavęs nepriartės. 
Todėl pirmiausia svarbu labai norėti. Tik tada min- 
tys taps išeities tašku ir galiausiai norai išsipildys. 
Kiekvieno žmogaus gyvenimas yra toks, kokį jis pats jį 
įsivaizduoja. Mintis kitaip galima būtų pavadinti sėklo- 
mis, kurios reikalingos tam, kad gyvenimo sode būtų 
išleistos šaknys, stiebtųsi kamienas, pražystų žiedai ir 
užsimegztų vaisiai. Laikui bėgant tie Macušitos nedrą- 
siai pasakyti žodžiai man tapo gyvenimo principu. 

Bet tam, kad noras būtų įgyvendintas, neužtenka 
šiaip sau galvoti. Svarbu galvoti labai intensyviai. 
Neužtenka miglotai pagalvoti, kad gerai būtų, jei tas 
ar tas pasisektų. Apie savo norą reikia galvoti nuolat, 
intensyviai, visą parą, ar miegotum, ar nemiegotum. 
Reikia pripildyti visą kūną tos minties nuo galvos 


iki pat pirštų galiukų - taip, kad juos įsipjovus vietoj 
kraujo ištrykštų mintys. Štai šitaip reikia galvoti. Tik 
tada mintys taps varikliu, viską stumiančiu į priekį. 

Būna, kad žmonės, būdami vienodų sugebėjimų, de- 
dantys vienodas pastangas, pasiekia nevienodo rezulta- 
to vienam pasiseka, kitam ne. Kur slypi esmė? Žmonės 
dažnai mano, kad tai sėkmės reikalas, bet iš tikrųjų tai 
priklauso nuo mūsų troškimo stiprumo. Kai kam gali 
pasirodyti, jog labai paprasta ko nors labai trokšti, bet 
ištisai, taip stipriai, kad net užmirštum pavalgyti ar išsi- 
miegoti, galvoti apie trokštamą dalyką nėra jau taip pa- 
prasta. Svarbiausia - reikia turėti tokių minčių ir galingų 
troškimų, kurie nejučia persismelktų iki pat pasąmonės. 

Užsiimant verslu dažnai būna, kad prieš imantis 
naujos verslo srities ar naujo produkto gaminimo, 
šiek tiek pasukus galvą nusprendžiama, jog to never- 
ta imtis, nepavyks. Bet jei priiminėsime sprendimus 
tik klausydamiesi sveiko proto, tai net ir tai, kas galėtų 
būti įmanoma, taps neįmanoma. Jei jau rimtai galvo- 
ji imtis ko nors nauja, pirmiausia būtina intensyviai 
apie tai galvoti ir to trokšti. 

Tam, kad tai, kas neįmanoma, padarytum įmano- 
ma, pirmiausia reikia stipriai, pasiutiškai galvoti apie 
tai ir dėti visas pastangas, optimistiškai tikint, kad tai 
įgyvendinama. Ir šiaip gyvenime, ir versle — tai vie- 
nintelis kelias, vedantis į tikslą. 

Tai, ką nori įgyvendinti, stenkis pamatyti kiek gali- 
ma intensyvesnių spalvų 


Tam, kad ką nors įgyvendintum, turi labai to trokšti. 
Kad ko nors įgyvendinimas priklauso nuo troškimo, 
negalima įrodyti moksliškai, todėl kai kurie žmonės 
bandys tai atmesti kaip paprastą spiritualistinę teori- 
ją. Bet taip jau yra, kad tik labai trokštant ir intensy- 
viai apie ką nors galvojant pasirodo realus rezultatas. 
Reikia įtemptai galvoti apie tai, kad būtų gerai, jei būtų 
taip ir taip, kad norėčiau padaryti šitaip ir taip, ir ne 
tik galvoti apie tai, bet ir rimtai pergalvoti įgyvendini- 
mo procesą ir jį sumodeliuoti. Taip kaip šiogi? žaidėjas 
turi apgalvoti keliasdešimt tūkstančių ėjimų, nuolat 
repetuoti sėkmės procesą ir, įsidėmėjus tas vietas, kur 
nesiseka, pabandyti perplanuoti iš naujo. 

Jei atkakliai sau kalsime į galvą tas mintis, norus, 
planus, kelias į sėkmę pasirodys lyg jau kartą eitas. 
Pamažu tai, ką galėjai regėti nebent svajonėse, ims ar- 
tėti prie realybės, kol galiausiai pranyks riba tarp sva- 
jonių ir realybės. Tada jau galėsi detaliai įsivaizduoti 
tai, ko siekei, lyg, tai jau būtų įgyvendintas dalykas. 
Bet kol tu matai tik juodai baltą vaizdą, dar ne viskas. 


3 Japoniški šachmatai. 


Kuo labiau artėsi prie realybės, tuo labiau ryškės spal- 
vos. Kai įsivaizduojamo vaizdo spalvos sutirštės tiek, 
kiek įmanoma, tu pamatysi realybės kristalą. 

Bet jei iš anksto visko pakankamai neapgalvosi, 
nepasistengsi įsivaizduoti galutinio pavidalo, gerai 
neapmąstysi, nežiūrėsi į viską rimtai, sėkmė bus abe- 
jotina. Pavyzdžiui, jei naujai sukurtas produktas tik 
atitiks reikalaujamas specifikacijos ar kokybės sąly- 
gas, tai dar nereikš, kad jis yra geras. Produkto, kuris 
nėra to idealaus lygio, kurį įsivaizdavome pradžioje, 
kad ir kiek jis atitiktų jam keliavus reikalavimus, ne- 
galima bus pavadinti geru. Toks patenkinamas pro- 
duktas rinkoje plačiai nepaplis. 

Kažkada pas mane dirbo mano bendraamžis ty- 
rėjas, baigęs garsų universitetą. Jis kartu su savo 
nesėkmių pateikė vieną gaminį. Aš, tik pamatęs tą 
gaminį, be jokių skrupulų grąžinau jam sakydamas, 
kad jis netinkamas. 

— Kodėl? Juk tai yra tokios kokybės gaminys, kokio 
reikalauja klientai, - užsipuolė jis. 

- Ne, aš tikėjausi geresnės kokybės gaminio. Jo net 
spalva labai blanki. 

- Bet juk jūs esate technikas. Nereikia emocijų — 
„blanki spalva“ ar pan. Tai juk pramonės gaminys. 
Turėtumėte vertinti moksliškiau, racionaliau. 

— Nors ir sakai, kad aš vadovaujuosi emocijomis, 
bet keramika, kurią įsivaizdavau, nebuvo tokios 
blankios spalvos. 

Ir aš liepiau jam perdirbti, nors gerai žinojau, kiek 
jis su juo dirbo, ir puikiai supratau jo pasipiktinimą, 
man grąžinus jam gaminį. Kad ir kaip ten būtų, tai, 
kas buvo pagaminta, pernelyg skyrėsi - nesvarbu, 
kad tik išvaizda, - nuo to, ką aš buvau įsivaizda- 
vęs. Galiausiai po kelių paliepimų pataisyti pavy- 
ko pagaminti idealų gaminį. Tada aš jam pasakiau: 
„Gamink tokius daiktus, kad net rankos nukristų“. 
Reikia stengtis gaminti nepriekaištingus, be trūku- 
mų daiktus, kurie būtų stulbinamai puikūs ir tobuli, 
kad net baisu būtų prie jų prisiliesti. Pasakymą „kad 
net rankos nukristų“, kai buvau mažas, dažnai var- 
tojo mano tėvai. Idealus, tobulas gaminys žmonėms 
sukelia tokį susižavėjimą ir pagarbą, kad jiems at- 
rodo, jog net baisu prie jo prisiliesti. O mano tėvai 
tai išreiškė žodžiais „kad net rankos nukristų“. Šitie 
žodžiai nejučiomis išsprūdo ir iš mano lūpų. Reikia 
stengtis tol, kol bus pagamintas daiktas, apie kurį 
galėtum pasakyti: „Jau geresnio daikto tikrai negali 
būti“. To siekti žmogui, kuris kopia į aukšto kalno, 
vadinamo kūryba, viršūnę, yra labai svarbu. Tai yra 


netgi pareiga. 


Mūsų norai išsipildys tik tada, 
Jei įsivaizduosime viską iki smulkmenų 


Nereikia apsiriboti vien tik darbu. Gyvenime visada 
reikia siekti idealo, o jo siekiant būtina kiek galima 
daugiau ir intensyviau mąstyti. 

Reikia drąsiai iškelti kartelę aukštai ir, kol mintys ir 
realybė nesutaps, žingsnis po žingsnio nuolat viską 
permąstant artėti prie tikslo. Taip pasieksime puikių, 
pasitenkinimą keliančių rezultatų. 

Įdomu, kad tai, ką mes iš anksto įsivaizduojame, 
galiausiai ir pavyksta įgyvendinti ir įgauna tobulą, 
„kad net rankos gali nukristi“, formą. Ir priešin- 
gai - tai, ko mums nepavyksta iš anksto įsivaizduoti, 
nepavyks ir padaryti tobulai, nuo ko „galėtų rankos 
nukristi“. Taip buvo ir tada, kai „DDI“ (dabartinė 
„KDDI'*+) pradėjo mobiliųjų telefonų verslą. Kai aš 
pasakiau, kad greit ateis mobiliųjų telefonų era, visi 
aplinkiniai arba kraipė galvas, arba neigė sakydami, 
kad tai neįmanoma. Net kai aš pareiškiau, kad bū- 
tinai ateis tokie laikai, kai bus galima mobiliaisiais 
telefonais bendrauti „visada, visur, su visais“ ir kad 
jau netoli tie laikai, kai visiems žmonėms — nuo pat 


4 Viena stambiausių Japonijos telekomunikacijų kompanijų. 

gimimo - bus suteikti telefono numeriai, kiti darbuo- 
tojai sutiko tai su pašaipa. Bet aš įsivaizdavau, kokiu 
greičiu ir kaip paplis mobilieji telefonai - gaminiai su 
begalinėmis galimybėmis. Įsivaizdavau ir tai, kokiu 
kiekiu ir kokia kaina įsilies į rinką. Tą vaizdą aiškiai 
mačiau, nes tada, užsiimdamas puslaidininkių vers- 
lu „Kyoceroje“, buvau sukaupęs pakankamai patir- 
ties ir žinių apie puslaidininkių technikos inovacijų 
greitį, jos apimčių ir gaminimo išlaidų pokyčius. 
Remdamasis tuo, galėjau pakankamai tiksliai numa- 
tyti naujo gaminio - mobiliųjų telefonų - rinkos plėti- 
mąsi. Bet galėjau numatyti ne vien tik tai — aiškiai įsi- 
vaizdavau net kiek kainuos sutarties pasirašymas ir 
mėnesinis abonentinis mokestis, kokios bus pokalbių 
kainos ar koks pokalbių tarifas. Tuos mano pasaky- 
tus skaičius tuometinis verslo plėtros skyriaus virši- 
ninkas užsirašė į užrašų knygelę. Startavus mobiliųjų 
telefonų verslui, jis dar kartą peržvelgė tuos užrašus, 
ir, jo nuostabai, tai beveik nesiskyrė nuo realios tarifų 
sistemos. Reikia pasakyti, kad gaminių ir paslaugų 
kainos nustatomos tik po sudėtingų ir tikslių išlaidų 
apskaičiavimų, apsvarsčius rinkos pasiūlos ir paklau- 
sos balansą, kada ir kiek sugrįš investuoti pinigai. O 
man tiksliai pavyko įsivaizduoti paslaugos tarifą dar 
tada, kai tokie skaičiavimai net nebuvo pradėti dary- 


li. Verslo plėtros skyriaus viršininkas tiktai nustebo: 
„Telieka manyti, kad tai - Dievo apreiškimas“. Bet iš 
tikrųjų tai buvo mano įsivaizdavimas. 

Taigi jeigu pavyks susidaryti iki detalių ryškų vaiz- 
dą, viskas tikrai išsipildys. Tai reiškia, kad tai, ką ge- 
rai įsivaizduosi, pavyks, o tai, ko tiksliai neįsivaiz- 
duosi, nepavyks. Todėl panorėjus, kad kas nors būtų, 
įvyktų, svarbu labai gerai susikoncentruoti, labai no- 
rėti - tada tai, ko sieki, išvysi savo akyse. Noras, kad 
būtų taip ir taip, jau yra įrodymas, kad potencialiai 
jau yra ta galia, kurios reikia tam norui realizuotis. 
Paprastai žmonės nelinkę norėti daryti tai, kam ne- 
turi nei reikiamų savybių, nei sugebėjimų. Todėl jei 
žmogus gali įsivaizduoti save ką nors jau padariusį, 
sėkmės tikimybė yra didžiulė. Jei užmerkę akis pa- 
bandysite įsivaizduoti save jau ką nors padariusį ir 
jums pavyks susikurti vaizdą, tai būtinai realizuosis 
ir gyvenime. 

Be apdairiai parengto plano ir 
kruopštaus pasiruošimo sėkmė neįmanoma 


Imdamiesi dalykų, kurių iki šiol dar niekas nebandė, 
neišvengsite aplinkinių priešinimosi. Jei jie priešinsis, 
jūs, įsivaizdavęs viską, tarsi tai jau būtų realizavęsi, 
drąsiai kurkite savo idėjos karkasą. Būkite optimis- 
tas, ir jus apėmusios idėjos sparnai išsiskleis. Aišku, 
būtų gerai, kad jus suptų optimistai - žmonės, kurie 
galėtų pastūmėti jūsų idėjas šuoliui. 

Anksčiau, kai man tik ateidavo į galvą naujų minčių, 
surinkęs pagrindinius savo darbuotojus, paklausda- 
vau jų nuomonės: „Man šovė į galvą toks ir toks da- 
lykas. Kaip jums atrodo?“ Tada neretai sulaukdavau 
tų protingiausių žmonių, baigusių aukščiausio lygio 
universitetus, šalčiausios reakcijos, ir dažnai būdavo 
taip, kad jie detaliai man paaiškindavo, jog; ta idėja 
yra atitrūkusi nuo realybės ir neapskaičiuota. Tiesą 
sakant, jų žodžiuose būdavo dalelė tiesos, jų analizė 
būdavo labai aštri ir tiksli, bet jei ieškosi vien tik prie- 
žasčių, kodėl kas nepasiseks, tai, kad ir kokia gera 
būtų idėja, ji nuvys lyg apipilta lediniu vandeniu 
gėlė, ir tai, kas tikrai galėtų pavykti, nepavyks. 

Kai tai pasikartojo keletą kartų, aš nutariau atnau- 
jinti žmones, kurie man padėdavo konsultacijomis. 


Tai reiškia, kad prieš imdamasis sunkaus darbo, ap- 
tarimams rinkdavausi ne tiek protingus žmones, ku- 
rių aštrus protas būtų linkęs į pesimizmą, o tokius, 
kurie, nors ir būdami ne per daug atsargūs, išgirdę 
mano pasiūlymą nekaltai apsidžiaugtų: „Tai įdomu, 
būtinai pabandykim!“ ir jam pritartų. Galbūt atsiras 
manančių, jog šneku absurdiškai, bet iš tikrųjų tokio 
optimizmo kaip tik reikia. 

Žinoma, kai jau ėmiesi konkretaus planavimo, rei- 
kia šiek tiek pakeisti poziciją ir, atsižvelgus į pesi- 
mistiškiausias nuomones, nustatyti įmanomą riziką 
ir atsargiai, apdairiai kurti kiek galima tikslesnius 
planus. Drąsus optimizmas reikalingiausias tada, 
kai daromi būsimo darbo apmatai. Atėjus etapui, 
kai planai imami realizuoti, vėl reikia drastiškai im- 
tis veiksmų pasiduodant optimizmui. Kitaip tariant, 
reikia optimistiškai daryti darbo apmatus, pesimis- 
tiškai planuoti ir optimistiškai imtis veiksmų. Tai bū- 
tina norint ką nors atlikti, įgyvendinti savo mintis. 

Gal čia pritiks ir mintys, išgirstos iš keliautojo 
Micuro Oba. Oba pirmasis pasaulyje vienas pės- 
čiomis apsilankė Šiaurės ir Pietų ašigaliuose. Vieną 
kartą Oba aplankė mane norėdamas padėkoti, nes 
„Kyocera“, pažymėdama jo keliones, nusiuntė jam 
dovaną. Aš tada pagyriau Oba už drąsą, kad neat- 

sisakė kelionių, kur net gyvybei grėsė pavojus. Bet 
Oba sutrikusio žmogaus veidu skubiai tai paneigė: 

— Ne, aš nesu drąsus, kur jau ten, esu baisus bailys. 
Kadangi esu bailys, tai ruošiuosi kruopščiai, atsidė- 
jęs. Todėl ir sėkmė mane lydėjo. Priešingai, jei būčiau 
labai drąsus, tai toji drąsa mane pražudytų. 

Jo žodžiai mane pakerėjo. Drąsa be baimės, atsar- 
gumo ir apdairumo pamušalo yra viso labo tik be- 
protybė. Turbūt tai norėjo pasakyti tas keliautojas. 
Keliautojas, kokių reta. 


Didysis širdies dėsnis, 
kurio buvau priverstas išmokti susirgęs 


Esu ne kartą kalbėjęs apie didįjį širdies dėsnį: mūsų 
gyvenimas priklauso nuo širdies būsenos. Tiesą sa- 
kant, mano gyvenimas buvo vienos klaidos ir žlugi- 
mai, ir tik daugybę kartų nudegęs buvau priverstas 
suprasti tą dėsnį. 

Jaunystėje, kad ir ką darydavau, kad ir ką veikda- 
vau, viskas nesisekė ir niekaip nesipildė norai taip, 
kaip man norėjosi. „Kodėl man nesiseka gyvenime, 
kodėl aš toks nelaimėlis?“ — vis klausdavau savęs. 
Jaučiausi lyg Dangaus apleistas, mano nepasitenki- 
nimas vis augo, dažnai pykau ant pasaulio, keikiau 
ji. Taip ištisai klupdamas pamažu suvokiau, kad vis- 
ką nulemia širdies nusistatymas. 

Pirmąkart patyriau nesėkmę per stojamuosius eg- 
zaminus į vidurinę mokyklą. Be to, tuoj po jų už- 
klupo tuberkuliozė. Tais laikais tuberkuliozė buvo 
nepagydoma liga, be to, mano giminė buvo „tu- 
berkuliozininkų giminė“, per tą ligą praradusi du 
dėdes ir vieną tetą. „Ar ir aš spjaudysiuos kraujais 
ir greitai mirsiu?“ - vis klausdavau savęs dar vi- 
sai mažas, nes buvau palūžęs, nežinojau, ką dary- 

ti su ištisai karščiuojančiu nusilpusiu kūnu, tuščia 
širdimi, be to, neturėjau ir kito pasirinkimo kaip 
tiktai gulėti ligos patale. Tada greičiausiai todėl, 
kad manęs pagailo, kaimynystėje gyvenusi tetulė 
paskolino „Augimo namų“s pradininko Masaharu 
Taniguči knygą „Gyvybės statusas“, pasiūlydama 
ją paskaityti. Vaikui, dar tik ketinusiam mokytis vi- 
durinėje mokykloje, jos turinys buvo šiek tiek per 
sunkus, bet, trokšdamas į ką nors įsikibti, pasinė- 
riau į skaitymą ir, nors nelabai ką ten suprasdamas, 
galiausiai suradau eilutę: „Mūsų širdyse yra mag- 
netas, pritraukiantis nelaimes. Susirgai todėl, kad 
turi silpną širdį, kuri pritraukia ligas“. Tie žodžiai 
mane tiesiog paralyžiavo. Taniguči vartojo žodžius 
„Širdies būsena“ ir aiškino, kad visi gyvenimo įvy- 
kiai yra prisišaukiami širdimi. Liga taip pat nėra 
išimtis. Tuos įvykius širdies būsena ir projektuoja 
realybėje. Žodžiai, kad ir liga yra širdies projekci- 
ja, man skambėjo truputį per žiauriai, bet tada aš 
juos gerai supratau. Nes kai dėdė susirgo tuberku- 
lioze ir gydėsi, aš, siaubingai bijodamas užsikrėsti, 
pro kambarį, kuriame jis gulėjo, prabėgdavau už- 
siėmęs nosį. Tuo tarpu tėvas visada būdavo šalia. 
Vyresnysis brolis taip pat nekreipė į tai dėmesio 


5 Religinė sekta. 


manydamas, kad taip lengvai negalima užsikrėsti. 
Kitaip tariant, tik aš vienas šalinausi, lyg bjaurėda- 
masis giminės ligos. 

Taip atsitiko, kad tėvas ir vyresnysis brolis lyg 
niekur nieko sveiki gyveno sau toliau, 0 aš, tarsi 
Dangaus nubaustas, užsikrėčiau. Tada pagalvojau: 
„Štai ką reiškia tie žodžiai“. Noras pabėgti, išvengti, 
mano silpna, ypač bijanti ligos širdis parsikvietė ne- 
laimę. Tai, ko labiausiai baiminausi, ir atsitiko man. 
Šitokiu būdu man buvo parodyta, kad neigiamai nu- 
sistačiusi širdis prišaukia neigiamą realybę. 

Štai kaip, būdamas mažametis, aš supratau, ką no- 
rėjo pasakyti Taniguči. Po to gailėjausi dėl savo poel- 
gių ir prisiekiau nuo tada galvoti kiek įmanoma ge- 
riau. Bet, didžiam liūdesiui, ne taip paprasta pakeisti 
širdies būseną. Mano gyvenime ir toliau buvo vingių 
ir posūkių. 

Aš supratau, kad likimas 
priklauso nuo mūsų pačių nusistatymo 


Tuberkuliozė atsitraukė, ir aš galėjau sugrįžti į moky- 
klą. Bet man ir toliau nesisekė atsikratyti nesėkmių ir 
nelaimių. Man nepavyko įstoti į tą universitetą, kur 
labiausiai norėjau. Įstojau į vietinį, mokymosi rezul- 
tatai buvo geri. Baigus jį, šalyje buvo ekonominis 
nuosmukis. Aš, kadangi neturėjau pažinčių, kad ir 
kiek eidavau į pokalbius dėl darbo, laikydavau egza- 
minus, vis būdavau atmetamas. O ir tokių vietų, ku- 
riose būtų bent leidžiama laikyti egzaminus tokiems 
kaip aš, baigusiems naujai įkurtą provincijos univer- 
sitetą, buvo mažai, ir aš vis labiau keikiau nelygybę 
pasaulyje ir savo nesėkmes. 

„Kodėl gi man taip nesiseka? Turbūt net jei nusipirk- 
čiau loterijos bilietą, bilietai prieš manąjį ir po manojo 
greičiausiai būtų laimingi, o manasis būtų tuščias. Jei 
jau taip ištisai nepataikau į kamuoliuką...“ - mąsčiau 
sau. Širdis pamažu krypo netinkama linkme, ir ka- 
dangi, kaip jau minėjau anksčiau, buvau lankęs karatė 
ir nemažai pramokęs, ne kartą pagalvodavau, gal man 
tapti jakudza, ir kartais net praslinkdavau pro vienoje 
iš judriųjų gatvių įsikūrusią pagrindinę jų būstinę. 


Galiausiai kažkokiu būdu, padedant universiteto 
profesoriui, pavyko įlįsti į įmonę Kiote, gaminančią 
puslaidininkius. Bet tai buvo apgailėtina įmonė ir 
nebūtų buvę keista, jei kitą dieną būtų bankrutavusi. 
Atlyginimų vėlavimas buvo savaime suprantamas 
dalykas, o be viso to, dar ir vadovų komanda buvo 
susiskaldžiusi. Kadangi įmonėje, į kurią šiaip ne taip 
įlindau, vyko tokie dalykai, kai tik susitikdavome su 
tuo pat metu pradėjusiais dirbti darbuotojais, tuoj 
imdavome visus kaltinti ir reikšti nepasitenkinimą ir 
kiekvieną dieną kartodavome, kad mesime tą darbą. 
Galiausiai kolegos susirado kitus darbus, metė vienas, 
po to kitas, ir galų gale aš likau vienut vienutėlis. 

Šitaip įspraustas į kampą, aš staiga pradėjau gied- 
riau galvoti. Nieko nepeši, jei ir toliau keiksi aplin- 
kybes, todėl savo nusiteikimą pakeičiau 180 laipsnių 
kampu, energiją nukreipiau į darbą ir nusiteikiau iš 
paskutiniųjų imtis tyrimų. Tada net puodą ir virdu- 
lį nusinešiau į laboratoriją ir dirbau prie bandymų 
diena po dienos. Ir, lyg pajutę mano pakitusį nusis- 
tatymą, tyrimai pradėjo duoti rezultatų. Pasimačius 
apčiuopiamam rezultatui, pagerėjo ir viršininkų po- 
žiūris, ir aš ėmiau dirbti su dar didesniu entuziazmu. 
Tada darbas davė dar geresnių rezultatų, ir viskas 
ėmė tekėti gera vaga. 

Ir štai galų gale pirmam Japonijoje unikaliu būdu 
pavyko susintetinti specialiosios keramikos medžia- 
gą, naudojamą televizoriuose, kurie kaip tik tuomet 
pradėjo populiarėti. Tokiu būdu aplinkiniai dar la- 
biau mane ėmė vertinti. O man darbas tapo toks įdo- 
mus, kad net nebekreipiau dėmesio į atlyginimo vė- 
lavimą ir net pradėjau jausti gyvenimo prasmę. Tarp 
kitko, tuo metu įgyti įgūdžiai ir pasiekimai labai pra- 
vertė, kai vėliau įkūriau „Kyocerą“. Akimirka, kai aš 
pakeičiau savo nusistatymą, buvo gyvenimo lūžio 
taškas. Ligtolinė blogoji cirkuliacija buvo nutrauk- 
ta ir atsirado geroji cirkuliacija. Iš tokios patirties aš 
pasimokiau, kad žmogaus likimas toli gražu nėra iš 
anksto nuspręstas, tarsi jam būtų lemta eiti jau nu- 
tiestais bėgiais, žmogus savo valia gali jį ir pagerinti, 
ir pabloginti. 

Kitaip tariant, viskas, kas tau atsitinka, priklauso 
nuo tavo pirminio nusistatymo. Jis, glūdėdamas gi- 
liai viduje, persmelkia visą tavo gyvenimą. Net ir tas 
žmogus, kuris, atrodo, jau skęsta ir vėl išplaukia savo 
rankomis, pirminiu nusistatymu savo likimą, tuos 
pakilimus ir nuopuolius, laimes ir nelaimes, nusilip- 
do pats. Mes patys sėjame savo būsimo likimo sėklas. 
Ir tikrai - tai, kas vadinama likimu, egzistuoja visą 


mūsų gyvenimą. Bet tai nėra lemtis, kuriai žmogus 


nepajėgus pasipriešinti. Jį mes galime pakeisti kaip 
tik norime, ir tai priklauso nuo mūsų nusistatymo. 
Likimo pakeitimas susijęs tik su mūsų nusistatymu, 
todėl gyvenimą mes kuriame patys. Rytų filosofijoje 
tai vadina lemtimi. 

Dažais, t. y. mintimis, ant gyvenimo drobės kiek- 
vienas žmogus piešia skirtingus piešinius. Todėl vien 
tik nuo tavo širdies būsenos, nuo tavo nusistatymo 
priklauso, kokios bus tavo gyvenimo spalvos. 

Jei ko nors siekdamas 
nesustosi, tave aplankys sėkmė 


Žmogus, kuris nori įgyvendinti ką nors nauja, turi 
tvirtai tikėti savo galimybėmis. Galimybės yra ateities 
sugebėjimai. Jei spręsi apie tai, ar pavyks kas, ar nepa- 
vyks, remdamasis dabartiniais sugebėjimais, tai nie- 
kada neįgyvendinsi naujų, sudėtingų dalykų. Reikia 
tikėti savo galimybėmis, pasistatyti barjerą, aukštesnį 
nei dabartinis sugebėjimų lygmuo, nukreipti į tą tiks- 
lą visas jėgas, kad pasiektum jį ateityje. Svarbiausia 
yra neužgesinti minčių ugnies. Tik tada aplankys sėk- 
mė ir įgyvendinsi tai, ką užsibrėžęs, be to, išaugs ir 
tavo sugebėjimai. 

Kai „Kyocera“ pirmą kartą gavo iš IBM" didžiulį tam 
tikrų dalių gamybos užsakymą, reikalavimai buvo iš- 
kelti neįtikėtinai griežti. Tais laikais, kai specifikacijos 
būdavo surašomos viso labo viename lape su brėži- 
niu, IBM jas pateikė maždaug knygos apimties. Todėl 
kai pabandėme pagaminti, jie iškart atmetė, sakyda- 
mi, kad netinka. Galiausiai, kai jau apsidžiaugėme, 
kad išėjo gaminys, atitinkantis kriterijus, viskas buvo 
grąžinta su žyme, kad produktas turi defektų. 


6 International Bussiness Machines Corporation (angl). 


Negana to, kad matavimų paklaida buvo leidžiama 
vienu skaitmeniu mažesnė nei paprastai reikalaujama, 
mūsų įmonėje net nebuvo aparato, galinčio išmatuoti tą 
paklaidą. Atvirai kalbant, ne kartą šmėsteldavo galvoje 
mintis, kad su mūsų įmonės technologijomis neįma- 
noma nieko padaryti. Bet „Kyocerai“, kuri buvo viso 
labo nežinoma vidutinio ir smulkiojo verslo įmonė, tas 
užsakymas buvo neįkainojamas šansas išgarsinti savo 
vardą. Išbaręs jau benuleidžiančius rankas darbuotojus, 
liepiau visiems atsidėti kūnu ir siela darbui ir padaryti 
viską, ką tik galima, išnaudojant visas technines gali- 
mybes, kokias tik turėjome. Bet ir tada mums nesisekė. 

Išsėmus visus resursus, atsakingojo už technolo- 
gijas, kuris lyg suakmenėjęs stovėjo priešais kera- 
mikos žiedimo krosnį, paklausiau: „Ar pasimeldei 
Dievui?“ Padarėme viską, ką gali padaryti žmonės, 
teliko laukti Dangaus valios. Vis dėlto nenustojau sa- 
vęs klausęs, ar tikrai padarėme viską, kas įmanoma. 

Ir štai galiausiai, nuolat dedant nežmoniškas pa- 
stangas, pavyko sukurti gaminį, atitinkantį aukš- 
čiausius reikalavimus - tokį, kad net „rankos gali nu- 
kristi“, ir, dvejus su viršum metų leidę gamybą visu 
pajėgumu, sugebėjome laiku išsiųsti visą milžinišką 
kiekį užsakytų gaminių. Palydėdamas išvažiuojantį 
paskutinį sunkvežimį su sukrautais gaminiais, aš su- 
pratau - žmogaus sugebėjimai beribiai... 


61 


62 


Net jei tikslas toks aukštas, kad atrodo nepasie- 
kiamas, reikia vis tiek neprarasti entuziazmo, nesi- 
blaškyti, negailėti pastangų ir toliau tyrinėti. Tokiu 
būdu mūsų sugebėjimai taip išaugs, kad net patys 
nustebsime, arba atsiskleis iki tol dar neišryškėję. 
Todėl jei atrodo, kad kas nors neįmanoma, vadinasi, 
tai neįmanoma tik dabar. Svarbu galvoti per ateities 
progreso prizmę, kad ateityje sugebėsi tai padaryti. 
Reikia tikėti, kad dar snaudžia nepasireiškusi galia. 

Tąkart aš apsiėmiau darbo, kuris gerokai viršijo 
mūsų technines galimybes. Galima netgi pasakyti, 
kad neapgalvotai, lengvabūdiškai daviau pažadą. Bet 
tai buvo mano triukas. Nuo pat įmonės įkūrimo mes 
dažnai drąsiai apsiimdavome darbų, kurių dėl jų su- 
dėtingumo atsisakydavo stambūs gamintojai. Tokia 
jau buvo situacija — to nedarant, naujai įsikūrusiai silp- 
nai smulkiojo verslo įmonei nebūtų buvę ką veikti. 

Žinoma, mes nebūtume pajėgę padaryti aukšto 
techninio lygio reikalaujantį darbą, kurio atsisaky- 
davo stambūs gamintojai. Bet net ir tokiu atveju aš 
niekada nesakydavau, kad nepadarysim. Bet nesa- 
kydavau ir neaiškių žodžių, kad galbūt padarysim. 
Tą sunkų darbą prisiimdavau sukaupęs visą drąsą 
ir užtikrindamas, kad padarysim. Ir kiekvieną kartą 
mano pavaldiniai sutrikdavo ir susigūždavo. 


Reikia pasakyti, kad tokiais atvejais aš pats visada 
būdavau tikras, kad mes padarysim. Ir kai pateikda- 
vau idėjų, kaip galima tai pagaminti, ir su entuziaz- 
mu papasakodavau pavaldiniams, kaip tai vėliau bus 
naudinga įmonei, visi iššūkį priėmę žmonės su užsi- 
degimu imdavosi darbo. Žinoma, dažnai būdavo ir 
taip, kad ne viskas lengvai sekdavosi. Kiekvienąkart, 
susidūrus su sunkumais, aš visus išbardavau ir 
stengdavausi palaikyti tokiais žodžiais: 

- Sakymas, kad jau viskas, kad neįmanoma, yra 
viso labo tik taškas kelyje. Jei laikysies iš paskutinių- 
jų, kol išseks jėgos, būtinai pasiseks. 

Kai prisiimi darbą, kurio akivaizdžiai neįmanoma 
įvykdyti, sakydamas, kad padarysi, - tai prilygsta 
melui. Bet pradėjus nuo atskaitos taško, kai viskas 
atrodo neįmanoma, ir einant iki pabaigos, kol Dievas 
ištiesia ranką, dedant dideles pastangas lengvas 
pažadas, kurį galima pavadinti melu, pagimdo tie- 
są - tikrus rezultatus. Taip aš daugybę kartų neįma- 
nomus dalykus padariau įmanomus. Kitaip sakant, 
visada, imdamasis darbo, į savo sugebėjimus žvelg- 
davau per ateities progreso prizmę. 

Labai stengdamasis ir 
vidutinių gabumų žmogus gali pasiekti viršūnių 


Cukubos universiteto garbės profesorius Kazuo 
Murakami, kuris yra genetikos mokslų pažiba, labai 
suprantamai paaiškino, kaip atsiranda vadinamojo 
„gaisro“ metu nežmoniškos galios. Kodėl tos galios 
paprastai „miega“ ir pasireiškia tik ekstremaliomis 
sąlygomis? Taip yra todėl, kad tam tikri genai būna 
išsijungę, 0 įjungus tam tikrą mygtuką net ir niekuo 
ypatingu neišsiskiriantis žmogus gali parodyti ne- 
žmoniškų sugebėjimų „gaisro“ metu. 

Yra sakoma, jog tam, kad tos potencinės galios įsi- 
jungtų, labai svarbu žmogaus nusistatymas ir opti- 
mistinė dvasia, t. y. kad jis turėtų teigiamų idėjų ir 
pozityviai mąstytų. Žinome, kad minčių jėga labai 
praplečia mūsų galimybes, ir tai pradėta analizuoti 
genetikos lygmeniu. 

Kyla natūralus klausimas, kiek žmogus gali? 
Panašu, kad žiūrint iš genetikos pozicijų, tai, apie ką 
žmogus galvoja, ką jis norėtų padaryti, daugiau ar 
mažiau ir gali padaryti. Tai reiškia, kad mūsų viduje 
potencialiai slypi sugebėjimai įgyvendinti tai, apie ką 
esame pagalvoję. 


Vis dėlto, nors ir svarbu turėti didžiulį norą, siekiant 
tikslo negalima užmiršti, jog reikia nuolatinių, žings- 
nis po žingsnio dedamų pastangų. Dar kai „Kyocera“ 
buvo mažas miesto fabrikėlis, aš, atsistojęs prieš dar- 
buotojus, kurių skaičius tada nesiekė nė šimto, karto- 
davau pompastiškus žodžius, kad būtinai šią įmonę 
padarysiu pirmaujančia pasaulyje. Tai buvo tolima 
svajonė, bet kartu tai buvo ir giliai širdyje slypintis 
didžiulis noras. Noras būtinai tai padaryti. Bet kad ir 
kiek aukštai į dangų žvelgtų akys, kojos tegali vaikš- 
čioti tik žeme. Kad ir kokie aukšti tada buvo norai ir 
svajonės, realybėje vos užtekdavo jėgų susidoroti su 
paprastais darbeliais. Diena praeidavo sprendžiant 
krūvas klausimų, iš visų jėgų prakaituojant, kad tik 
atliekamą darbą pastūmėtum į priekį bent per vieną 
centimetrą, vieną milimetrą. Dažnai kildavo klausi- 
mas: „Kiekvieną dieną šitaip dirbant, kažin ar kada 
ateis ta diena, kai imsim pirmauti pasaulyje?“ Būdavo 
ir taip, kad palūždavai dėl to didžiulio skirtumo tarp 
svajonės ir realybės. Bet galiausiai suvokdavai, kad 
gyvenimas ir yra galybė šiandien, ištisa dabar seka. 
Dabarties sekundės tampa viena diena, dienos tampa 
savaite, mėnesiu, metais. Pagaliau pamatai, kad jau 
stovi kalno, kuris kažkada atrodė toks aukštas ir ne- 
pasiekiamas, viršūnėje. Toks yra mūsų gyvenimas. 

Kad ir kaip skubėtum, jei neišgyvensi šios dienos, 
rytojus neateis. Kelio, kuris nuvestų vienu šuoliu 
tūkstantį ri7, nėra. Tūkstančio ri iki taško, kuriame 
norėtum atsidurti, kelionė, kad ir kokia didelė sva- 
jonė būtų, prasideda nuo pirmo žingsnio, ir tik žen- 
giant žingsnį po žingsnio, skaičiuojant dieną po die- 
nos pasiekiamas tikslas. 

Jei nenuvertinsime nė vienos dienos, gyvensime at- 
sidėję, rimtai, rytojus ateis natūraliai. O rimtai nugy- 
venus ir tą rytojų, ateis savaitės pabaiga. Rimtai nu- 
gyvenus savaitę, ateis mėnesio pabaiga. Tai reiškia, 
kad net per daug nesistengiant pamatyti, kas bus to- 
liau, jei gyvensime atiduodami visas jėgas kiekvieną 
akimirką, kuri vadinasi dabar, ateities vaizdas, kurio 
nematėme ligi tol, iškils savaime. 

Ir aš pats slinkau nelyginant vėžlys. Dėl daugybės 
šiandien ir ištisos dabar sekos ilgainiui įmonė tapo di- 
delė, ir tokiu būdu aš pasiekiau dabartinę padėtį. 

Todėl, užuot be tikslo kankinusis dėl rytojaus, už- 
siėmus ateities perspektyvų kūrimu, labiau vertėtų 
dėti pastangas prasmingai nugyventi šią dieną. 


7 Atstumo vienetas - 3,9273 kilometro. 


Nusiteikimas kasdien įgyvendinti 
naujas idėjas priartina sėkmę 


Man nelabai patinka talentingi žmonės, nes jie nere- 
tai yra linkę nevertinti šios dienos. Kadangi talentin- 
gi žmonės, būdami išmintingi, mato, kas bus toliau, 
paprastai nemėgsta eiti vėžlio žingsniu ir nori lėkti 
kiškio šuoliais. Bet pernelyg skubinant įvykius ne- 
retai pasitaiko, kad pačioj netikėčiausioj vietoj jiems 
pakerta kojas. 

Į „Kyocerą“ taip pat buvo atėję nemažai protingų 
ir sumanių žmonių, bet kaip tik tokie žmonės ir mes- 
davo darbą sakydami, kad ši įmonė neturi ateities. 
Pasiliko tik nenuovokūs vidutinių gabumų žmonės, 
neturintys galimybės pakeisti darbą. Bet tie viduti- 
niai žmonės po dešimties, dvidešimties metų tapo 
įvairių skyrių vadovais ir lyderiais. Tokių pavyzdžių 
buvo daug. 

Kaip tokie vidutiniokai tapo lyderiais? Svarbiausia, 
kad jie sugebėjo, nemesdami darbo, patyliukais dirb- 
ti, kitaip tariant, sugebėjo iš paskutinių jėgų nugy- 
venti šią dieną. Sudėjus tas dienas atsiranda daug 
jėgos. Kitaip tariant, nuoseklumas atveda vidutinio- 
kus iki aukštumų. Svarbu, kad nepasirinktum paties 

trumpiausio kelio, žengtum žingsnis po žingsnio, 
stengtumeis nugyventi kiekvieną dieną. Kita vertus, 
nors nuoseklumas yra labai svarbu, tai neturėtų būti 
nuolatinis to paties kartojimas. Veiksmų nuoseklumas 
skiriasi nuo kartojimo. Reikia ne be tikslo kartoti tai, 
ką darei vakar, bet nors po truputį stumtis į priekį, 
idant rytojus būtų geresnis už šią dieną, porytojus - 
už rytdieną. Jei būsi nusiteikęs išradingai įgyvendinti 
naujas idėjas, greičiau pasieksi sėkmę. 

Galbūt dėl to, kad turiu techninį išsilavinimą, įgi- 
jau įprotį visada sudvejoti, ar tikrai to ir to užten- 
ka, ar nėra geresnio būdo. Šitaip abejojant, ėmusis 
bet kokio darbelio, atsiranda beribė erdvė naujoms 
idėjoms. Štai net jei kalbėtume apie valymąsi darbe. 
Jei iki šiol naudojai šluotą, vienąkart pabandyk pa- 
naudoti skudurą. Arba, nors tai ir truputį kainuos, 
paprašyk viršininko, kad nupirktų siurblį. Pabandyk 
apgalvoti iš įvairių pusių būdus, kaip galima sutvar- 
kyti greičiau ar geriau. Arba pagalvok, kaip galima 
būtų pakeisti tvarkymo eilę ar būdą. Šitaip darant 
bus galima atlikti darbą vis efektyviau ir vikriau. 

Tarp žmogaus, kuris imasi darbo nusiteikęs kad 
ir smulkmenose jį pagerinti, ir žmogaus, kuris nėra 
taip nusiteikęs, yra didžiulis skirtumas. Jei kalbėtu- 
me, pavyzdžiui, apie valymą, žmogus, kuris kasdien 


dirbo išradingai ir vis stengėsi įgyvendinti naujas 
idėjas, po kurio laiko galbūt jau bus įsteigęs įmonę, 
turinčią pastatų valymo kontraktų, ir tapęs jos pre- 
zidentu. Ir nėra abejonių, kad toks žmogus, kuris tik 
vangiai atlikdavo, kas pavesta, ir tingėdavo paieško- 
ti naujovių, po kurio laiko vis dar kaip ir anksčiau 
dirbs valytoju. 

Jei prie vakar dienos pastangų pridėtume šiek tiek 
naujų idėjų ir ką nors patobulintume, palyginti su 
vakar diena, šiandien pažengtume pirmyn. Reikia 
nepatingėti padaryti dar geriau, ir vėliau tai duos 
puikių rezultatų. Jokiu būdu nereikia eiti tuo pačiu 
keliu, kuriuo buvai įpratęs eiti, - tai ir yra ta paslap- 
tis, kurią įsisąmoninęs priartėsi prie sėkmės. 

Pasistenk išgirsti Dievo balsą darbo vietoje 


Darbo vietoje yra Dievas. Būna taip, kad niekas nebe- 
išeina, kad ir kiek stengeisi ir bandei iš naujo, ir jau 
atrodo, kad atsitrenkei į sieną ir išsėmei visas atsar- 
gas. Bet tas momentas, kai tau atrodo, kad jau galas, 
iš esmės yra pradžia. Tokiu momentu reikia susigrą- 
žinti šaltakraujiškumą ir iš naujo ištyrinėti aplinką. 

Kohei Nakabo buvo daugybės žymių bylų, to- 
kių kaip „Morinagos“* byla dėl aršeniko piene ar 
„Tojotos“ verslo byla, prokuroras. Kartą, susitikęs 
Nakabo, aš pasiteiravau, kas svarbiausia imantis by- 
los. Nakabo atsakė: 

- Bylos raktas visada slypi darbo ar įvykio vietoj, 
nes darbo vietoj tūno Dievas. 

Taigi svarbu tiksliai ištirti darbo vietą. Antai jei tai 
yra gamybos vieta, svarbu dar kartą ištirti po vieną 
visus elementus: gaminius, aparatūrą, medžiagas ir 
įrankius, netgi procesą ir peržiūrėti viską detaliai 
atviromis ir viską pastebinčiomis akimis. Reikia ne 
tik fiziškai viską iš naujo patikrinti, grįžti prie pradi- 
nio taško. Būtina į gaminius ir darbo vietą dar kar- 
tą nukreipti akis, palenkti kūną, priartinti širdį, pa- 


8 Tokia pieno perdirbimo įmonė. 


sukti ausis. Visa tai atlikus, pasigirsta Dievo balsas. 
Pasitaiko, kad tiesiog darbo vieta ir gaminiai pakiša 
mintį: „Gal pabandyk tai“. Aš tai vadinu „ausų at- 
gręžimu į gaminius“. 

Keraminių detalių forma išgaunama presu su- 
spaudžiant miltelių pavidalo metalo oksidus ir po to 
tai išdegant aukštos temperatūros krosnyje. Tai yra 
tokie pat degti daiktai kaip ir indai, bet kadangi jie 
skirti elektros prietaisų gamybai, reikalaujama labai 
didelio tikslumo. Menkučiai matmenų nukrypimai 
ar nelygumai, atsirandantys degant, taip pat formos 
pasikeitimas yra neleistini. Verslo pradžioje, kai pa- 
bandėme pagaminti vieną tokį gaminį, išėjo labai var- 
ganas produktas, nes jis degant bandomojoje kros- 
nyje tai čia, tai ten išlinko. Po daugybės nesėkmingų 
bandymų nustatėme, kad išlinkimo priežastis buvo 
nevienodas miltelių tankis viršutinėje ir apatinėje 
dalyse, nes presuojant netolygiai pasiskirstė spau- 
dimo jėga. Bet net nustačius priežastį, suvienodinti 
miltelių tankį buvo labai sudėtinga. Kad ir kaip ban- 
dėme išdegti, vis tiek nepavykdavo taip, kaip norė- 
josi. Tada pagalvojau, kad neblogai būtų savo akimis 
pamatyti, kaip gaminiai kinta, ir nutariau krosnyje 
padaryti angą ir atidžiai stebėti procesą. Ir iš tikrųjų, 
vos tik temperatūra ėmė kilti, gaminiai pradėjo raity- 

tis lyg būtų gyvi. Net pabandžius kelis kartus, jie vis 
tiek linko, tarsi ignoruodami mano, juos stebinčio, 
mintis. Bežiūrėdamas neapsikenčiau ir nejučia už- 
simaniau įkišti ranką pro angą į krosnį. Pagalvojau: 
„Maldauju, nelinkit daugiau!“ Mane užvaldė noras 
prispausti gaminius iš viršaus ir atitaisyti išlinkimus. 
Kaip techninis darbuotojas, žinoma, stengiausi su- 
telkti mintis į gaminį, o kaip verslininkas nenorėjau 
nuostolių. Savaime suprantama, kadangi krosnies 
temperatūra buvo labai aukšta - keli šimtai laipsnių 
virš tūkstančio, realiai rankos įkišti negalėjau. Nors 
tai ir žinojau, vis tiek norėjosi kyštelti ranką vidun. 
Tokia buvo stipri mano mintis. Ir į tą mintį gaminiai 
atsiliepė. Užvaldęs noras prispausti gaminius iš vir- 
šaus man pakuždėjo sprendimą. Vėliau, pabandžius 
degti su ant viršaus uždėtais ugniai atspariais svo- 
riais, pavyko pagaminti lygut lygutėles, be išlinkimų 
detales. 

Tai, ką papasakojau, galima pakomentuoti taip. 
Atsakymas visada slypi darbo vietoje. Bet kad su- 
lauktum to atsakymo, reikia degti labai stipria aistra, 
be to, sutelkti mintis ir įdėmiai stebėti darbo vietą. 
Tik atidžiai stebėdami, atsukę ausis, palenkę širdį 
mes išgirsime, ką nori pasakyti patys gaminiai, ir su- 
rasime sprendimą. 


Galbūt tai skambės nemoksliškai ir taip netinka 
kalbėti technikui, bet galiu pasakyti, kad jei labai su- 
sikoncentruosime ir akylai stebėsime darbo vietą ir 
gaminius, kurie, kaip žinoma, yra negyvi, juose atsi- 
ras gyvybė, ir jie prakalbės be žodžių. Ir tada mes jau 
surasime būdą, kaip pasiekti norimą rezultatą. Mes 
sukursime tokį daiktą, kad „net rankos nukris“. 

Būkime visada dėmesingi 


Pateiksiu tokį pavyzdį. 

„Kyocera“ įmonių grupė gamina spausdintuvus 
ir kopijavimo aparatus, kuriuose naudojami būgnai, 
padengti šviesai jautriu amorfinio silicio sluoksniu. 
Tie būgnai yra itin kieti ir todėl, net atspausdinus ke- 
lis šimtus tūkstančių lapų, nesusidėvi. Todėl iki pat 
spausdintuvo gyvavimo pabaigos būgno keisti nerei- 
kia. Be to, šis gaminys yra nekenksmingas aplinkai. 

Taigi „Kyocera“, aplenkdama visą pasaulį, pradė- 
jo tokių būgnų masinę gamybą. Tas amorfinio silicio 
būgnas suformuojamas ant gerai nupoliruoto aliu- 
mininio cilindro paviršiaus sudarius ploną silicio 
plėvelę, bet jei plėvelė per visą paviršių nebus vie- 
nodo storio, būgnas bus nepakankamai jautrus švie- 
sai. Išlaikyti tos plėvelės pastovų storį techniškai yra 
labai sudėtinga. Nėra gerai net jei yra vienos tūks- 
tantosios milimetro paklaida. Nuo tyrimų pradžios 
praėjus maždaug trejiems metams, kartą pavyko 
pasiekti norimą rezultatą, bet, pabandžius pagamin- 
ti dar kartą, nepavyko. Kol negalima daug kartų iš 
eilės pasiekti norimą rezultatą, negalima sakyti, kad 
pavyko užfiksuoti technologiją, leidžiančią paleisti 


gaminį į masinę gamybą. Reikia pasakyti, kad tokie 
tyrimai tuo metu buvo atliekami visame pasaulyje, 
bet niekam taip ir nepavykdavo pasiekti masinės 
gamybos lygmens. Todėl ir aš jau buvau beatsisakąs 
tęsti bandymus. 

Ir tada aš nusprendžiau dar kartą pabandyti su- 
grįžti į pradžią ir atidžiai peržiūrėti gamybos proce- 
są vietoje. Pagalvojau, kad fiksuodamas savo akimis 
kiekvieną reiškinį ir pasikeitimą, vykstančius plėve- 
lės formavimo metu, akys būtinai ką nors pagaus, o 
ausys išgirs. Už tai atsakingai tyrimo komandai lie- 
piau atidžiai, nepraleidžiant nė smulkmenėlės, ste- 
bėti, kokiu metu kokie vyksta reiškiniai. 

Vieną vakarą pabandžiau žvilgtelėti į darbo vietą ir 
pamačiau, kad komanda, turėjusi atidžiai tyrinėti, snū- 
duriavo. Tai, ką galima buvo išgirsti, toli gražu nebuvo 
gaminių balsai. Tai buvo gal tik jų kvėpavimas miegant. 
Tada aš nutariau pakeisti tą tyrimo komandą kitais, pas- 
tabesniais, žmonėmis. Tuo pačiu metu perkėliau tyri- 
mų centrą iš Kagošimos į Šigą ir pakeičiau darbuotojus, 
kartu ir lyderius, be to, priėmiau daug naujų žmonių. 
Dėl to, kad iš pašaknių ėmiausi keisti organizaciją, ku- 
rioje iki tol ilgus metus dirbo tie patys žmonės, logiškai 
galvojant, labai rizikavau. Bet galiausiai tai pasiteisino, 
ir po metų mes jau pradėjome masinę gamybą. 

Ankstesni darbuotojai nebuvo iš širdies atsidavę 
savo darbui ir gaminamiems gaminiams, jiems trūko 
pasiryžimo atidžiai stebėti, o naujieji darbuotojai tai 
sugebėjo. Jei darbuotojai tokių savybių neturi, nau- 
jų išradimų nepadarysi. Būtinas griežtumas, antraip 
nieko nesukursi. 

Čia aš kalbu apie prasmingą dėmesingumą. Tai reiš- 
kia, jog turi būti sąmoningas stebėtojas, t. y. turintis 
tikslą ir labai sukoncentruotą sąmonę. Bet dėmesin- 
gumas gali būti ir nesąmoningas. Pavyzdžiui, jei pa- 
sigirsta garsas, ir tu staiga nevalingai pasisuki į jį. Tai 
yra nesąmoninga psichikos reakcija. 

Sąmoningas dėmesingumas yra sąmoningas savo 
sąmonės susiejimas su tuo, kas vyksta, nesvarbu, 
kaip smulku tai būtų. Taigi stebėjimas reikalauja są- 
moningo dėmesingumo. Jei tik sustingę žiūrėsime į 
objektą arba mūsų pastabumas bus nusilpęs, sąmo- 
ningo dėmesingumo nebus. 

Tenpu Nakamura yra pabrėžęs sąmoningumo svar- 
bą ir net yra pasakęs, kad „nėra prasmės dirbti, jei 
trūksta sąmoningo dėmesingumo“. Kadangi mūsų 
sugebėjimas susikoncentruoti yra ribotas, kartais 
būna labai sunku susikaupti, bet galima pasiekti, kad 
sąmoningas dėmesingumas pamažu taptų įpročiu ir 
atsirastų sugebėjimas nesąmoningai užčiuopti esmę 
ir priimti tikslius sprendimus. 


Kai buvau jaunas, per užimtumą informacija su pa- 
valdiniais dažnai apsikeisdavome trumpai pasikal- 
bėdami kur nors koridoriuje. Bet vėliau dėl to iškil- 
davo ir problemų. Teko ne kartą atsidurti situacijoje, 
kai pavaldinys sakydavo, jog tikrai man sakęs, o aš 
manydavau, kad girdžiu pirmą kartą. Todėl vėliau 
nutariau atsisakyti klausytis pavaldinių ataskaitų 
koridoriuje ir pan. Jei nori ką nors pasakyti ar pasi- 
konsultuoti, reikėtų tai padaryti kabinete ar įstaigos 
kamputyje. Taigi aš nusprendžiau klausytis pavaldi- 
nių tokioje vietoje, kur galima susikaupti, ir uždrau- 
džiau sau klausytis jų ataskaitų nerūpestingai, lyg 
tarp kitko. 

Sąmoningas dėmesingumas yra panašus į gręži- 
mo veiksmą. Grąžtu efektyviai pasiekiamas tikslas, 
kai visa jėga sukoncentruojama į smaigalį. Jo vei- 
kimo pagrindas yra koncentracija. Jeigu mes, kaip 
dirbdami grąžtu, sukoncentruotume visą dėmesį į 
vieną tikslą, įgyvendintume tai, ką užsibrėžtume. 
Koncentracija - tai minčių sutelkimas tikslui pasiek- 
ti. Norint ką nors nuveikti, starto taškas yra mintis 
„Tebūnie taip“. Nuo to, ar mūsų mintys sutelktos, ar 
sugebame ilgai jas išlaikyti, ar rimtai imamės veiks- 
mų joms įgyvendinti, priklauso, ar mes pasieksime 
tai, kas neįmanoma, ar ne. 

Susikurk svajonių, kad net lietysi per kraštus, 
taip padarysi didįjį gyvenimo šuolį 


Iki šiol, pasinaudodamas pavyzdžiais, rašiau apie 
tai, kaip svarbu žinoti, kokia yra minties jėga, ir kad 
būtina ją sąmoningai naudoti. Tam, kad priverstum 
tą minties jėgą sėkmingai dirbti ir pasiektum puikių 
rezultatų darbe ir gyvenime, pirmiausia reikia susi- 
kurti didelę svajonę, kuri ir taps visa ko pagrindu. 
Turėk svajonių, turėk ambicijų, trokšk iš visos šir- 
dies! Po šitų mano žodžių galbūt pagalvosite, kad kal- 
bu lengvabūdiškai. Kokios svajonės, kokie troškimai, 
kai ir taip vos patempi kasdienio gyvenimo vežimą. 
Bet turiu pasakyti, kad tie Žmonės, kuriems sekasi 
savo rankomis sukurti gyvenimą, pirmiausia turėjo 
didelių, net per didelių svajonių ir troškimų, virši- 
jančių jų pačių talentą. Kad ir mano atveju - variklis, 
kuris atvarė mane iki čia, buvo didžiulės svajonės, di- 
džiuliai tikslai, kuriuos turėjau, kai buvau jaunas. 
Kaip jau rašiau anksčiau, nuo pat tada, kai pradė- 
jau kurti „Kyocerą“, turėjau ambicijų savo įmonę pa- 
daryti pasaulyje žinomiausia keramikos gamintoja 
ir visada tai šnekėdavau savo pavaldiniams. Tiesą 
sakant, nors ir turėjau tam tikrą strategiją, bet tiks- 


liai nebuvau nieko numatęs. Tuo metu, kai kūriau 
įmonę, tebuvo viso labo svajonė, ir visiškai neįverti- 
nau savo galimybių. Bet aš visada - per susiėjimus ir 
pan. - šnekėdavau ir šnekėdavau savo pavaldiniams 
apie tą svajonę. Tokiu būdu mano mintys tapo ir pa- 
valdinių mintimis, kol galiausiai davė vaisių. 

Kad ir kokia nepasiekiama atrodytų svajonė, kol 
nepagalvosime apie ją, ji ir neišsipildys. Mes galime 
gauti tik tai, ko stipriai trokšta širdis. Svarbiausia - iš- 
tisai galvoti apie tą svajonę, taip, kad net įsiskverbtų 
į pasąmonę, išsakyti ją, ir taip darydami tą pernelyg 
didelę svajonę mes paversime realybe. 

Kuo svajonė didesnė, tuo ilgesnis kelias iki jos išsi- 
pildymo. Bet net ir turėdami, rodos, neįgyvendinamą 
svajonę, daugybę kartų modeliuodami tai, kas turėtų 
realizuotis, ar patį procesą iki jos įgyvendinimo, tvir- 
tai kurdami vaizdą, kol „išvysite“ jį akyse, paprastas 
kasdienis gyvenimas duos įvairiausių užuominų, ir 
tai padės išryškėti keliui svajonės išsipildymo link, 
ir jūs galėsite bent žingsneliu priartėti prie jos. Juk 
būna, kad einant gatve, kažką miglotai galvojant prie 
arbatos puodelio ar plepantis su draugu kasdienio 
gyvenimo įvykiai, kuriuos kiti žmonės lyg niekur 
nieko praleidžia pro akis, nejučiom pateikia užuomi- 
nų svajonei įgyvendinti. 

Žiūrėdami ar klausydamiesi ko nors vieni žmonės 
sulaukia svarbių užuominų, kiti tiesiog praleidžia jas 
pro akis ir ausis. Nuo ko tai priklauso? Ogi nuo to, 
ar tau tai aktualu. Daug žmonių matė, kaip obuolys 
krinta nuo obels, bet visuotinės traukos egzistavimą 
įžvelgė tik Niutonas. Taip atsitiko todėl, kad Niutonui 
tai buvo itin aktuali tema, įsiskverbusi į jo pasąmonę. 
O kaip jau minėjau anksčiau, Dievo apvaizda ar va- 
dinamasis įkvėpimas, kuris yra kūrybinių jėgų šalti- 
nis, aplanko tokius žmones, kuriuos užvaldęs stiprus 
troškimas, prasidėjęs nuo svajonės. 

Puiku, kai net sulaukę solidaus amžiaus Žmonės 
šneka apie svajones ir kuria šviesią ateitį. Neturinčiam 
svajonių žmogui neateina ir kūrybinė sėkmė, ir jis 
neauga kaip žmogus. Žmogaus savybės yra gludina- 
mos kuriant svajones, ieškant naujų idėjų ir išeičių, 
uoliai dedant pastangas. Todėl noriu pabrėžti, kad 
svajonės ir mintys yra lieptelis, nuo kurio galima pa- 
daryti didįjį gyvenimo šuolį. 


X V Ak 
vSZXRĖI 


Pradėkime nuo principų 


ANTRASIS 


SKYRIUS 


Ir gyvenime, ir vadovaudami 
laikykimės kuo paprastesnių principų 


Mes visi linkę apie įvairius dalykus galvoti per daug 
sudėtingai. Bet visa ko prigimtis iš tikrųjų yra labai 
paprasta. Net tai, kas iš pirmo žvilgsnio atrodo su- 
dėtinga, yra paprastų dalykų junginys. Sakoma, kad 
žmogaus genomas susideda iš beprotiško skaičiaus — 
trijų tūkstančių milijonų - genų, bet kiekvienas genas 
koduojamas tik keturiomis raidėmis. 

Tiesos audeklas yra išaustas iš vieno siūlo. Todėl 
kuo labiau paprastinsim įvairius reiškinius, tuo la- 
biau jie priartės prie pradinio pavidalo, t. y. prie tie- 
sos. Todėl svarbu neužmiršti, kad sudėtingai atro- 
dančius dalykus reikia permąstyti paprastai. 

Galima sakyti, kad tai yra gyvenimo taisyklė, bet ji 
galioja ir kalbant apie vadovavimą. Nes ir gyvenimo, 
ir vadovavimo esminiai principai yra vienodi ir gana 
paprasti. Žmonės manęs dažnai klausia apie sėkmės 
paslaptį, bet kai aš išdėstau savo teoriją, daugelio 
veiduose pamatau apstulbimą. Tas apstulbimas reiš- 
kia: „Tokie paprasti dalykai. Ar įmanoma vadovauti 
pagal tokius primityvius principus?“ 

Kai būdamas dvidešimt septynerių įkūriau 
„Kyocerą“, kaip keramikos technikas buvau padaręs 

šiokią tokią karjerą, bet apie įmonės valdymą neturė- 
jaujokių žinių, nebuvo ir patirties. Bet įmonėje vienas 
po kito ėmė kilti įvairių klausimų, be to, atsirasdavo 
reikalų, reikalaujančių sprendimo. Kiekvienu atve- 
ju, kaip atsakingasis asmuo, aš turėdavau numatyti 
strategiją ar pasirinkti sprendimo kelią. Nesvarbu, 
ar tai buvo susiję su verslu, ar su administravimu, 
ar su sritimi, kurios aš visai neišmaniau, sprendimą 
reikėdavo priimti greitai. Net jei tai būtų menkutė 
problemėlė, vienintelis klaidingas sprendimas ma- 
žai, ką tik išdygusiai įmonei galėjo sukelti grėsmę. 
Bet aš, anksčiau buvęs techniniu darbuotoju, neturė- 
jau žinių, reikalingų norint priimti greitą sprendimą. 
Neturėjau ir principų, kuriuos būtų suformavusi pa- 
tirtis. Negalėjau pasakyti, kad kadangi prieš tai buvo 
taip, tai dabar reikia daryti taip. 

Ir ką gi man reikėjo daryti? Aš visaip laužiau galvą, 
kol galop suformulavau principus. Taigi pirmiausia 
sprendimų kriterijumi nutariau pasirinkti labai pa- 
prastą principą - „Kas dera žmogui“ ir jo laikytis. 
Nemeluok, būk sąžiningas, nenorėk per daug, ne- 
kelk rūpesčių kitiems, būk malonus žmonėms... Visu 
tuo remiamės apskritai gyvenime, bet vadovaujant 
ir reikia laikytis savaime suprantamų taisyklių, kurių 
dar būdami vaikai išmokstame iš tėvų ir mokytojų. 


Nuolatos reikia kelti sau klausimus: ar tai dera žmo- 
gui, ar ne, ar tai yra gerai, ar blogai, ar taip galima 
elgtis, ar ne. Vadovavimo indikatoriumi ir sprendi- 
mų kriterijumi tegul būna tos pačios moralės ir eti- 
kos normos, kurios reguliuoja žmonių gyvenimą. 
Kadangi vadovavimas yra veiksmas, kurį vykdo vie- 
nas žmogus kito žmogaus atžvilgiu, tai, ką vadovau- 
dami turėtume daryti ar negalėtume daryti, neturėtų 
išeiti iš paprastų žmonių elgesio normų ribų. Ir gy- 
venime, ir vadovaujant turi būti laikomasi tų pačių 
principų ir taisyklių - šitaip galima išvengti ir dides- 
nių klaidų. Štai taip viskas paprasta. Laikydamasis 
principo „Kas dera žmogui“, aš išmokau vadovauti 
ir tokiu būdu pasiekiau sėkmę. 

Išgyventa filosofija 
tampa gaire sudvejojus 


Paprastus principus, kurie padeda žmogui surasti 
tinkamą gyvenimo būdą, tikriausiai galima pavadin- 
ti dar ir filosofija. Bet tai nėra vien tik teorija, kurios 
mokomasi sėdint prie knygų. Tai yra išgyventa filoso- 
fija, pagimdyta patirties ir praktikos. 

Jei paklausite, kodėl tokios filosofijos reikia, atsa- 
kysiu: nes ją sudarantys principai bus sprendimų 
kriterijus, kai reikės nutarti, kokį kelią pasirinkti, ko- 
kių veiksmų imtis, kai būsite sutrikę, laužysite galvą, 
kankinsitės, apskritai turėsite problemų. 

Keliaujant gyvenimo keliu visur ir visada atsiran- 
da situacijų, kai reikia priimti sprendimą. Darbe ar 
namuose, įsidarbindami ar tuokdamiesi mes esame 
verčiami priimti įvairius sprendimus ir pasirinkti. 
Galima sakyti, gyvenimas yra tokių sprendimų rin- 
kinys, sprendimų grandinė. Kitaip tariant, nuolat 
priiminėti sprendimai ir sudaro dabartinį mūsų gy- 
venimą, o tai, ką pasirinksime nuo šiol, nulems mūsų 
tolesnį gyvenimą. Todėl, atsižvelgiant į tai, ar turi- 
me principus, kriterijų, kuriuo remdamiesi galėtume 
priimti sprendimus ir pasirinkti, ar ne, mūsų gyveni- 
mas gali pakrypti vienokia ar kitokia kryptimi. 


Pasirinkimas be kriterijaus yra tas pat kaip laivas 
jūroje be jūrlapio, o veiksmai be filosofijos yra lyg ėji- 
mas tamsiu nakties keliu be jokio žiburėlio. Jei kam 
nors žodis „filosofija“ yra sunkiai suprantamas, ga- 
lima tai pavadinti ir požiūriu į gyvenimą, ideologija 
ar morale. Tai yra gyvenimo ašis, taškas, į kurį reikia 
sugrįžti pasiklydus. 

Dabartinė įmonė „KDDI“ gimė susijungus trims 
įmonėms: mano įkurtai „DDI“ („Daini Denden“), 
stambiausiai tarptautinių komunikacijų įmonei 
„KDD“ ir antrinei „Tojotos“ įmonei „IDO“. Tai įvy- 
ko 2000 m. rudenį. Šiuo didžiuoju pajėgų sutelkimu 
buvo įsteigta nauja komunikacijų įmonė, galinti pa- 
sipriešinti „NTT“. Tuo metu mobiliųjų telefonų sri- 
tyje „DDI“ ir „IDO“, turėdamos tokią pačią sistemą, 
veikė pasidalijusios Japonijos teritoriją į dvi dalis. 
Jei taip būtų buvę toliau, atsilaikyti prieš tos srities 
milžiną „NTT Dokomo““ vėliau būtų neįmanoma. O 
taip įvykus, rinkoje nebeveiktų konkurencijos princi- 
pas, realiai viską užvaldytų „NTT Dokomo“ ir iškiltų 
grėsmė klientams sulaukti geresnių paslaugų ar ma- 
žesnių tarifų. 

Taigi aš pateikiau pasiūlymą susijungti. Bet jun- 
giantis labai sunku išspręsti klausimą, kas valdys. 


9 Viena didžiausių Japonijos mobiliojo ryšio kompanijų. 

Pažvelgus į tai, kaip praeityje susijungdavo bankai, 
matyti daug pavyzdžių, kai iš pradžių abi pusės ak- 
centuodavo „lygias teises“, bet po susijungimo iki 
begalybės trukdavo kova dėl teisių valdyti. Po ilgų 
galvojimų aš pateikiau štai tokį pasiūlymą. Pasakiau 
norįs, kad būtų jungiamasi taip, kad ne visos įmonės 
turėtų lygias valdymo teises, o kad vadovautų viena 
„DDI“. Žinoma, aš tai pasakiau ne norėdamas val- 
dyti ar siekdamas naudos savo įmonei, o dėl to, kad, 
blaiviai pamąstęs, priėjau prie išvados, jog geriausia 
būtų, jei po susijungimo teisę valdyti turėtų „DDI“ — 
įmonė, kurios iš tų trijų įmonių valdymo bazė buvo 
tvirčiausia ir pasiekimai buvo geriausi, o tai pravers- 
tų naujai įmonei sklandžiai tvarkytis. 

Koks yra svarbiausias verslo principas? Tai ne pel- 
nas ir išorinis veidas. Svarbiausia yra nauda visuo- 
menei ir žmonėms. Geriausių gaminių ir paslaugų 
tiekimas vartotojams yra verslo valdymo stuburas, 
ir tai turi būti svarbiausias principas. Tos pareigos, 
beje, neįmanoma atlikti vien tik susijungus. Jei nenu- 
spręsi, kas atsakingas už valdymą, nepastatysi grei- 
tai naujos įmonės ant kojų, ir jei nebus valdoma sta- 
biliai, nebus pasiruošta tikrajai rinkos konkurencijai, 
ir nebus naudos vartotojams ir įmonei. 

Taigi šitaip viską apsvarstęs, priėjau prie išvados, 


kad geriausia bus, jei „DDI“ imsis iniciatyvos. Aš 
savo mintis atvirai išdėsčiau partneriams, dar pri- 
durdamas, kokia ateityje turėtų būti komunikacijų 
pramonė Japonijoje. Be to, pasiūliau, kad po susi- 
jungimo „Tojota“, kuri turėjo daugiausia „IDO“ ir 
„KDD“ akcijų, taptų antruoju didžiuoju akcininku 
su šiek tiek mažesniu akcijų paketu nei „Kyocera“. 
Kadangi buvau atviras, tokiam susijungimo būdui 
buvo pritarta. Ir daugelis žmonių žino, kokį šuolį 
„KDDI'“vėliau padarė. 

Tai, kad iki galo laikėmės verslo principo, jog svar- 
biausia yra ne pačių, o kitų žmonių nauda, mums 
nutiesė kelią į sėkmę. 

Ar gali iki galo laikytis savo principų 
nesuklaidinamas iš pasaulio sklindančių tendencijų? 


Tvirtas filosofijos, pagrįstos principais, nusistatymas 
ir gyvenimas pagal ją veda į sėkmę ir atneša didelių 
vaisių. Bet tai toli gražu nėra linksmas ir lengvas ke- 
lias. Gyvenimas pagal filosofiją reiškia savęs tvardy- 
mą, suvaržymą ir dažnai yra lydimas kančių. Bus ir 
taip, kad kartais reikės eiti negandų keliu su praradi- 
mais. Bus ir taip, kad sudvejojęs, kurį iš dviejų kelių 
rinktis, pasirinksi sąžiningą ir negudriausią gyveni- 
mo kelią, kuris, nors ir atitiks tavo paties būdą, bus 
tikras erškėčių kelias. 

Vis dėlto, žiūrint iš laiko perspektyvos, veiksmas, 
kurį atliksi tvirtai remdamasis savo filosofija, jokiu 
būdu netaps praradimu. Galbūt kada ir pasirodys, 
kad tai praradimas, bet galiausiai būtinai sulauksi 
naudos ir nebūsi per daug išklydęs iš kelio. 

Antai Japonijos ekonomika dar neišlipa iš „burbu- 
lo sprogimo“ laikų pasekmių. Tuo metu kompanijos 
viena per kitą puolė į spekuliacijas nekilnojamuoju 
turtu. Jų turtas kilo vien tik įsigyjant ir perparduo- 
dant žemę. Daug kompanijų, numatydamos kainų 
kilimą, pasiskolindavo iš bankų milžiniškas sumas 


ir jas vėl sukišdavo į nekilnojamojo turto investici- 
jas. Taigi prekės kaina kilo net nieko nedarant. Pagal 
ekonomikos dėsnius - tai keistas dalykas, bet visi el- 
gėsi, tarsi tas principus pažeidžiantis veiksmas būtų 
buvęs savaime suprantamas. Taip ir atsitiko: „Spro- 
gus burbului“, nuosavybė, kurios vertė turėjo augti, 
staiga tapo nuostolingu turtu, ir daug įmonių nebe- 
sugebėjo padengti kreditų. 

Galima sakyti, jog tai buvo tiesiog kaip karštinė, bet, 
turint tvirtus principus ir filosofiją, kad ir kokie būtų 
buvę laikai, būtų pavykę rasti teisingą sprendimą. 

Kadangi „Kyocera“ turėjo didelį depozitą, kurį iki 
tol buvo garbingai sukaupusi, susilaukiau ir aš daug 
pasiūlymų, ar tų pinigų negalima būtų paleisti į nekil- 
nojamojo turto investicijas. Buvo ir tokių bankininkų, 
kurie mandagiai paaiškindavo pinigų darymo prin- 
cipą, manydami, kad aš nesuprantu to saldumo. Bet 
aš atmečiau visus pasiūlymus investuoti, nes buvau 
įsitikinęs, kad negali egzistuoti toks saldus dalykė- 
lis, kaip didelio pelno gavimas vien iš žemės kairėn 
ir dešinėn judinimo. Bet net jeigu ir egzistuoja - tai 
lengvi pinigai, viso labo iš vienos vietos į kitą plau- 
kiojantis pelnas. Lengvai gaunami pinigai lengvai ir 
prapuola. Tik su prakaitu ant kaktos uždirbti pinigai 
yra tikras pelnas. Toks buvo mano įsitikinimas. Jis 

buvo paremtas principu visada elgtis taip, kaip dera 
žmogui. Todėl, išgirdęs apie milžinišką investicijų 
pelną, perspėjau save, jog nereikia norėti per daug, ir 
jokios kalbos nepalenkė mano širdies. 

Ar turi tokią filosofiją, kurios laikytumeisi, net jei ir 
grės praradimai, ar esi pasiruošęs įveikti vargus, ku- 
rie tavęs laukia? Jei laikysies tokios gyvenimo linijos, 
pasieksi sėkmę. 


Neužtenka tik žinoti, 
svarbu iki galo įsisąmoninti 


Žmogus iš prigimties yra silpna būtybė ir, jei sąmo- 
ningai savęs nevaldo, nejučiomis pralaimi troški- 
mams ir vilionėms. Tai gerai žinoma. 

Jau gana seniai buvo toks atvejis. „Kyocera“ jau 
buvo šiek tiek išaugusi, ir viršininkai, vykdami dar- 
bo reikalais, jau galėjo pasinaudoti įmonės mašina su 
vairuotoju. Ir štai kartą, kai vienas viršininkas nusta- 
tytu laiku susiruošė važiuoti namo, mašinos nebu- 
vo. Pasirodo, bendrųjų reikalų skyriaus darbuotojas, 
pagalvojęs, jog viršininkas dirbs iki vėlumos, mašiną 
paskyręs vienam verslo vadybininkui, kuriam tą die- 
nąjos labai reikėję. Tai sužinojęs, viršininkas siaubin- 
gai supyko - atseit, kas čia per nesąmonė, kad kaž- 
koks vadybininkėlis naudojasi įmonės mašina! Šito 
įvykio detalės pasiekė ir mano ausis. Aš išsikviečiau 
tą viršininką ir pasakiau: 

— Kadangi esi viršininkas, tai dar nereiškia, kad 
gali naudotis mašina. Mašina yra paruošta tam, kad 
žmonėms, įsitraukusiems į svarbų darbą, nereikė- 
tų rūpintis pašaliniais reikalais ir kad jie galėtų su- 
sikoncentruoti į darbą. Gerai pagalvok, ar turi teisę 

viršininkas, kuris namo susiruošia vos tik pasibaigus 
darbo valandoms, rėkti ant su reikalais lakstančio 
vadybininko? 

Nors ir buvo suteikta pirmenybė viršininkams, bet, 
šiaip ar taip, tai buvo įmonės mašina, o ne asmeninė. 
Tai buvo visai logiška. Bet žmogui užimant vis aukš- 
tesnes pozicijas tie savaime suprantami dalykai tarsi 
nublanksta. Aš ir pats turėjau panašios patirties. 

Pradėjus verslą, „Kyoceros“ transporto priemonė buvo 
motocikliukas. Kadangi tai buvo dviratė transporto prie- 
monė, aš pats ją ir vairavau. Po kurio laiko galėjom nu- 
sipirkti mažagabaritį automobilį „Subaru 360“. Ir jį pra- 
džioje vairavau pats, bet kadangi ir vairuodamas ištisai 
galvojau tik apie darbą ir įmonę, pasidarė pavojinga, ir 
aš nutariau pasamdyti vairuotoją. Galiausiai, pardavęs 
tą, nupirkau didesnį automobilį, ir vairuotojas nuvež- 
davo į darbą ir parveždavo namo. Vieną rytą, mašinai 
atvažiavus manęs paimti, ir žmona buvo susiruošusi eiti 
savo reikalais. Kai aš jai lengvabūdiškai pasiūliau, kad 
tiek, kiek bus pakeliui, galinti pavažiuoti kartu, žmona 
atsisakė sakydama, kad taip negalima. 

- Jei tai būtų tavo mašina, važiuočiau, bet tai juk 
įmonės mašina. Tu pats anąkart sakei, kad įmonės 
mašinos negalima naudoti asmeniniams reikalams, 
kad reikia aiškiai nubrėžti ribą tarp to, kas privatu, ir 
to, kas vieša. Todėl aš eisiu pėsčiomis. 


Aš supratau, kad žmona teisi, ir gerai viską 
pergalvojau. 

Iš tikrųjų tai tarsi menkniekis, bet sakoma, kad 
„lengva pasakyti, sunku padaryti“. Įgyvendinti nėra 
taip paprasta. Nėra prasmės, jei nesilaikysi principų 
valingai iki galo. Kitaip sakant, principai yra teisin- 
gumo ir stiprumo šaltinis, bet, antra vertus, jei nuola- 
tos sau nepriminsi, juos galima lengvai užmiršti. Štai 
todėl reikia vis priminti sau savo sprendimus ir per- 
galvoti savo veiksmus. Tai turi būti vienas iš mūsų 
gyvenimo principų. 

Mąstymo vektorius 
nulemia viso gyvenimo kryptį 


Tiesos ir gyvenimo taisyklės, kurių aš išmokau dirb- 
damas ir vadovaudamas, yra labai paprastos. Tie pa- 
prasti dalykai yra kartu ir universalūs. Čia pabandy- 
siu pateikti dalelę tos savo filosofijos ir principų. 
Pirmiausia norėčiau pakalbėti apie „gyvenimo ly- 
gybę“. Tą lygybę pateikiau įvade, ir ji atrodo taip: gy- 
venimo, darbo rezultatai = mąstymas x entuziazmas 
x sugebėjimai. Šioje lygybėje svarbiausia yra mąsty- 
mas. Gal ir pasikartosiu, bet šią „gyvenimo lygybę“ 
aš sugalvojau po didelių apmąstymų, ką aš, tetu- 
rintis vidutinius sugebėjimus, turėčiau daryti, kad 
padaryčiau daugiau nei vidutinis žmogus, kad ga- 
lėčiau nors truputį būti naudingas pasauliui ir žmo- 
nėms. Visą laiką, dirbdamas darbą ir eidamas gyve- 
nimo keliu, ją laikiau savo gyvenimo pagrindu. Jos 
esmė yra sandauga. Tarkim, yra žmogus, kurio pro- 
tiniai sugebėjimai vertintini go balų. Bet jei tas žmo- 
gus, didžiuodamasis savo sugebėjimais, tingi įdėti 
į darbą pastangų ir parodo tik 30 balų entuziazmą, 
sandauga viso labo bus lygi 2700 balų. Bet pažiūrė- 
kim, kas bus, jei žmogus, kurio smegenų apsukos yra 


vidutinės ir kurio sugebėjimai vertintini tik apie 60 
balų, suvokdamas, kad neturi talento, ir norėdamas 
tai kompensuoti, kibs į darbą su per kraštus besilie- 
jančiu entuziazmu, viršijančiu go balų? Sandauga 
tokiu atveju bus lygi 5400 balų. Tai reiškia, kad an- 
trasis, kuris turėjo mažiau sugebėjimų, bet turėjo 
daugiau entuziazmo, padarys dvigubai daugiau. Po 
to dar padauginkim iš mąstymo taškų. O mąstymas 
yra svarbiausias dalykas, nes jis rodo ir gyvenimo 
kryptį. Kitaip tariant, mąstymas gali būti ir geras, ir 
blogas. Jis gali entuziazmą ir sugebėjimus nukreipti 
teigiama linkme arba neigiama. Tik mąstymas - vie- 
nintelis iš trijų elementų — vertintinas ir neigiamais 
balais, todėl net kai entuziazmo ir sugebėjimų balai 
aukšti, jei mąstymas bus neigiamas, daugybos rezul- 
tatas (gyvenimo ir darbo rezultatai) bus neigiamas. 
Jei talentu apdovanotas žmogus su visu entuziazmu 
imsis tokio „darbo“ kaip sukčiavimas ar vagystės, 
kadangi jo mąstymas veiks neigiama kryptimi, jokiu 
būdu nepasieks gero rezultato. Kadangi „gyvenimo 
lygybė“ išreiškiama sandauga, svarbiausia, kad mąs- 
tymas būtų nukreiptas teisinga kryptimi. Jei ne, kad 
ir kokių puikių sugebėjimų turėtume, kad ir netrūk- 


tų entuziazmo, mes ne tik kad iššvaistysime talentą, - 


bet greičiausiai pridarysime ir žalos visuomenei. 

Po kelerių metų, kai sukūriau savo „gyvenimo ly- 
gybę“, išgirdau vieną mintį, kurią Jukiči Fukuzava 
išsakė paskaitos metu. Tada iškart pagalvojau, kad 
tai įrodo manosios lygybės teisingumą. O žodžiai 
buvo tokie: „Tik turint mąstymą, gilų kaip filosofo, 
dorą ir taurią širdį kaip Genroku"“ karys, be to, smul- 
kaus tarnautojo sugebėjimų ir valstiečio kūną, tam- 
pama industrinės visuomenės asmenybe“. Kitaip 
sakant, industrinėje visuomenėje norint tapti puikia 
asmenybe būtini šie dalykai: mąstymas, gilus kaip 
filosofo, širdis, garbinga kaip kario, išmintis, kokią 
turi smulkus tarnautojas, kūnas, tvirtas kaip valstie- 
čio. Tik turint visas šias savybes įmanoma tapti vi- 
suomenei naudingu dideliu žmogumi. Kitaip sakant, 
ar neatitinka Jukiči Fukuzavos minimas gilus mąsty- 
mas ir tauri širdis mano „gyvenimo lygybėje“ esan- 
čio mąstymo ir ar negalima to smulkaus tarnautojo 
sugebėjimų prilyginti mano sugebėjimams, o tvirto 
kūno - entuziazmui? Tai supratęs aš dar kartą įsiti- 
kinau mąstymo, entuziazmo ir sugebėjimų svarba 
gyvenime. 


10 Viena iš Edo valdymo erų (1688 - 1704). 


Kaip režisuosi 
savo gyvenimo dramą? 


„Kiekvieną dieną stenkis nugyventi rimtai“ - tai taip 
pat labai paprastas, bet kartu ir labai svarbus gyveni- 
mo principas. Jei gyvenimą reikėtų palyginti su kova, 
tai šiuo atveju kova turėtų būti ne su bambukiniais, 
o tikrais kardais. O jeigu tai būtų kova su lankais, tai 
šie turėtų būti įtempti tiek, kad įgautų mėnulio pil- 
naties formą, o strėlė turėtų būti paleista tik tada, kai 
lankas įsitemptų tobulai. Su tokiu atsidėjimu rimtai 
ir nuoširdžiai reikia gyventi kasdienį gyvenimą bei 
dirbti darbą. Tik tada pavyks gyventi tokį gyvenimą, 
kokį patys susikursime mintyse. 

Gyvenimas yra drama, ir mes visi esame to gyve- 
nimo pagrindiniai veikėjai. Ir ne tik jie — toje dramoje 
mes patys galime būti viskuo: ir režisieriumi, ir sce- 
narijaus autoriumi, ir dramos žvaigžde. Taigi mes 
turime ir patys kurti, ir patys vaidinti savo gyveni- 
mą. Todėl pats svarbiausias dalykas yra tai, kaip mes 
režisuosime savo gyvenimo dramą, kokį parašysime 
gyvenimo scenarijų, kaip patys, būdami pagrindiniai 
veikėjai, vaidinsime (gyvensime) savo dramoje. 

Nieko nėra baisiau, kaip tingiai gyventi palaidą 


gyvenimą, kuriame trūksta rimtumo ir užsidegimo. 

Tam, kad dramą, kuri vadinasi gyvenimas, padary- 
tume turiningą ir prasmingą, būtina kiekvieną die- 
ną, kiekvieną akimirką nugyventi nepaprastai rimtai 
nusiteikus. Visada reikia turėti karštą troškimą ir ais- 
trą, kiekvienu atveju reikia elgtis nepaprastai rimtai. 
Tik tada mūsų gyvenimas įgis vertę, bus vaisingas ir 
visavertis. 

Neturint to nepaprasto rimtumo, kad ir kiek bū- 
tum apdovanotas sugebėjimais, kad ir kaip teisingai 
mąstytum, gyvenimas netaps vaisingas. Kad ir koks 
puikus, įmantrus bus parašytas scenarijus, norint 
įgyvendinti tą istoriją, būtinas nepaprastai rimtas nu- 
siteikimas. Nesvarbu, koks reikalas, į jį reikia žiūrė- 
ti nepaprastai rimtai, kartais gal net „varant save į 
kampą“. Tai reiškia, kad bet kokiu atveju reikia būti 
nuoširdžiam, tiesiam ir atviram. 

Susidūrus su sudėtingesne problema, reikalaujan- 
čia sprendimo, svarbu, ar jūs bėgsite nusukę akis 
nuo problemos, ar atviru veidu stosite į kovą. Nuo 
to priklausys, ar pasieksite didelių rezultatų, ar ne. 
Nusiteikus tik laimėti, kad ir kas būtų, be to, neuž- 
miršus ir kuklumo bei nuolankumo, bus galima rasti 
tą menką siūlo galą, nuvesiantį prie sprendimo, kuris 
šiaip sau gali būti pražiopsotas. Aš tai vadinu „Dievo 
atsiųstu apreiškimu“. Atrodo, Dievas jaučia simpati- 


jas uoliai besistengiančiam, besikankinančiam žmo- 
gui, ir neretai tokiam žmogui, norėdamas padėti, at- 
siunčia atsakymą. Todėl aš dažnai pamokslaudavau 
savo darbuotojams: „Stenkitės taip, kad net Dievas 
užsimanytų ištiesti pagalbos ranką“. 

Taigi, iškilus problemai, svarbu atviru veidu stoti į 
kovą, nebijoti peržengti ribos. Šitaip nusiteikę įveik- 
site net tokią situaciją, kuri atrodė neįveikiama, ir 
pasieksite puikių rezultatų. Tik šitokiu būdu įpūsite 
savo dramos, vadinamos gyvenimu, scenarijui gyvy- 
bės ir jį įgyvendinsite. 


Nieko neišmoksi, 
Jei darbo vietoje neliesi prakaito 


Gyvenime svarbus ir toks principas: daugiau dė- 
mesio reikia skirti ne žinioms, o įgūdžių įvaldymui. 
Kitaip sakant, nebūtinai visada būna lygybės ženklas 
tarp „Žinau“ ir „moku“. Tai kartu yra ir perspėjimas, 
kad vien tik žinoti neužtenka. 

Štai kad ir gaminant keramiką. Perskaičius knygą 
galima sužinoti, kad sumaišius tą ir tą medžiagas ir 
išdegus tokioje ir tokioje temperatūroje, išeis tokia ir 
tokia keramika. Bet net pabandžius padaryti, kaip 
nurodo toje knygoje, neišeis daiktas, kokio tikėjomės. 
Tik kaupiant patirtį darbo vietoje pamažu pavyksta 
suvokti esmę. Tik prie žinių prisidėjus patirčiai, iš- 
mokstama gaminti produktą. Iki tol viso labo būna tik 
žinojimas. 

Panašu, kad atėjus informacinės visuomenės epo- 
chai, imta vis labiau pabrėžti žinių svarbą, ir padau- 
gėjo žmonių, manančių, kad, norint mokėti, užten- 
ka žinoti, bet tai yra didžiulė klaida. Tarp mokėjimo 
ir žinojimo yra didžiulis ir gilus griovys. Jį užlyginti 
padeda patirtis darbo vietoje. 

Vos tik įkūrus įmonę, man teko dalyvauti viena- 
me seminare apie vadovavimą. Pamatęs, kad tarp 


pranešėjų yra ir Hondos technologijų kūrėjo Soičiro 
Hondos pavardė, pagalvojau, kad būtų gerai pasi- 
klausyti žymaus vadovo pasakojimo. Tai buvo trijų 
dienų su dviem nakvynėmis seminaras, rengiamas 
japoniško stiliaus viešbutyje su karštosiomis versmė- 
mis, todėl dalyvio mokestis buvo keliasdešimt tūks- 
tančių jenų. Tais laikais tai buvo milžiniški pinigai. 
Aš tvirtai nusprendžiau, kad būtinai noriu pamatyti 
Hondos veidą ir išgirsti jo balsą. Taigi išsiruošiau be- 
veik per jėgą, nepaisydamas aplinkinių nepritarimo. 

Ir štai vieną dieną mes, dalyviai, prieš tai įlindę į 
karštąsias versmes ir persirengę jukatomis, sėdėjome 
didžiojoje salėje ir laukėme, kol ateis Honda. Po kiek 
laiko pasirodė Honda, bet jis buvo apsirengęs darbi- 
niais drabužiais, persisunkusiais tepalais, tarsi būtų 
atvykęs tiesiai iš gamyklos, esančios Hamaniatsu. 
Vos tik pravėręs burną, jis mus apšaukė: 

- Ir kogi jūs čia visi susirinkote? Panašu, kad atė- 
jote pasimokyti vadovavimo, bet užuot užsiiminėję 
tokiais niekais, kuo greičiau grįžkite į savo įmones ir 
kibkite į darbą. Vadovavimo neišmokstama landžio- 
jant į karštąsias versmes ar geriant ir valgant. Kaip to 
įrodymą galiu pasakyti, kad niekas manęs nemokė 
vadovauti. Kadangi vadovauti įmonei visi galite jau 
vien todėl, kad esate vyrai, viena, ką turite padaryti, 
tai kuo greičiau grįžti į įmones ir kibti į darbą. 

Mes buvome nuleisti ant žemės ir dar durklu per- 
verti: „Kur rasi tokių kvailių, kurie mokėtų tokį di- 
džiulį dalyvio mokestį?“ Niekas nepratarė nė žodžio, 
nes Honda buvo visiškai teisus. 

Kai pamačiau Hondą tokį, aš dar labiau buvau jo 
sužavėtas ir kartu supratau, kad reikia kuo greičiau 
grįžti į įmonę ir imtis darbo. Honda mus pamokė, kaip 
yra kvaila plaukti ant tatamio“. Ant tatamio plaukti 
neišmoksi. Geriau staigiai šok į vandenį ir, gelbėda- 
mas savo gyvybę, judink rankas ir kojas. Nepraliejus 
prakaito darbo vietoje, neišmokstama tokių dalykų 
kaip vadovavimas. Išminties, kurios reikia, kad atlik- 
tum didžius darbus, įgausi tik sukaupęs patirtį. Tik 
patyrimas, įgytas visomis jėgomis imantis darbo, ir 
tampa vertingiausiu turtu. 


11 Keturkampis storas šiaudinis demblys, naudojamas grindų dangai 
ir pan. 


Gyvenkime 
intensyviai dabar ir čia 


Patarčiau su besiliejančiu per kraštus entuziazmu, rim- 
tai ir intensyviai gyventi šią minutę. Būtina nerti stačia 
galva ir, negalvojant apie nieką kita, padaryti turiningą 
kiekvieną akimirką. Tai ir atvers duris į rytojų ir ateitį. 

Turbūt bus daug nustebusiųjų, kai išgirs, kad aš 
nesu nė karto kūręs ilgalaikio vadovavimo plano. 
Žinoma, ilgalaikė vadovavimo strategija, paremta 
vadovavimo teorija, yra reikalinga ir svarbi. Bet jei 
nenugyvensime šiandienos, rytojus neateis. Kažin ar 
galima numatyti tai, kas bus po penkerių ar dešim- 
ties metų, kai net nežinai, kas bus rytoj. 

Manau, kad pirmiausia reikia atsidėjus praleisti šią 
dieną. Kad ir kokį didingą tikslą išsikelsi, sėkmė ne- 
įmanoma, jei rimtai nenudirbsi kasdienių paprastų 
darbų ir nesukaupsi realių pasiekimų darbe. 

Be reikalo nesiskubinant, rimtai, atsidėjus gyve- 
nant šiandien, rytojus ateis natūraliai. Tokių pras- 
mingų dienų sankaupa, praėjus penkeriems, dešim- 
čiai metų, duos didelių rezultatų. Iki šiol aš ir vado- 
vavau įmonei taip galvodamas. Viena iš gyvenimo 
tiesų yra tokia: „Rytojų išvysi tik iki galo nugyvenęs 
šią dieną“. 

Visų pirma reikia neužmiršti, kad mūsų gyvenimas 
yra vertingas ir didingas. Todėl jei gyveni tą vertin- 
gą gyvenimą vangiai ir nuobodžiai, paprasčiausiai jį 
švaistai, ir toks gyvenimo būdas prieštarauja Visatos 
valiai. Gamta mums leidžia egzistuoti tik todėl, kad 
esame reikalingi šioje Visatoje. Nėra nė vieno žmo- 
gaus, nė vieno gyvo padaro, kuris gavo gyvybę at- 
sitiktinai, todėl nereikalingų dalykų šiame pasau- 
lyje nėra. Galbūt žiūrint pro Visatos prizmę vieno 
žmogaus egzistencija yra labai mažas dalykas, bet, 
kad ir kokie maži būtume, mes egzistuojame šiame 
pasaulyje todėl, kad esame reikalingi. Kad ir kokia 
maža ir nereikšminga būtų gyvybė, net jei tai būtų 
negyvas objektas, jis egzistuoja tik todėl, kad Visata 
pripažįsta, jog jis „yra to vertas“. Net ta maža gam- 
tos funkcija - gyventi atsidėjus dabar ir čia - be žo- 
džių mums paaiškina to, apie ką kalbėjome, svarbą. 
Antai tundroje netoli Šiaurės ašigalio trumpu vasa- 
ros periodu visi augalai vienu metu ima krauti pum- 
purus, sukrauna ir praskleidžia kiek tik įmanoma 
daugiau žiedų, išaugina sėklas ir šitaip iš visų jėgų 
stengdamiesi nugyvena trumpą savo gyvenimą. Taip 
jie pasiruošia ilgai žiemai ir stengiasi perduoti savo 
gyvybę ateinančioms kartoms. Be jokių „pašalinių 
minčių“ jie stengiasi iki galo nugyventi dabar. Taip 


*wrM- 


kad lyja tik vieną ar du kartus per metus. Tik sulau- 
kę to laukiamo lietaus, žiūrėk, jau augalai ir išleidžia 
ūglius ir staigiai išskleidžia žiedus. Ir per tą tikrai 
trumpą vienos ar dviejų savaičių laikotarpį suspėja 
užmegzti sėklas ir perduoti gyvybę kitai kartai. Taigi 
gamtoje visi augalai iš visų jėgų, rimtai stengiasi nu- 
gyventi jiems skirtą laiką — tas laikinas akimirkas. 
Taip desperatiškai intensyviai gyvendami dabar, jie 
perduoda savo menką gyvybę rytojui. Jei jau taip, 
tai ir mes, Žmonės, turėtume gyventi rimtai, nenusi- 
leisdami gėlėms ir nepaniekindami nė vienos dienos. 
Toks tikriausiai yra sumanymas Visatos, kuri sukūrė 
gyvybę ir padarė ją vertybe, bet kartu tai yra būtina 
sąlyga, kad galėtume turiningai nugyventi dramą, 
vadinamą gyvenimu. 

Tik tada „užsidegs!“, 
kai patiks tai, ką darai 


Norint ką nors padaryti, reikia būti „savaime užside- 
gančiu“ žmogumi, kuris „galėtų užsidegti iš savęs“. 
Aš tai vadinu „užsidegimu iš savęs“. 

Yra trijų tipų daiktai: 

1) degieji, kurie prikišus ugnį užsiplieskia; 

2) nedegieji, kurie neužsidega net ir prikišus 
ugnį; 

3) savaime užsidegantieji, kurie užsiplieskia be jo- 
kio impulso. 

Žmonių tipų esama tokių pačių. Yra žmonių, kurie 
užsiplieskia, net jei aplinkiniai nieko nesako. Bet yra 
ir tokių nihilistų, šaltų, nedegių žmonių, kurių šal- 
ta laikysena taip ir nepakinta, ir jie neužsiliepsnoja, 
nesvarbu, kiek energijos būtų skiriama iš aplinkos. 
Tai tokie žmonės, kurie turi sugebėjimų, bet stokoja 
entuziazmo ir aistros. Būna, kad tokio tipo žmonės 
taip ir neišnaudoja jiems duotų sugebėjimų. 

Organizacijose „nedegieji“ žmonės nėra pageidau- 
tini. Dar gerai, jei jie tik patys būtų šalti kaip ledas, 
bet būna ir taip, kad tas šaltis atima iš aplinkinių 
karštį. Todėl aš dažnai savo pavaldiniams sakau: 

— Reikia, kad įmonėje nebūtų „nedegių“ žmonių. 


Noriu, kad jūs būtumėte „užsidegantys iš savęs“. 
Mažų mažiausiai norėčiau, kad būtumėte bent jau 
„degūs“, kurie, prisiartinus „užsidegusiam“ žmo- 
gui, „degtų“ kartu su juo. 

Didelius darbus atlieka žmonės, kurie užsiplieskia 
iš savęs ir ta energija gali pasidalyti su aplinkiniais. 
Betjų nepadarys žmogus, kuris pradeda dirbti tik kai 
kiti pasako ar pajuda tik sulaukęs įsakymo. Aktyvus 
ir pozityvus žmogus pats imasi darbo dar prieš su- 
laukdamas įsakymo ir tampa orientacine norma ap- 
linkiniams žmonėms. 

O kaip tapti „savaime užsidegančiu“ žmogumi? 
Kaip įgyti „užsidegančiojo iš savęs“ savybių? Pats ge- 
riausias būdas yra pamėgti savo darbą. Aš tai aiškinu 
taip: „Darbui atlikti reikia didžiulės energijos. Ota 
energija atsiranda pačiam save skatinant, palaikant ir 
uždegant. Geriausias būdas „užsidegti“ yra pamėgti 
darbą. Kad ir koks sunkus būtų darbas, jei, įtempus 
visas jėgas, pavyksta jį įveikti, užvaldo geras jausmas, 
kad kažką įveikei, ir gimsta pasitikėjimas savo jėgo- 
mis, atsiranda troškimas pabandyti pasiekti kitą tiks- 
lą. Taip kartojantis, dar labiau pamėgsti savo darbą. 
Tokiu būdu, nesvarbu, kiek pastangų reikia įdėti, jos 
netampa kančia ir pasidaro įmanoma pasiekti puikių 
rezultatų“. Taigi darbo pamėgimas yra didžiausia mo- 

tyvacija, ir jeigu ji yra, žmogus „užsidega“, negaili 
pastangų ir šitaip sulaukia sėkmės. Taigi „jei patinka, 
tai net tūkstančio ri kelias taps vienu ri“. Tik toje sri- 
tyje, kuri patinka, gali tapti profesionalu. Jei patinka, 
tai natūraliai atsiras ir užsidegimas, ir pastangos, ir 
greičiausiai pažengsi pirmyn, ir vargas, kuris, kito 
žmogaus akimis žiūrint, atrodys siaubingas, tau tik 
bus malonumas. 

Kadangi vis būdavau darbe ir darbe ir nepakan- 
kamai namuose, pasitaikydavo, kad net kaimynai 
išreikšdavo Žmonai susirūpinimą: „Ir kada gi Jūsų 
vyras namo grįš“. Arba sulaukdavau laiško nuo tėvų 
iš kaimo su perspėjimu: „Jei taip dirbsi, sveikatą pra- 
rasi“. Bet turiu pasakyti, kad pats tada jaučiausi lyg 
niekur nieko, ir tik todėl, kad dirbau tai, kas patiko, — 
nei kankinausi, nei jaučiau nuovargio. 

Bet jei savo darbo nemėgsi labai stipriai, tai nepa- 
vyks pasiekti didelių rezultatų. Nesvarbu, kokioje 
srityje, žmogus daug pasiekia, jei yra įsimylėjęs tai, 
ką daro. Pamėk savo darbą iš esmės. Tik per darbą 
gyvenimas pasidaro turtingas. 


Įveik save, judėk pirmyn — 
tik tada gyvenimas pasikeis 


Taigi ką turėtų daryti žmonės, kuriems niekaip ne- 
pavyksta pamėgti savo darbo. Pirmiausia pabandy- 
ti iš visų jėgų, nesiblaškant pasinerti į jį. Tik tokiu 
būdu iš kančių, iš ašarų, lyg pro jas prasisunkdamas, 
gims džiaugsmas. Pamėgimas ir pasinėrimas yra lyg, 
dvi monetos pusės - skaičius ir herbas, ir tarp jų yra 
stiprus priežasties-pasekmės ryšys. Gali pasinerti ir 
nemėgdamas, bet pasinėrus po truputį pradeda ir 
patikti. Todėl pradžioje reikėtų stengtis dirbti nors ir 
per prievartą ir pabandyti sau vis kartoti: „Aš dirbu 
puikų darbą“, „Kaip man pasisekė, kad gavau tokį 
nuostabų darbą“. Taip natūraliai pradės keistis ir po- 
žiūris į darbą. Kad ir koks būtų darbas, nuoširdžiai 
į ji pasinėrus, gims geras rezultatas, o dėl to po tru- 
putį pasidarys ir malonu, ir įdomu. Tapus įdomiau, 
vėl ims trykšti užsidegimas, kuris vėlgi gimdys gerą 
rezultatą. Taip besisukant gerajam ratui, kažkuriuo 
momentu pastebėsite, kad pamėgote darbą. 

Jau minėjau, kad įmonė, kurioje aš įsidarbinau 
baigęs universitetą, buvo apgailėtinos būklės ir ne- 
būtų buvę keista, jei greitu laiku būtų bankrutavusi. 

Neilgai trukus kolegos vienas po kito išėjo, ir aš likau 
vienas. Tada aš, nežinodamas, ką daryti, nutariau: 
„Kad ir kaip ten būtų, pirmiausia iš visų jėgų imsiuo- 
si prieš akis esančio darbo“. Kai tik taip padariau, lyg 
stebuklui įvykus, vienas po kito pradėjau sulaukti 
gerų tyrimų rezultatų. Savaime suprantama, tyrimai 
tapo dar įdomesni, ir aš su dar didesniu įkarščiu pa- 
sinėriau į darbą. Taip susikūrė gerasis įvykių ratas. 

Net jei atrodys, kad darbas labai nemielas, paban- 
dykite dar šiek tiek pasistengti. Pabandykite imtis 
darbo optimistiškai pasiruošę bet kam. Tai labai pa- 
keis gyvenimą. Tokiu metu svarbiausia yra „laimėti 
prieš save“,t. y. užgniaužti savanaudiškus troškimus, 
nelepinti savęs. Jei to nesugebėsite, nieko nepavyks 
padaryti, taip pat nepavyks ir maksimaliai išnaudoti 
savo sugebėjimų. 

Sakykim, yra žmogus, kuris daug ir rimtai mo- 
kosi ir gauna 80 balų, ir yra žmogus, kuris turi ge- 
rai veikiančią galvą ir nuovokumo ir kuris net visai 
nesimokydamas gauna 60 balų. Pastarasis apie pir- 
mąjį sako: „Savaime suprantama, jam pavyko, nes 
jis - nuobodus moksliukas. Jei tik aš rimtai užsiim- 
čiau, galėčiau gauti už jį aukštesnį balą“. Net ir išėję 
į visuomenę, tokie žmonės, kritikuodami tuos, kurie, 
dėdami pastangas daug pasiekė, ir gindamiesi savo 


sugebėjimais, toliau kalba: „Studijų metu jis buvo 
nieko ypatinga. Aš buvau visa galva aukščiau už jį“. 
Taigi jei kalbėtume tik apie potencinius sugebėjimus, 
gal tai ir būtų tiesa. Bet neužmirškime „gyvenimo 
lygybės, iš kurios matyti, kad nusiteikimas imantis 
reikalų ir entuziazmas labai nulemia rezultatą ir pa- 
keičia gyvenimą. 

Nuobodus moksliukas nežiūri filmų, kuriuos norė- 
tų pamatyti, ir televizijos, nugali savo polinkį plaukti 
pasroviui ir imasi darbo drąsiai žvelgdamas į sunku- 
mus. Taip būna su žmonėmis, sulaukusiais sėkmės 
gyvenime. Be abejo, jų sėkmė pasiekta uoliai dirbant, 
prieš tai sutramdžius savo norus linksmintis. Tuo 
tarpu veiksmai žmonių, kurie tokius moksliukus lai- 
ko truputį kvailais, galiausiai yra ne kas kita kaip tik 
dangstymas savo vangumo ir tingumo. Jie tik stebi iš 
pašalies, kaip kiti neišsisukinėdami imasi darbo. 

Tikrieji žmogaus sugebėjimai turbūt aprėpia ir sa- 
vęs suvaržymą. Kad ir kokie būtų sugebėjimai, jeigu 
pralaimi sau ramiai plaukdamas pasroviui ir neįdė- 
damas pastangų, galima sakyti, kad neišnaudoji ta- 
lento, įgyjamo gimstant, ir ta prasme tavo gabumai 
yra apgailėtini. 

Sugebėjimai, reikalingi norint nuostabiai suvaidin- 
ti dramą, vadinamą gyvenimu, ir pasiekti puikių re- 

zultatų, nėra vien tik rievių skaičius smegenyse. Kad 
ir ką darytum, būtina visa ko imtis rimtai ir net iki 
kvailumo sąžiningai, nebijoti kaktomuša susidurti su 
sunkumais. Galima sakyti, tai yra vienintelis būdas 
pasiekti sėkmę ir principas, kurio mes turėtume lai- 
kytis kiekvieną dieną. Tas principas yra toks: rimtai, 
atsidėjus, iš visų jėgų dirbti. Ši formuluotė atrodo la- 
bai paprasta, bet tuose paprastuose žodžiuose slypi 
gyvenimo tiesa. 


Net ir sudėtingos problemos, 
jas išnarpliojus, pasirodo esančios paprastos 


„Kyoceroje“ neretai būdavo, kad darbuotojai vienas 
su kitu ar skyrius su skyriumi rimtai susikibdavo lyg 
per baisias peštynes, įrodinėdami, kad „yra ne taip“, 
„turi būti šitaip“. Pavyzdžiui, gamybos skyrius apie 
gaminių pristatymo terminus užsakovui ar gaminių 
kainas sakydavo, kad turi būti A, o pardavimų sky- 
rius įrodinėdavo, kad B. 

Kol aš dar buvau įmonės prezidentas, labai dažnai, 
užsitęsus prieštaravimams ir savo tiesos įrodinėjimui 
ir niekaip neprieinant prie išvados, pas mane atei- 
davo ginčininkai, kad priimčiau galutinį sprendimą. 
Išklausęs abiejų pusių nuomones, padarydavau išva- 
dą, kad turi būti taip, kad geriausia būtų padaryti taip, 
ir visi purkštautojai sutikdavo ir romiais veidais grįž- 
davo į savo vietas. Bet taip būdavo ne todėl, kad tuos 
žodžius pasakydavo žmogus, užimantis aukščiausią 
postą, o todėl, kad, šaltakraujiškai išnarpliojęs proble- 
mą ir pažvelgęs į ją iš kitų pozicijų - atsiribojęs nuo ry- 
šių ir interesų, surasdavau labai paprastą problemos 
sprendimą. Net ir tokiu atveju, kai nesutarimai kilda- 
vo tarp skyrių ir pasiekdavo sudėtingą lygį, pabandęs 

narplioti problemą nelyginant susipynusius siūlus, 
neretai pamatydavau, kad priežastis yra paprasta ir 
triviali, be to, egoistiška. Tai kažkas patingėjo praneš- 
ti, kas buvo būtina, tai nebuvo parodyta dėkingumo 
ir pan. O kadangi aš padarydavau išvadas, sugrįžęs 
prie esmės, prie klausimo: „Kas dera žmogui?“, mano 
sprendimas būdavo tolygus Ookos sprendimui“. 

Tam, kad galėtum priimti tinkamą ir teisingą 
sprendimą, būtina pažvelgti į viską atviromis aki- 
mis. Svarbu nenukrypti prie nuobodžių smulkme- 
nų ir pabandyti tiesiai pažvelgti į problemos esmę. 
Tai padarę pamatysime, kad ir problemos, kylančios 
įmonėje, ir didžiuliai tarptautiniai kataklizmai, ir 
menki šeimyniniai nesutarimai labai dažnai būna tik 
išpūstas burbulas. Todėl labai svarbu, iškilus proble- 
mai, kuri atrodo labai sudėtinga, sugrįžti į pradžių 
pradžią ir viską apsvarstyti laikantis paprastų prin- 
cipų. Susidūrus su labai sudėtingu dalyku, kur jau 
norisi nuleisti rankas, būtinai reikia atviromis aki- 
mis ir remiantis paprastais ir aiškiais principais at- 
skirti, kas yra gera, o kas bloga. Pasaulyje žinomas 
matematikas profesorius Heisukė Hironaka“, kuris 
12 Teisingas ir žmogiškas sprendimas. Kilo iš to, kad Tadasukės Ookos 
(1677 -1751) priimti sprendimai buvo labai teisingi. 


13 H. Hironaka (g. 1931) yra matematikas, gavęs C. Fieldso premiją už 
nuopelnus matematikos srityje. 


yra ir Inamori fondo valdybos pirmininko pavaduo- 
tojas, yra pasakęs nuostabią mintį: „Tai, kas atrodo 
labai sudėtinga, viso labo tėra tik paprastų dalykų 
projekcijos“. Profesorius tai pasakė, įrodęs sudėtingą 
matematikos teoremą, kurios iki tol nebuvo pavykę 
niekam įrodyti. Paprastai gamtos moksluose, tokiuo- 
se kaip matematika ir pan., sprendimo ieškoma pro- 
blemą išskaidant į elementus. Bet tąkart profesorius 
sprendimą padaręs priešingai - į antrosios dimensi- 
jos problemą pažvelgęs kaip į trečiosios dimensijos. 
Kad tai suprastų ir tokie neišmanėliai kaip aš, profe- 
sorius pasitelkė tokį palyginimą: 

- Pavyzdžiui, čia yra sankryža, kur susikerta keliai, 
o šviesoforo nėra. Kadangi šviesoforo nėra, iš visų 
pusių priplūsta mašinų ir kyla didžiulė sumaištis, ne- 
įmanoma nei judėti į priekį, nei trauktis atgal. Į viską 
žiūrint taip, kaip yra, atrodys, kad tos netvarkos pa- 
šalinti neįmanoma. Bet taip yra todėl, kad sprendimo 
ieškome susikirtimo plokštumoje - antrosios dimen- 
sijos pasaulyje. Bet pridėkime aukščio faktorių. Taigi 
ką pamatysime pažvelgę iš trečiosios dimensijos po- 
zicijų, t. y. jei toje sankryžoje keliai kirsis ne plokštu- 
moje, o erdvėje? Tokiu atveju eismas bus sklandus, 
net jei ir nebus šviesoforo. Mano idėja ir buvo tokia. 
Labai dažnai būna, kad reiškiniai, iš pirmo žvilgs- 

nio atrodantys sudėtingi, viso labo yra tik paprastų 
struktūrų projekcijos. Ir tik pakeitus požiūrio kampą 
arba pažvelgus iš aukštesnės dimensijos ir iš naujo 

Taigi, kaip sakė profesorius Hironaka, viską reikia 
supaprastinti ir turėti „aukštos dimensijos akis“, aiš- 
kiai pamatančias esmę. Jos įgyjamos, kai mūsų širdis 
būna nešališka, nesavanaudė, kai atitrūkstame nuo 
savęs, savojo 690, tik savo interesų. 


Ir tarptautines problemas, ir tarpvalstybinę 
trintį pabandykime išspręsti paprastai 


Vienoje diskusijoje iškilo klausimas, ar turėtų Japonija 
atsiprašyti Kinijos už nesantaiką tarp Japonijos ir 
Kinijos, kurią sukėlė seksualinė prievarta prieš mote- 
ris karo metu'+ problema ir Nanjing'> skerdynės. Kai 
aš pasakiau, kad turėtų atsiprašyti, kartu dalyvavę 
universitetų dėstytojai nutaisė nustebusius veidus. 
Jiems atrodė, kad veiksmas, kai viena valstybė atsi- 
prašo kitos valstybės, yra nebūtinas, jei neįvyko nie- 
ko labai ypatinga, ir to nereikia daryti. Taip Japonija, 
kaip valstybė, gali prarasti autoritetą ir patirti nuos- 
tolių tarptautinės teisės srityje. 

Aš suprantu, kad asmeninius jausmus ir valstybės 
politiką reikia traktuoti skirtingai. Bet net jei ir taip, 
kadangi Japonija įsiveržė į tą šalį ir trypė jos žemę 
savo batais ir tai yra istorinis faktas, tai būtų geriau 
jai už tai atsiprašyti. Taip aš manau ir dabar. 

Atsiprašyti žmogaus, kuriam pridarei nepatogu- 
mų, taip pat būtina. Tai yra universalus teisingumas, 
esantis virš blaivaus proto ir logikos, nepaisantis nau- 


14 Kalbama apie Japonijos - Kinijos karą, kuris vėliau virto Ramiojo 
vandenyno karu. 
15 Kinijos rytinėje dalyje esantis miestas, buvęs Kinijos sostine. 

dos ir garbės. Ir tą teisingumą žmogus turėtų vykdy- 
ti. Tai yra savaime suprantama norma, kurios reikia 
laikytis, paprastas principas, kurio niekaip negalima 
paneigti. Net jei ir ką nors prarasi atsiprašęs, tai, ką 
privalai padaryti, turi padaryti. Žmogus, su kuriuo 
turi reikalų, tikrai supras ir įvertins tokį rimtą ir są- 
žiningą veiksmą. Antra vertus, ar tik ne todėl Kinija 
ir Korėja niekaip nesupranta ir nepriima Japonijos 
atsiprašymo, nes šioji neatsiprašo atvirai, taigi tas 
atsiprašymas yra atmiežtas diplomatija. Ir tai, man 
atrodo, yra tarsi iliustracija to, kaip galvojimas su- 
dėtingai apie tai, kas iš prigimties yra paprasta, tik 
apsunkina problemos sprendimą. 

Tarptautinių problemų ir ekonominės trinties atve- 
ju taip pat reikėtų sugrįžti į ištakas ir, apgalvojus jas, 
turėtų pasimatyti sprendimo siūlo galas. Esant pai- 
nioms problemoms, reikia spręsti ir veikti remian- 
tis paprastais principais ir atvirai išdėstant idėjas. 
Manau, kad tai yra geriausias būdas, vedantis prie 
dalyko esmės ir tiesos, be jokių klaidžiojimų šešė- 
liuose išvengiant požiūrio ribotumo. 

Pavyzdžiui, kalbant apie tarpvalstybinės ekono- 
minės trinties problemą, svarbu žinoti, kad disba- 
lansas prekyboje atsiranda tik todėl, kad yra sienos. 
Kiekviena šalis laikosi savo politikos, turi savo valiu- 


tą, kiekviena šalis turi pertekliaus ar deficito, ir šitaip 
prasideda ekonominė trintis. Kad ir kiek ekonomi- 
ka globalizavosi, žmonės ir daiktai laisvai juda per 
sienas, kiekvienos šalies, apribotos tomis sienomis, 
politikos ir valiutos skirtumai tampa siena ir atsiran- 
da ekonominė trintis. Jei jau taip, tai ar problema ne- 
išsispręstų panaikinus sienas, padarius pasaulį tar- 
si viena šalimi, unifikavus politiką ir suvienodinus 
valiutą? Kažkada aš esu pasiūlęs „pasaulio sąjun- 
gos valdymo struktūrą“, paremtą tokiais paprastais 
principais ir idėjomis: pasaulio valstybės ir tautos 
panaikina valstybines sienas, suformuoja vieną ben- 
druomenę ir gyvena taikoje ir harmonijoje. Norint 
realizuoti tą idealą, pasaulio sienoms panaikinti įku- 
riamos tarptautinės institucijos ir imamasi įvairių 
planų. Toks buvo mano pasiūlymas. 

Mano pasiūlytoji struktūra yra drąsi idėja, nes pri- 
sitaikant prie ekonomikos be sienų ir politiškai rei- 
kėtų sukurti pasaulį be sienų, ir, žinoma, užduočių, 
kurias reikėtų įvykdyti norint tai pašiekti, kiltų ne- 
mažai. Manau, kad tai nėra vien tik idealizmu pa- 
grįsta teorija ar paprasčiausios fantazijos, nes tarp 
pažengusiųjų šalių, įgyvendinant ekonominę poli- 
tiką, jau reikalingas strateginis bendradarbiavimas 
ir iš tikrųjų po truputį linkstama prie atskiros šalies 

valdžios apribojimo. Juk ir ES (Europos Sąjungos) gi- 
mimas yra pranašiškas pasaulio sąjungos valdymo 
modelis. Įkūrus ES, Europa tapo viena bendruomene 
ir jau linkstama prie politikos ir ekonomikos strategi- 
jos, kuri kiekvienoje šalyje skirtinga, suvienodinimo. 
Bendros valiutos, euro, gimimą turbūt galima vadinti 
to simboliu. Todėl tokio judėjimo išplėtimas iki viso 
pasaulio tikriausiai nėra neįmanomas dalykas. 

Tikriausiai atsiras žmonių, kurie kritikuos, ar tik 
panaikinus šalies sąvoką neišnyks kiekvienos šalies 
istorija ir kultūra. Bet juk žmonija turi ilgesnę praeitį 
nei atskirų šalių istorijos ir jai reikės išlikti dar ilgus 
metus. Taigi pirmiausia yra žmogus, o tik po to šalis, 
ir negali būti priešingai. O be to, tai nereiškia, kad 
dėl sienų panaikinimo pranyks atskirų šalių kultūra 
ir istorija. 

Žinoma, galbūt atsiras tokių, kurie manys, kad tai 
naivaus žmogelio postringavimai, bet man atrodo, 
kad, galvojant apie pasaulio ateitį, svarbiausia, kad 
žmogus, jo filosofija ir veiksmai remtųsi paprastu tei- 
singumo principu. 


Derybose su užsieniečiais 
lemia ne sveikas protas, o tinkamumas 


Jau rašiau apie svarbą visose gyvenimo srityse mąs- 
tyti ir veikti laikantis principų. Tai turėtų galioti ir 
bendraujant su užsieniečiais bei derybų su užsienio 
kompanijomis metu, nes jie/jos labai dažnai apie gy- 
venimą ir darbą turi tvirtą filosofiją. Taigi derantis 
reikia derinti principus. 

Nuo tų laikų, kai „Kyocera“ buvo dar nežinoma 
vidutinio ir smulkiojo verslo firma, mes aktyviai siū- 
lydavome užsienio kompanijoms savo įmonės ga- 
minius. Kadangi tuometinėje Japonijoje daugiausia 
buvo diegiama technika, atkeliavusi iš Amerikos, aš 
tikėjausi, kad, Amerikai pripažinus ir pradėjus naudo- 
ti mūsų gaminius, tas įvertinimas bus kaip palankus 
vėjas, padėsiantis juos įvertinti ir šalies viduje. Taigi 
aš, nors angliškai kalbėjau vos vos, nuolatos skrisda- 
vau į Ameriką su biznio pasiūlymais jos kompani- 
joms. Gerai prisimenu, kaip pirmą kartą nuskridęs į 
Ameriką aplankiau draugą, gyvenusį valstybinių butų 
komplekse, ir jis man paaiškino, kaip naudotis vaka- 
rietišku tualetu, kokių tais laikais Japonijoje dar buvo 
reta. Tai buvo laikai, kai pats pabuvimas Vakaruose 

buvo didelė retenybė, o 1 doleris atitiko 360 jenų. 
Tąkart maždaug mėnesį buvau Amerikoje, ir kad ir 
kiek ėjau per firmas ir siūliau savo gaminius, ištisai 
buvau išvaromas jau nuo durų, o ką jau kalbėti apie 
verslo pokalbius. Viskas, ką pavyko man gauti neži- 
nomoje žemėje, pasimetusiam nežinomoje kultūroje ir 
papročiuose, nuo nuovargio sumedėjusiomis kojomis 
bei suprakaitavusia kakta, tai buvo atsakymas n0 ir 
bevaisio vargo pojūtis. To meto juodas vargas ir karti 
patirtis dar ir dabar išlikę mano atmintyje. Nepaisant 
to, pastangos su nepalenkiamu apsisprendimu širdy- 
je, derybos po derybų pamažu pradėjo duoti vaisių, ir 
po truputį ėmė daugėti sandorių su užsieniu. 

Dirbdamas su užsieniečiais pastebėjau, kad užsie- 
nyje, daugiausia Amerikoje, ką nors svarstant dažnai 
pasakomas žodis „tinkamas“. Bet tinkamumo ma- 
tas buvo ne visuomenės tradicijos ar sveikas protas, 
o derybininkų susikurti principai ir vertybės. Taigi 
aš supratau, kad jie turi savo tvirtą filosofiją ir savus 
sprendimo kriterijus. Man tai buvo labai šviežia ir 
jaudinanti patirtis. 

Panašu, kad už to slepiasi mūsų kultūrų skirtu- 
mai. Paprastas to pavyzdys būtų teisinės sistemos 
skirtumai. Japonijos teisė iš esmės yra statutinė, 
nes yra suformuota pagal Vokietijos modelį. Dėl to, 


kad nuosprendžiai yra priimami remiantis teisiniais 
straipsniais, ji turi trūkumų, nes lengvai gali tapti 
dogmatine. Tuo tarpu Amerikoje yra precedentinė 
teisė, ten prisiekusieji sprendžia, ar tai teisinga ar ne, 
pasiremdami sveiku protu ir tam tikromis taisyklė- 
mis. Taigi šalyje, turinčioje tokią kultūrą, toks kaip 
mano mąstymas su aiškiai apibrėžtais principais gali 
būti suprantamas daug lengviau. Jei aš savo princi- 
pais remdamasis įrodysiu, kad kas nors tinka, ir jie 
įsitikins, kad „taip, tai, ką tu sakai, yra realu“, tai jie 
tuoj pat priims sprendimą, nesvarbu, didelė ar maža 
būtų įmonė, ir derybos vyks labai greitai. 

Plečiantis globalizacijai ir salų šalis, Japonija, turi 
įsilieti į tarptautinę visuomenę. Ne tik darbe, bet ir 
kasdieniame gyvenime bendraujant su užsieniečiais 
tikriausiai kartais bus situacijų, kai reikės „susigrum- 
ti“. Bet nėra reikalo pataikauti ar gerintis. Atvirkščiai, 
geriau išdidžiai pabrėžti tai, ką pats manai esant tei- 
singa. Tokiu atveju, pavyzdžiui, Amerikos, turinčios 
iš prigimties logišką kultūrą, žmonės per dvidešimt 
minučių supras ir gerbs tave, jei mokėsi pagrįsti. 
Sprendimų kriterijumi visada turėtų būti mintis, „ar 
tai dera žmogui“, nes ji yra universali, nežinanti jokių 
sienų, ir net jei bus nedidelių kultūrų susidūrimų, vis 
tiek bus galima vieniems kitus suprasti. 

Šiaurės Ameriką apimančiai „Kyoceros“ grupės 
kompanijai vadovaujantis amerikietis yra pareiškęs: 

- Visos kultūros skiriasi. Bet verslo filosofija ir pa- 
grindiniai principai, kurių laikomasi šiaip gyvenime, 
galiausiai yra tokie patys. Tai tinka kad ir kalbant 
apie pastangas, kurių reikia siekiant rezultatų darbe, 
ar apie norą padaryti ką nors gera dėl visuomenės. 
Kad ir kokia kultūra būtų, kad ir kokia religija, tai 
yra tiesos, universalūs dalykai. 

Taigi reziumuodamas galiu pasakyti, kad, nepri- 
klausomai nuo šalies, imantis verslo reikalinga uni- 
versali filosofija, kuri ir bus sprendimų kriterijus. Ji 
galioja visur, ir jos esmę sudaro etikos principai ir 
moralės normos, kurias trumpai apibūdinti būtų ga- 
lima taip: „Būti teisingu žmogumi“. Žmogiškiesiems 
principams nėra sienų, jie nepaiso nei šalių, nei laikų 
ir yra bendri visai žmonijai. 


— 

Tobulinkime asmenybę 


TREČIASIS 


SKYRIUS 


Kodėl japonai užmiršo, 
kas tai yra kilni širdis 


Prie dabartinių japonų prarastų dorybių tikriausiai 
galima priskirti ir kuklumą. Japonui buvo įgimta vi- 
sada ir visur nulenkti kukliai galvą ir praleisti prana- 
šesnį žmogų. O tas, kuris jausdavosi esąs stipresnis, 
stengdavosi suvaldyti save. Taigi japonams būdinga 
vienas kitą praleisti į priekį: „Prašom, Jūs pirmiau“. 
Kokia kukli dvasia! 

Suprantama, gyvenime būtinas aš, pats pabrėžimas, 
bet tai, kad mes dabar baigiame pamiršti, kas tai yra 
kilni širdis, kurią reprezentuoja kuklumas, mūsų ša- 
lies visuomenei yra didelis praradimas. Ir tikriausiai 
tarp galvojančių, kad tai yra viena iš priežasčių, sun- 
kinančių gyvenimą šioje šalyje, esu ne aš vienas. 

Iš tikrųjų išlaikyti kuklumą žmogui yra labai 
sunki pareiga. Man pačiam kartais labai norisi 
pasididžiuoti. 

Štai kad ir mes beveik neatrastoje specialiosios ke- 
ramikos srityje sukūrėme daug naujų technologijų, 
pagaminome daug naujų gaminių ir šitokiu būdu su- 
gebėjome įmonę „Kyocera“ neįtikėtinai greitai pakel- 
ti. Neįtikėtinai greitai išaugo ir „KDDI“. Aplinkiniai 

žmonės choru mėtė susižavėjimo frazes, rengė priė- 
mimus. Tai, kad per susitikimus man siūlydavo pa- 
čią geriausią vietą ir prašydavo pasakyti kalbą, tapo 
savaime suprantama. 

Ir štai tada, nors ištisai save perspėdavau, širdies 
kamputyje išaugo pasididžiavimas ir man ėmė rody- 
tis, kad toks elgesys su manimi yra savaime supran- 
tamas. Juk tiek stengiausi ir tokių puikių rezultatų 
pasiekiau. Nors buvau pagautas ekstazės, bet kaž- 
kuriuo momentu susivokiau, įspėjau save, kad taip 
negalima. Juk aš, kuris buvau priimtas į budistų būrį, 
vėl ėmiau daryti tai, kas negalima. 

Gerai pagalvojus, juk mano turimi sugebėjimai, 
man skirtas vaidmuo nebūtinai priklauso tik man. 
Nebūtų nei keista, nei nepatogu, jei juos turėtų ki- 
tas žmogus. Ir viską, ką aš iki šiol padariau, galė- 
jo vietoj manęs padaryti ir kitas žmogus. Man tik 
netyčia buvo visa tai suteikta, 0 aš viso labo įdėjau 
pastangų, kad tai išsiskleistų. Manau, kad bet kurio 
žmogaus sugebėjimai yra Dangaus dovana. Todėl, 
kad ir kokie puikūs būtų sugebėjimai ir jų dėka pa- 
siekti rezultatai, nors jie ir priklauso man, bet jie 
nėra mano. Talentų ir žygdarbių negalima pasisa- 
vinti. Talentus reikia naudoti, o žygdarbius atlikti 
dėl žmonių ir visuomenės gerovės. Tai reiškia, kad 


pirmiausia savo talentą reikia naudoti „visiems“, o 
tik tada sau. Aš manau, kad čia slypi dorybės, vadi- 
namos kuklumu, esmė. 

Reikia pasakyti, kad, silpnėjant kuklumo dvasiai, 
pastaruoju metu ėmė daugėti žmonių, pasisavinan- 
čių savo talentą. Ypač ta tendencija matyti stebint ly- 
derius, kurie turėtų stovėti aukščiau nei kiti ir tapti 
pavyzdžiu, bet taip nėra. 

Tiek, kiek dabar, vienas po kito, tarsi atsivėrus el- 
gesio ir moralės normų langui, kyla skandalų, susi- 
jusių su tradicija ir pasiekimų turinčiomis įmonėmis, 
mano atmintyje dar nėra buvę. Taip yra todėl, kad 
tarp valdininkų, kuriems žmonės pavedė vadovauti 
ir kuriems atlyginimai mokami iš žmonių mokesčių, 
yra ir tokių, kurie kemša savo pilvus pasinaudodami 
savo pranašesne padėtimi. 

Stambiojo verslo grietinėlė, administracija, valdi- 
ninkai — visi yra žmonės, apdovanoti didesniais nei 
vidutiniai sugebėjimais. Tai kodėl nesimato skanda- 
lų ir nešvarių darbelių galo? Niekaip kitaip negalima 
to paaiškinti, kaip tik tuo, kad jie savo talentą pri- 
siskiria sau. Savo turimus sugebėjimus, manydami, 
kad jie yra ne Dievo paskolinti, bet jiems patiems 
priklausantys, jie naudoja ne visų naudai, bet savo 
norams tenkinti. 

Lyderiams labiau reikia 
ne talento, o doros 


Kaip jau keletą kartų esu minėjęs, mano sugalvota 
„gyvenimo lygybė“ susideda iš trijų elementų - mąs- 
tymo, entuziazmo ir sugebėjimų - sandaugos. 

Skandalus sukelianti visuomenės grietinėlė turi di- 
desnius nei vidutiniai sugebėjimus. Be abejo, jiems 
netrūksta ir entuziazmo, ir pašaukimo, ir pastangų 
deda daugiau nei vidutinis žmogus. Bet kadangi jų 
mąstymas - svarbiausias dalykas — turi spragų, entu- 
ziazmas ir sugebėjimai neatsiskleidžia taip, kaip rei- 
kia. Padarę klaidingą sprendimą, jie ne tik pakenkia 
įmonei ar pan., bet ir sau užsiveržia kilpą ant kaklo. 
Kalbėdamas apie mąstymą aš turiu omeny nusiteiki- 
mą gyvenimo atžvilgiu, t. y. filosofiją, kitaip ideolo- 
giją, etiką ir panašius dalykus, kuriuos aprėpia asme- 
nybė. Dora, taip pat kuklumas tikriausiai irgi būdingi 
jai. Jei ta asmenybė yra iškreipta ir netikusi, kad ir 
kiek būtų žmogus apdovanotas sugebėjimais, kad 
ir kiek turėtų entuziazmo, rezultatas bus neigiamas. 
Dar daugiau - kuo daugiau toks žmogus apdovano- 
tas, tuo didesniu minusu vertintina jo veikla. 

Jei kalbėtume apie dabartinės Japonijos visuomenę, 
tai galima sakyti, kad šiandien didžiausia problema 


yra ne lyderio asmeninės savybės, o tai, pagal ką jis 
pasirenkamas. Mes vis dar renkamės organizacijos 
lyderius ne pagal asmenines savybes, o pagal talen- 
to ir sugebėjimų kriterijų. Galima sakyti, kad mums 
svarbiau ne žmogiškumas, o sugebėjimai, kurie iš- 
reiškiami egzaminų balais. Kaip labiausiai tai atspin- 
dintį pavyzdį galiu pateikti faktą, kad žmonės, ge- 
riausiai išlaikę valstybės tarnautojo egzaminą, gauna 
aukščiausius postus savivaldoje ar pan. Tikriausiai 
už to slepiasi pokario metais visą Japoniją apėmusi 
ekonomikos kėlimo idėja. Tada, renkant lyderius, 
daugiau buvo skiriama dėmesio ne kokioms neaiš- 
kioms asmeninėms žmogaus savybėms, o jo sugebė- 
jimams, tiesiogiai juos susiejant su pasiekimais. 

Antai vis dar stipriai įsišaknijusi tendencija per rin- 
kimus išsirinkti politikus, skelbiančius, kad pirmeny- 
bę teikia darbui savo apylinkės, kurioje bolotiruojasi, 
naudai, kitaip sakant, norima savo vedliu išsirinkti 
žmones su menka dora, bet kad tik būtų talentingi. Ir 
mes niekaip nesugebame atsikratyti tokio polinkio ir 
tokio mentaliteto. 

Anksčiau japonai, nors ir netiesiogiai, pagalvodavo 
apie „didelius dalykus“. Štai kad ir mūsų gerbiamas 
Takamori Saigo yra pasakęs: „Tvirtos doros asme- 
niui - aukštą postą, daug pasiekusiam asmeniui - at- 
lyginimą“. Jis norėjo pasakyti, kad už pasiekimus ga- 

lima atlyginti pinigais, o tuos, kurie yra kilnios asme- 
nybės, reikia paskirti į aukštą postą. Nors šie žodžiai 
pasakyti prieš 100 su viršum metų, galima teigti, kad 
jie nė kiek nepasenę ir puikiai tinka šiandien. 

Šiais etikos ir moralės nuosmukio laikais tų žodžių 
vaujančių kitiems, reikėtų reikalauti ne talento, o as- 
meninių savybių. Kuo sugebėjimai yra didesni nei 
vidutiniai, tuo labiau reikia kontroliuoti, kad nepra- 
pultum su savo talentu, t. y. kad galių, kokių neturi 
kiti, nepanaudotum klaidinga kryptimi. 

Taigi dora yra glaudžiai susijusi su asmenybe. Gal 
yra žmonių, kurie išgirdę žodį „dora“ pajus praeities 
dvelksmą, bet asmenybės supratimas negali būti nei 
senoviškas, nei naujoviškas. 

Apie panašius dalykus labai suprantamai kalbėjo 
ir Kinijos Ming dinastijos ideologas Lu Xin Wu savo 
veikale „Kančios žodžiai“: „Savitvarda yra pirmojo 
lygmens savybė. Kilniaširdiškumas yra antrojo lyg: 
mens savybė. Išmintingumas yra trečiojo lygmens sa- 
vybė“. Šias tris savybes atitinkamai galima prilyginti 
asmenybei, drąsai ir sugebėjimams. Taigi Lu Xin Wu 
norėjo pasakyti, kad pageidautina, jog asmuo, vado- 
vaujantis kitiems, turėtų visus tris tuos elementus, 
bet jeigu reikėtų pasirinkti, pirmiausia būtų asmeny- 
bė, po to drąsa, o tada sugebėjimai. 


Visada stebėk save 
ir neužmiršk tobulinti asmenybės 


Pokario Japonijoje lyderiais daugiausia skirdavo as- 
menis, kurie pasižymėdavo išmintingumu - trečiojo 
lygmens savybe. Praktiški žmonės, turintys talentą 
ir iškalbą, be to, turintys žinių, buvo pripažįstami, o 
žmonės su asmenybės svoriu - pirmojo lygmens sa- 
vybe gal ir nebuvo ignoruojami, bet buvo paliekami 
nuošalėje. Tokiu būdu asmenys, netinkantys būti ly- 
deriais, nors galbūt ir turintys talento, bet su skur- 
džiomis vidinėmis nuostatomis bei menkais etikos 
kriterijais, taip pat asmenys, neturintys asmenybės 
svarumo, būdavo paskiriami į aukščiausius postus. 
Negaliu negalvoti apie tai, kad galbūt todėl pasta- 
ruoju metu vienas po kito kyla skandalai organizaci- 
jose, o žiūrint plačiau - dabartinėje visuomenėje veši 
moralės nuosmukis. 

Būna, kad skandalą sukėlusios įmonės lyderis su- 
rengia spaudos konferenciją, bet retai kada jo atsaky- 
muose pajusi, kad jis yra asmenybė. Nors jis ir sako, 
kas paprastai tokiais atvejais sakoma, kad „to netu- 
rėtų būti“, kad „dėsiu pastangas, kad tai nepasikar- 
totų“, iš monotoniškai skaitomo teksto supranti, kad 
tai tik dogmos, o rimto ir nuoširdaus, atsakingo už 

įvykį asmens žodžio taip ir neišgirsti. Nebent pajunti 
nerimą, maskavimąsi ar bėgimą nuo atsakomybės. 
Retai kada prisiimama atsakomybė, stengiamasi pa- 
aiškinti tai, kas turėtų būti paaiškinta, ar ištaisyti tai, 
ką reikėtų ištaisyti. Pajunti, kad viršininkas neturi 
tvirtų įsitikinimų ir filosofijos, taip pat kriterijų, pagal 
kuriuos galėtų nustatyti, kas yra gerai, o kas — ne, kas 
yra teisinga, o kas - ne. Ir jeigu taip elgiasi žmonės, 
vadinami visuomenės lyderiais, tai nenuostabu, kad 
šių laikų jaunimas nepasitiki ir negerbia vyresniųjų. 

Lyderiui, kuris vadovauja kitiems, reikia ne talento 
ar iškalbos. Jis turi būti asmenybė su aiškia filosofi- 
ja, kuklia dvasia, linkusia save stebėti. Jis turi valdy- 
ti savąjį aš, būti drąsus ir teisingas, bet gailestingos 
širdies. Trumpai tariant, jis turi gyventi, „kaip dera 
žmogui“. Be to, jis turi vengti keturių blogybių: ap- 
gaulės, savojo aš iškėlimo, įgeidžių tenkinimo ir prabangos 
troškimo. Tai yra asmenų, kurie vadovauja kitiems, 
pareiga, taigi - noblesse oblige““ . 

Galbūt yra žmonių, kurie pasijuoks: „Aiškini to- 
kius dalykus kaip pradinukui, atseit, reikia stengtis 
gyventi taip, kaip dera žmogui“. Bet ar ne todėl, kad 
mes, suaugusieji, nesugebėjome laikytis to, ko buvo- 
me mokomi pradinėje mokykloje, taip stipriai susvy- 
ravo visuomenės vertybės ir sugedo moralė? 


16 Kilmingumas įpareigoja (pranc.). 


Kiek dabar yra žmonių, kurie vaikams aiškina apie 
moralę, taip pat etikos normas, pasakydami, kad to 
negalima daryti, o tai reikia daryti taip? Kiek yra 
žmonių, kuriems netrūksta įžvalgumo, proto, kurie 
yra didžios asmenybės? Pagalvojus apie tai man da- 
rosi gėda. 

Teisingas gyvenimo būdas nėra sudėtingas. Reikia 
tik laikytis savaime suprantamų dalykų, kurių, būda- 
mi vaikai, išmokome iš tėvų: nemeluoti, būti sąžinin- 
giems, neapgaudinėti kitų, nenorėti per daug. Kaip 
tik dabar reikia dar kartą pergalvoti viso to prasmę ir 
tvirtai to laikytis. 

Norint tobulėti reikia įvaldyti šešis dalykus 


Žinoma, ne tik iš lyderių reikalaujama tobulėti ir 
keisti savo širdį. Visiems reikia siekti ne tik tobulin- 
ti sugebėjimus, bet ir asmenybę, būti ne tik protin- 
giems, bet ir teisingiems. Galima sakyti, kad toks yra 
visų gyvenimo tikslas, prasmė, nes mūsų gyvenimas 
viso labo yra procesas, kurio metu turime kelti savo 
žmogiškumą. 

Ir ką gi reiškia „keisti širdį“? Tai nėra toks sunkus 
dalykas, kaip nušvitimo, kitaip tariant, aukščiausios 
gėrio būklės, siekimas. Manau, kad tai yra siekimas 
mirti bent kiek geresne širdimi už tą, kurią įgijome 
gimę. Svarbu, kad mirštant siela būtų truputį geresnė 
nei gimus, kad širdis būtų truputį tobulesnė. Taip pat 
svarbu, kad suvaldytume savanaudiškąjį eg0, širdis 
pajustų ramybę, joje po truputį išsiskleistų paslau- 
gumas ir nesavanaudiškumas. Taigi mūsų gyvenimo 
tikslas ir yra savo širdies, kurią atsinešėme gimdami, 
tobulinimas. 

Savaime suprantama, žiūrint iš neįtikėtinai ilgos 
Visatos istorijos, gyvenimas viso labo gali pasirody- 
ti kaip trumputis žybsnis. Bet kaip tik todėl, kad jis 
trumpesnis už akimirką, mes turime stengtis, kad pa- 


baigoje būtų vertesnis nei pradžioje, ir tai yra mūsų 
gyvenimo prasmė ir tikslas. Dar daugiau, pačios pa- 
stangos ir padaro žmogaus gyvenimą vertingą. 

Gyvenime patyrę įvairių kančių, susikovę su liūdesiu 
ir rūpesčiais, sulaukiame ir džiaugsmo bei laimės. Taip 
kartojantis liūdesiui ir džiaugsmui iš visų jėgų sten- 
giamės nugyventi šį gyvenimą, kuris duotas vienintelį 
kartą. Šitokiu būdu lyg švitriniu popieriumi gludina- 
ma, taurinama žmogaus širdis, kad tą akimirką, kai 
bus uždaroma gyvenimo užsklanda, ji būtų tauresnė 
nei tada, kai prasidėjo gyvenimas. Jei mums tai pavyks, 
bus galima pasakyti, kad buvo verta gyventi. 

O kaip galima padaryti širdį tauresnę? Yra įvairių 
būdų ir metodų. Jų yra begalybė - kaip kelių kopiant 
į kalno viršūnę. Aš iš savo patirties žinau - ir tai pa- 
aiškinu kitiems žmonėms, - kad svarbiausia įvaldyti 
tokius šešis dalykus: 

1. Stengtis taip, kad nenusileistum niekam. 

Tai reiškia, kad reikia studijuoti daugiau nei kiti 
žmonės, ir tai daryti visą laiką. Jei būna kiek laisvo 
laiko, stengtis bent centimetrą pasistūmėti pirmyn ir 
padaryti progresą. 

2. Būti kukliam, nesididžiuoti. 

Kaip sako kinai, „kuklumas neša naudą“. Kukli šir- 
dis prišaukia laimę ir apvalo sielą. 

3. Kiekvieną dieną pergalvoti savo poelgius. 

Kiekvieną dieną tikrink savo veiksmus ir širdies 
būklę, vis iš naujo pagalvok, ar nesisuka mintys tik 
apie save, ar nesielgi kaip bailys. 

4. Būti dėkingam už tai, kad gyveni. 

Galvok, kad jau tai, jog gyveni, yra laimė. Augink 
širdį, kad ji jaustų dėkingumą už kiekvieną 
smulkmeną. 

5.Nuolatos daryti gerus darbus, būti 
nesavanaudiškam. 

Sakoma: „Už gerus darbus bus atlyginta su kau- 
pu“. Daryk gerus darbus, žiūrėk, kad būtų naudos 
kitiems, stenkis ir veiksmais, ir žodžiais rodyti dėme- 
sį kitiems. Žmogus, kuris taip gyvena, sulaukia gero 
atpildo. 

6. Atsikratyti beprasmiško jaudinimosi. 

Negalima ištisai rodyti nepasitenkinimą, pasiduoti 
jaudinimuisi, nuo kurio niekas nesikeičia, beprasmiš- 
kai kuo nors rūpintis. Svarbu yra imtis darbų, įjun- 
giant visą kūną ir sielą, kad nereikėtų vėliau gailėtis. 

Šiuos šešis dalykus, kuriuos reikia įvaldyti, aš stengiuosi 
taikyti praktikoje. Kad ir po truputį, bet svarbu nuola- 
tos juos taikyti, kad tai, kas užrašyta raidėmis ir atrodo 
pernelyg paprasta, tarsi įsilietų į kasdienį gyvenimą. 
Svarbiausia visas tas žinias ne įdėti į rėmus ir papuošti 
jomis sieną, o pritaikyti kasdieniame gyvenime. 


Slapta malda, pasėjusi 
dėkingumą jaunoje širdyje 


Šiais materialinio apsirūpinimo laikais vis labiau ir la- 
biau krinta į akis širdies skurdumas, dvasinis tuštumas. 
Galima sakyti, kad ir dėkingumą, kurį ką tik pateikiau 
tarp šešių dalykų, kuriuos reikia įvaldyti, jaučiame vis re- 
čiau. Kadangi dabar viską valdo daiktai, manau, kad 
atėjo laikas dar kartą pergalvoti, kas yra dėkingumas. 

Kai dar buvau jaunas, o įmonė varginga, maniau, kad 
sąžiningumas yra svarbiausia gyvenime, todėl ir stengiau- 
si būti sąžiningas darbe ir gyvenime kiek tik įmanoma. 
Manau, kad tai nebuvo kas nors ypatinga žmogui, gyve- 
nusiam Japonijoje, kuri tuo metu skurdo. Sąžiningumas 
tekėjo tų laikų japonų kraujyje, ir tai buvo dorybė. 

Bet netrukus Japonijoje įvyko staigus ekonomi- 
kos šuolis, visuomenė tapo turtingesnė ir aprimo. 
„Kyocerai“ įsivažiavus ir padidėjus gamybos apim- 
tims, mano širdyje svarbią vietą užėmė dėkingumas. 
Kaip atsakas į malonę, kuri buvo suteikta dėl sąži- 
ningų pastangų, natūraliai pradėjo trykšti dėkingu- 
mas. Manau, kad jis susiformavo manyje pamažu ir 
nusistovėjo kaip kasdienio gyvenimo, kurį privalai 
praktikuoti, norma. 

Kai atsigręžiu atgal į patį save, tą dėkingumą ma- 
tau lyg srovę, tekančią mano moralės šaknimis, tarsi 
požeminę vandens gyslą, ir jaučiu, jog jis ateina iš to- 
kios štai mano kūdikystės laikų patirties. 

Mano tėviškė yra Kagošimoje, ir kai buvau ketverių ar 
penkerių, tėvas nusivedė mane į „slaptą maldą“. „Slapta 
malda“ yra religinė tradicija, kurią slapta saugojo giliai 
religingi žmonės, kai Tyros širdies sekta'7 Tokugavos lai- 
kais buvo spaudžiama Sacumos'* klano. Manau, kad tais 
laikais, kai buvau mažas, ta tradicija dar buvo gyva. 

Taigi kartu su keletu kitų tėvų ir vaikų po saulėly- 
džio kilome tamsiu kalnų keliuku pasikliaudami tik 
žibinto šviesa. Visi nepratarėme nė žodžio, buvome 
apimti net iki baisumo mistiškų minčių. Dar visai 
mažas aš iš visų jėgų sekiau tėvui įkandin. Kai užli- 
pome ten, kur ėjome, radome vieną namą. Įėję į vidų, 
radome spintelėje su slankiojamomis durelėmis pa- 
statytą budistinį altorių, o prieš jį meldėsi vienuolis 
budistiniu apdaru. Degė tik kelios mažytės žvakutės, 
ir kambaryje buvo labai tamsu. Mes tarsi ištirpdami 
toje prieblandoje atsisėdome kas kur. Tiesa, mes, vai- 
kai, buvome suklupdyti tiesiai vienuoliui už nugaros, 
ir tyliai klausėmės besitęsiančių maldų žemu balsu. 
17 Budistinė sekta, tikinti Buda Amida. 


18 Sacuma - tai žemės dabartinėje Kagošimos teritorijoje iki 
administracinės reformos. 


Pasibaigus maldų skaitymui, mums buvo pasakyta, 
kad po vieną prie altoriaus uždegtume smilkalų ir 
pasimelstume. Ir aš dariau, kaip liepta. Tuo metu vie- 
nuolis kažką trumpai visiems vaikams pasakydavo. 
Buvo vaikų, kuriems buvo paliepta ateiti dar kartą, 
bet man vienuolis pasakė: „Tau jau užteks. Viską atli- 
kai šiandieniniu apsilankymu“. Be to, pridūrė: „Nuo 
šiol kasdien dėkok Budai sakydamas: „Dėkoju tau, 
Buda Amida““. Užteks, jei tai darysi, kol gyvas būsi“. 
Ir pasisukęs į tėvą paliudijo, kad šio vaiko jau nebe- 
reikia daugiau atsivesti. Atsimenu, kad man, dar ma- 
žam, tai buvo tarsi išlaikymas egzamino, jaučiausi, 
lyg man būtų suteiktos tam tikros teisės. Didžiavausi 
ir buvo malonu. 

Šis patyrimas man paliko didžiulį įspūdį - tai buvo 
pirmoji religinė patirtis. O tuo metu paaiškinta dėkin- 
gumo svarba tarsi davė mano širdžiai formą. Ir net da- 
bar, kam nors įvykus, frazė „Dėkoju tau, Buda Amida“ 
nesąmoningai išsprūsta iš lūpų ir atgimsta ausų gilu- 
moje. Ir kai lankydavausi Europos katedrose, paveik- 
tas jų iškilmingumo, nejučia kartodavau tuos žodžius. 
Taigi galima sakyti, kad tai - mano maldos žodžiai, pra- 
siveržę virš religijų ir sektų ir tapę mano kūnu ir krauju, 
kad tai - iki širdies gelmių prasiskverbęs vidinis įprotis. 


19 Viena iš Budos inkarnacijų. Garbinant Budą Amidą, užtenka kasdien 
kartoti jo vardą ir būsi išgelbėtas. 

Visuomet reikia būti 
pasiruošusiam padėkoti 


„Dėkoju tau, Buda Amida“ - tai maldos žodžiai, 
kuriuos lengvai gali išmokti net vaikas. Tai žodžiai, 
kurie atskleidžia mano tikėjimo esmę, be to, many- 
je slypinčią padėką. Aš visuomet šnibždu šiuos Žo- 
džius - bet kam, už bet ką, - kai atsitinka kas nors 
gera. Net ir kai atsitinka kas nors bloga, visuomet 
būnu dėkingas ir stengiuosi pagal savo galimybes 
gyventi tinkamai. „Laimė - tai lyg vejama virvė“. 
Žmogaus gyvenimas yra vejamas tiek iš gerų, tiek iš 
blogų įvykių. Todėl gyvenu dėkodamas tiek už gerus 
dalykus, tiek už blogus, tiek už giedrią dieną, tiek už 
apsiniaukusią. Ne tik būdamas laimingas, bet ir ne- 
laimės akivaizdoje turi dėkoti. Juk tu vis tiek gyveni, 
gali gyventi. Vien už tai reikia dėkoti. Aš visuomet 
sakau sau, kad tai pirmas žingsnis pakylint savo sie- 
1ą laimės link. 

Lengva pasakyti, o sunku padaryti. Bet žmogaus 
jėgoms yra gana sunkus uždavinys padėkoti tiek už 
giedrią, tiek už lietingą dieną. Tarkime, patiriame di- 
džiulę nelaimę. Tada, nors ir asketiškai bandysime 


20 Istorijos kronikos: Nanjue padavimas. 


žodžiais padėkoti, širdyje bus gana sunku tai pa- 
justi. Žmogaus prigimtis yra linkusi skųstis, kad tik 
jam vienam tenka tokie vargai, ir visaip kitaip keikti 
gyvenimą. 

Be to, mes nelabai linkę jausti padėką net ir tada, 
kai mums viskas sekasi ir esame laimingi. Jei viskas 
gerai, tai dažniausiai manome, kad taip ir turi, priva- 
lo būti. Taip gimsta žmogiškasis godulys: „dar, dar“. 
Taip pamiršę padėką patys bėgame nuo savo laimės. 

Bet kokiu atveju visada verta prisiminti, kad „ne- 
svarbu, kas atsitiktų, padėkok“. Net jei ir nebus dėl 
ko padėkoti, būk savo sielą paruošęs taip, kad ji bet 
kada galėtų pasakyti „dėkui“. Jei jums sunku, dėko- 
kite už suteiktą galimybę subręsti, jei jūs laimingi — 
dar labiau būkite dėkingi. Kad ir mažai, bet visuo- 
met reikia sugebėti pajusti padėką, sąmoningai būti 
dėkingam. 

Dažniausiai galvojame taip. Padėka gimsta iš pasi- 
tenkinimo, bet ji negali gimti iš neturto ir ko trūku- 
mo. Bet kas yra tas pasitenkinimas ir nepriteklius? 
Paprastai sakant, pasitenkinimas greičiausiai susijęs 
su daug ko turėjimu, o nepriteklius — su ko trūkumu. 
Taip atrodo žiūrint materialistiniu požiūriu. Bet net 
ir gavę visiškai vienodus daiktus, vieni žmonės ma- 
nys, kad jiems užtenka, o kiti - kad jiems to neužten- 

ka. Yra žmonių, kurie žino, kiek užtenka, net jei turi 
mažai daiktų, bet yra tokių, kurie niekada nepasiten- 
kins, kad ir kiek jų įsigis. Bet yra ir žmonių, kurie vi- 
suomet nepatenkinti, ir žmonių, kuriems visada vis- 
ko užtenka. Taigi tai tik žmogaus vidaus klausimas. 
Bet kokioje padėtyje galintis pajusti padėką žmogus 
sugebės pajusti ir pasitenkinimo skonį. 


Romi siela svarbiau už viską. 
Kai linksma, džiaukis 


Atrodo, kad dėkinga siela yra laimės priežastis, o 
romi siela - žengimo pirmyn motina. Žmogui būtina 
tvirtai išklausyti net ir skaudžiausius dalykus, o kai 
reikia, pasitaisyti, nesakyti „rytoj“, o pradėti steng- 
tis šiandien pat. Tokia romi siela padidina mūsų 
galimybes. 

Apie romios sielos svarbą yra kalbėjęs ir Konosukė 
Macušita. Jis per visą savo gyvenimą laikėsi tokio 
požiūrio: kadangi pats neturi žinių, visuomet reikia 
mokytis iš kitų ir taip augti. Net ir po to, kai buvo pa- 
vadintas „vadybos Dievu“, jis nepamiršo savo įpro- 
čio mokytis visą gyvenimą. Manau, kad tai ir sudaro 
Macušitos didybės esmę. 

Žinoma, romumas nelygus nuolankumui, kai, tik 
palieptas eiti dešinėn, eini dešinėn. Romi siela ku- 
kliai prisipažįsta, kad ji nėra visagalė, ir to nesigėdy- 
dama deda pastangas sužinoti kiek galima daugiau. 
Ji visuomet išklauso kitų nuomonę, akylai save stebi. 
Ir visa tai darydama nuolatos dirba. 

Kai atliekant tyrimus eksperimentas, į kurį sudė- 
davau visas pastangas, pavykdavo taip, kaip tikėda- 

vausi, dažnai pašokdavau šaukdamas: „Aš tai pada- 
riau!“, taip išreikšdamas savo džiaugsmą. Bet mano 
pagalbininkai tada į mane žiūrėdavo gana šaltai. 
Kartą, kai aš taip pašokęs džiaugiausi ir atsisukęs į 
pagalbininką tariau: „Tu irgi džiaukis“, jis, labai įdė- 
miai į mane pažiūrėjęs, tarė: 

-Jūs toks nerūpestingas. Visuomet net ir dėl men- 
kiausių dalykų džiaugiatės šaukdami: „Padariau, 
padariau!“, bet kad vyras taip šokinėtų iš laimės, 
esu matęs vieną, du kartus - tai nutinka labai retai. 
Taip vėjavaikiškai besidžiaugdamas atrodote tiesiog 
apgailėtinai. 

Tai išgirdęs, pasijutau tarsi šaltu vandeniu perlie- 
tas. Bet šiek tiek susitvardęs, jam pasakiau: 

— Tu teisus, tačiau kai sulauki vaisių, kad ir menkų, 
manau, galima paprasčiausiai tuo pasidžiaugti. Nors 
tai ir atrodo vėjavaikiška, bet tai juk nuoširdus džiaugs- 
mas ir padėka. Šitaip mąstydami įgauname jėgų atlikti 
paprastus tyrimus ir eiti pirmyn gyvenimo keliu. 

Nors tuos žodžius tam tikra prasme tarsi jėga iš- 
traukiau iš savęs, bet manau, kad jie aiškiai atspindi 
mano gyvenimo gaires ir filosofiją. Bet kokį nereikš- 
mingą dalyką reikia sutikti džiaugsmingai, su padė- 
ka, romiai. Šią svarbią tiesą nesvarstydamas ir išdės- 
čiau pagalbininkams. 


Romumo reikia niekada neužmiršti, — jis yra pa- 
grindas norint apvalyti sielą. Stengtis, nepagalvojant 
apie kuklumą, apsimetinėti, kad viską Žinai, elgtis, 
tarytum būtum visagalis - visa tai yra žmoguje. Kai 
apninka puikybė, nervingumas, pasipūtimas, neiš- 
manymas, kai suklystame, atkreipus kam nors dė- 
mesį į netikusius mūsų veiksmus, yra proga apie 
save pagalvoti, ir labai svarbu, teisingai save įverti- 
nus, pasikeisti. Jei nebijosime tokių dienų, pakylėsi- 
me savo sielą aukščiau. 

„Viešpatie, atleisk man!“ - tiesą sakant, ir man yra 
tekę taip garsiai sušukti. Kai ką padarau ne taip ar 
būnu šiek tiek išdidus, tokią dieną, grįžęs namo ar į 
viešbučio kambarį, iškart atsiprašau: „Dieve, atleisk 
už tokį elgesį, suprask mane“ ir perspėju save, kad 
daugiau taip nedaryčiau. Kadangi sakau tai garsiai 
lyg vaikas, kas nors išgirdęs gali pagalvoti, kad pa- 
mišau. Todėl visuomet laukiu, kol liksiu vienas, 
ir tik tada tyra širdimi pradedu pokalbį su savimi. 
Visuomet apsisprendžiu nuo rytdienos labai nuolan- 
kiai pradėti taisyti savo gyvenimą. Lyg mokinys. 

Galima sakyti, kad posakiai „Dieve, atleisk man“ ir 
„Dėkoju tau, Buda Amida“ jau yra tapę mano savas- 
timi. Šie du trumpi posakiai, išreiškiantys susimąs- 
čiusią ir dėkingą sielą, padeda man tobulėti ir kartu 
yra paprastos bei aiškios gyvenimo gairės. 

Žmogus labai lengvai 
atsiduoda goduliui 


Žmogaus siela turi būti dėkinga ir nuolanki. Godulys 
yra labai pavojingas dalykas, jis gyvena pačiose žmo- 
gaus sielos gelmėse, po truputį jį ėda, tampa nuodu, 
nukreipiančiu mus klaidingu gyvenimo keliu. 

Mokytojas Šakjamunis yra pateikęs tokį pavyzdį 
apie žmones, labai lengvai atsiduodančius goduliui. 
Nors jis ilgokas, bet aš jį dabar perpasakosiu: 

— Tai buvo niūri rudens diena, kai vienas keleivis 
skubėjo namo per šaltus laukus, vėjui švilpiant tarp 
nudžiūvusių šakų. Staiga po kojomis jis pamatė kažką 
boluojant. Kažko buvo prikritę labai daug. Geriau įsi- 
kioje vietoje žmogaus kaulai?.. Jam pasidarė ir bloga, 
ir keista, bet jis nuskubėjo į priekį, o tada išgirdo riau- 
mojantį tigrą. Pagalvojęs, kad tai yra nelaimingųjų, 
suėstų šio tigro, kaulai, keleivis išsigandęs paspartino 
žingsnį, stengdamasis gelbėti savo kailį. Tačiau kaž- 
kaip išklydo iš kelio ir atsidūrė ant skardžio. Skardžio 
apačioje bangavo audringa jūra, o už nugaros bėgo 
tigras. Negalėdamas eiti nei pirmyn, nei atgal, kelei- 
vis įsilipo į ant paties skardžio augančią pušį. Bet tada 


tigras, gąsdindamas aštriais nagais, ėmė lipti į pušį. 
Supratus, kad greičiausiai jau galas, staiga jam kilo 
idėja. Ant priešais augančios šakos jis pamatė apsirai- 
čiusią visterijos palaipą ir ėmė ja ropštis žemyn. Bet 
lipant palaipa trūko, ir keleivis pakibo ore. 

Tuo tarpu virš galvos varvino seilę tigras, o apačio- 
je, šėlstančioje jūroje, trys slibinai - raudonas, juodas 
ir mėlynas - suko ratus laukdami, kol galės suėsti 
žmogų, kuris, rodos, tuoj tuoj nukris į jūrą. 

Bet staiga iš viršaus atsklido garsas: grimžt, 
grimžt... Pažvelgęs viršun, keleivis išvydo juodą ir 
baltą peles, kurios graužė visterijos šaknis. Tuo metu, 
pelėms begraužiant palaipos šaknis, keleiviui atrodė, 
kad jis tikrai atiteks plačiai išsižiojusiems slibinams. 
Nematydamas kitos išeities, jis pabandė papurtyti 
palaipą, nes norėjo nuvyti peles. Taip bedarant, ant 
skruosto užtiško kažkas šilta. Palaižęs suprato, kad 
tai saldus medaus lašas. Prie visterijos šaknų buvo 
bičių lizdas, ir, bepurtant palaipą, medus išsiliejo. 
Keleivis tapo šio medaus, tarsi saldžios rasos, skonio 
belaisviu. Užmiršęs savo beviltišką padėtį, iš kurios 
išsigelbėjimo nebuvo, atsidūręs tarp tigro ir slibinų, 
užmiršęs vieną vienintelį išsigelbėjimą — visterijos 
palaipą, kurią graužė pelės, jis vis purtė ir purtė šį 
išsigelbėjimo siūlą ir vis ragavo saldų nektarą. 

Šakjamunis yra pasakęs, kad tai ir yra visiškas go- 
dulio užvaldymas. Net atsidūręs tokioje beviltiškoje 
padėtyje, kai nėra jokio išsigelbėjimo, keleivis nega- 
lėjo nelaižyti saldaus nektaro. Mokytojas baigė savo 
palyginimą pasakęs, kad tokia yra mūsų, Žmonių, 
prigimtis. 

Žymus Rusijos rašytojas Levas Tolstojus, žinoda- 
mas šį pasakojimą, yra nusistebėjęs: „Nėra pasako- 
jimo, kuris būtų geriau nupiešęs žmogaus godulio 
gelmes“. Jis pasakė manąs, kad tikrai nėra geresnio 
pavyzdžio už šį, kur būtų taip tiksliai pavaizduotas 
žmogaus geismas. 

Tam, kad geriau suprastume šį pavyzdį, pridursiu, 
kad tigras yra ligos ir mirties simbolis. Pušis — šia- 
me pasaulyje turima padėtis, turtai, garbė, juoda ir 
balta pelės - tai diena ir naktis, tai laiko tėkmė. Juk 
mes visuomet kupini mirties baimės, stengiamės 
nuo jos pabėgti kabindamiesi į gyvenimą. Tačiau 
tai yra taip pat nepatikima kaip ir visterijos palaipa. 
Ši palaipa, laikui bėgant, nusidėvi, ir mes, artėjant 
mirčiai, nuo kurios būtinai norime pabėgti, net ir 
mūsų gyvybei iškilus pavojui, trokštame medaus. 
Štai šitaip mokytojas Šakjamunis yra aiškinęs tikrą- 
ją Žmogaus prigimtį. 


Kaip išvengti trijų nuodų, 
nuodijančių gyvenimą? 


Medus - tai įvairiausi malonumai, kurių taip geidžia 
žmogaus širdis. O slibinai, laukiantys, kol nukris žmo- 
gus, yra žmogaus sielos kūriniai. Kitaip tariant, mintys 
ir geismai, kurių žmogus nesuvaldo, virsta slibinais. 

Raudonas slibinas - tai baimė, juodas slibinas - geis- 
mai, mėlynas slibinas - nepasitenkinimas, t. y. pavydas, 
kiti blogi jausmai. Budizme šie trys slibinai vadinami 
trimis nuodais. Šie trys slibinai, t. y. trys nuodai, pa- 
gal mokytojo Šakjamunio žodžius, ir apnuodija žmo- 
gaus gyvenimą. 

Geismą, nepasitenkinimą, baimę - šiuos tris nuo- 
dus - pavadinkime nuodingomis medžiagomis, esan- 
čiomis tarp 108 žemiškųjų aistrų. Jos ir yra pirmutinė 
priežastis, dėl ko kankinasi žmogus, ir net bandyda- 
mas to išvengti, negali nieko padaryti, nes iš širdies 
negali išrauti tų piktžolių. 

Taigi žmogus yra gyva būtybė, dienas leidžianti šių 
trijų nuodų kalėjime. Noriu gyventi geriau nei kiti 
žmonės, noriu kuo greičiau išgarsėti - toks daiktų ir 
šlovės geismas yra kiekvieno širdyje, o jei to nepasie- 
ki, tada kyla pyktis, kodėl neįvyko taip, kaip tikėjaisi, 


153 


154 


o kartu, kaip antrasis kardo kirtis, trenkia pavydas 
žmogui, kuris turi tai, ko tu geidi. Taip kamuojamas 
šių jausmų paprastas žmogus ir praleidžia visas 24 
valandas per parą. 

Net vaikai ir kūdikiai nelabai skiriasi nuo suaugu- 
siųjų. Net ir mano vaikaičiai, viena vertus, yra mieli, 
ir aš juos myliu, bet, antra vertus, jau matyti pavydo 
ženklų. Labai anksti, dar būdamas 2-3 metų, žmogus 
susiduria su pasaulio aistromis. 

Žinoma, geismai ir aistros yra energija, reikalin- 
ga tam, kad žmogus išgyventų, ir negalima jų vie- 
nareikšmiškai atsisakyti. Tačiau, antra vertus, jie 
slepia ir nuodus, kurie kankina žmogų, nuodija jo 
gyvenimą. 

Vis dėlto svarbiausia yra kiek tik įmanoma vengti 
geismų. Nors ir neįmanoma visiškai išvengti tų trijų 
minėtų nuodų, reikia stengtis išmokti pačiam juos 
kontroliuoti ir valdyti. O tai nėra lengvas kelias - ne- 
sutrumpinsi jo nukirsdamas kampus. Čia gali padė- 
ti nuoširdumas, padėka, susimąstymas — paprastos 
dorybės, kurių reikia laikytis kasdien. Kitaip tariant, 
labai svarbu įprasti kasdien apmąstyti to, kas vyksta, 
priežastis ir kritiškai save įvertinti. 

Antai kalbėdamiesi su pašnekovu mes turime pa- 
daryti sprendimą kokiu nors klausimu, bet jei mes 


jį padarysime akimirksniu, atsakymas bus padiktuo- 
tas instinktų, t. y. geismo. Taigi prieš atsakydami pa- 
šnekovui, pradinį sprendimą palaikykite savyje, šiek 
tiek palaukite, giliai įkvėpkite. Paklauskite savęs: „Ar 
ši mintis nevaldoma geismo, ar ji nėra persipynusi 
su egoizmu? Taip, prieš išsakant išvadas, gerai viską 
pagrindus, galima priartėti prie sprendimo, padik- 
tuoto ne geismo, o proto. Gal tai, ką pasakiau, jums 
pasirodys menkas dalykėlis, tačiau, manau, yra svar- 
bu mąstant ir priimant sprendimą taikyti šią logišką 
schemą - tam, kad atsiribotume nuo geismo. 

Atsiribojant nuo geismo, t. y. egoizmo, priartėja- 
ma prie nesavanaudiškumo. Manau, kad galvojimas 
apie svetimo naudą labiau nei apie savo yra didžiau- 
sia iš visų žmogiškųjų dorybių, geriausia, ką žmogus 
gali nuveikti. Puiku, kai pats nieko neturėdamas pa- 
dedi kitam žmogui, kai, savo reikalus atidėjęs į šalį, 
stengiesi dėl pasaulio, dėl žmonių. Išsiugdžius tokią 
nesavanaudišką sąmonę, įmanoma gyventi nepasi- 
duodant geismui. Be to, nesavanaudišku mąstymu 
ištrynus aistrų nuodus, išsivalius sielą, išplovus iš jos 
geismą, galima kurti gražias viltis. 

Jei ištrauksi tinkamą ginklą, tau seksis, jei 
netinkamą - nesiseks 


Jei išsivalę sielą stengsimės vardan pasaulio, vardan 
žmonių, tai būtinai visos mūsų viltys išsipildys. Tai 
reiškia, kad su geriausiais ketinimais pasiekiami ge- 
riausi rezultatai. Ir atvirkščiai — iš savanaudiškumo, 
egoizmo kilę tamsūs troškimai nors ir išsipildo, tačiau 
baigiasi tik vienadiene sėkme. Tokiu atveju „Wacoal“ 
įkūrėjas Koiči Cukamoto pasakytų taip: „Išsitraukei 
netinkamą ginklą“. Cukamoto yra korporacijos va- 
dovas, kilęs iš Kioto. Su juo teko garbė labai artimai 
bendrauti. Jis išgyveno vadinamąją Impalo opera- 
ciją. Antrojo pasaulinio karo pabaigoje Miangmoje, 
Impale, Japonija vykdė visiškai neapgalvotą, kvailą 
ir iš anksto nesėkmei pasmerktą puolimo operaciją, 
kurios rezultatas buvo daugybė aukų, ir Cukamoto 
buvo vienas iš nedaugelio, kuriam pavyko išsigel- 
bėti ir kažkokiu būdu grįžti į protėvių šalį. Iš mažo 
55 asmenų būrio išgyveno tik 3 asmenys. Cukamoto 
buvo vienas išjų. Kadangi jis išliko gyvas visiškai be- 
viltiškoje situacijoje, apie save yra pasakęs: „Manyje 
gyvena dievai“. Pokario suirutėje pradėjęs nuo pa- 
puošalų verslo, ilgainiui jis įkūrė „Wacoal“. Kadangi 


„jame gyveno dievai“ ,tai užsiimant verslu, jam tik 
panorėjus ką nors daryti, viskas ir pasisekdavo. 

Vieną kartą Cukamoto kalbėjosi su viceprezidentu, 
į kurį buvo sudėjęs daug vilčių kaip į pagalbininką, 
ir Šis jam pasakęs: „Tik tada, kai išsitrauksi netinkamą 
ginklą, tau nesiseks“. Jis norėjęs pasakyti, kad prezi- 
dentas turįs du ginklus - tinkamą ir netinkamą. Jei 
naudosi tinkamą ginklą, viskas labai gerai seksis, jei 
naudosi netinkamą — taip gerai nesiseks. Tai reiškia, 
kad naudojant tinkamą ginklą dievai jam padės, o 
naudojant netinkamą — nusisuks į šalį. Cukamoto 
prisipažino, kad jis nuoširdžiai su tuo sutiko. Aš irgi 
taip manau. 

Netinkamas ginklas - tai tamsūs troškimai, kai min- 
tys sumišusios su savanaudiškumu, kai žiūrima tik 
savo naudos. Tokiu atveju, labai trokštant, troškimas 
išsipildys, bet sėkmė ilgai neišsilaikys. Reikėtų prie- 
šingai — trokšti nuoširdžiai padaryti ką nors gera ir 
iš visų jėgų stengtis. Ir jei šis noras nebus sumišęs 
su naudos troškimu, bus tyras ir gražus, jis būtinai 
išsipildys ir sėkmė lydės amžinai. 

Turbūt pastebėjote, kad būna, jog iš visų jėgų sten- 
giesi patenkinti savo norą, bet viskas nesiseka, ir tik 
kyla nesibaigiantys rūpesčiai. Tai - Dievo apraiška, 
visiškai nesusijusi su noru, jo išsipildymu, mintimis 

apie tą norą. Šitaip gali pajusti Visatos kūrėjo buvimą, 
tavo pečius slegiantį jo svorį. Yra parašyta: „Dangaus 
tinklų platumas neaprėpiamas; reti jie, bet niekas ne- 
išsprūs pagautas“*'. Nors gali atrodyti, kad niekas 
nemato, tačiau visus žmogaus daromus darbus, vi- 
sas mintis, tiek geras, tiek blogas, tiek teisingas, tiek 
klaidingas, Dievas labai gerai mato. Taigi pasiekti sė- 
kmę, pasiekus ją išlaikyti, jei viltys ir troškimai nėra 
gražūs, nepasiseks. Svarbiausia reikia mesti šalin 
egoizmą ir mąstyti švaria siela, o tada su gražiomis 
mintimis ištraukti tinkamą ginklą ir stengtis Žmones 
padaryti turtingus ir laimingus. 


21 Laozi, 73 skyrius (vert. D. Švambarytė). Suprask: Blogam žmogui 
būtinai atsitiks kas nors bloga. 


Didžiausias džiaugsmas 
šiame pasaulyje — darbas 


Iki šiol kalbėjau tik apie sielos valymą, gerųjų savybių 
įgijimą, bet tam, kad pasiektum sėkmę ir gyvenimas 
taptų visavertis, gyvybiškai reikia būti darbščiam. 
Tai reiškia, kad reikia dirbti su džiaugsmu širdyje, 
nuoširdžiai ir iš visų jėgų. Tik labai darbštus žmogus 
įgyja dvasinius turtus ir sielos ramybę. 

Aš manau, kad pajusti džiaugsmą sielos gelmėse 
įmanoma tik dirbant. Tačiau greičiausiai kas nors 
pasakys, kad vien tik darbas nėra įdomu, žmogaus 
gyvenime turi būti laiko ir pomėgiams bei pasilinks- 
minimams. Bet pomėgiai ir pasilinksminimai yra 
malonūs tik tada, kai gerai atlieki savo darbą, kai pa- 
ragauji jo vaisių. Jei, atmetęs į šalį visus darbus, pasi- 
nersi vien į malonumų pasaulį, patirsi tik vienadienį 
džiaugsmą ir niekuomet nesugebėsi pajusti džiaugs- 
mo, kylančio iš pačių širdies gelmių. 

Žinoma, darbo saldumas nelygus čiulpiamo ledinuko 
saldumui. Kaip sakoma žinomoje patarlėje, darbo ša- 
knys karčios, o vaisiai saldūs, taigi tai - per vargus ir sun- 
kumus po truputį besisunkiantis saldumas. Darbo malo- 
numas yra pasislėpęs už vargų, kuriuos reikia nugalėti. 

Taigi darbo džiaugsmas yra labai ypatingas, jo nieka- 
danepakeis pasilinksminimų džiaugsmas. Šis jausmas 
sielą užplūsta tada, kai, nuoširdžiai iš visų jėgų puo- 
lęs į darbą, nugalėjęs vargus, kažką pasieki. Nėra kito 
panašaus džiaugsmo šiame pasaulyje. Tai didžiausias 
iš visų džiaugsmų, kuriuos žmogus gali patirti, ir ka- 
dangi darbas užima svarbiausią vietą Žmogaus gyve- 
nime, tai, nepatyrę šio jausmo, džiaugdamiesi kažkuo 
kitu, mes tepajusime tik kažko troškimą. 

Be to, nuoširdus kasdienis darbas - tai ne tik sėk- 
mės pagrindas. Tai mūsų, žmonių, pagrindas, juo 
apvaloma sąmonė, tam tikra prasme atliekama net 
askezė. Pagal Dzen mokymą vienuolių darbas nuo 
maisto ruošimo iki šventyklos kiemo valymo, įvai- 
rūs kiti kasdieniai darbai vertinami visiškai vienodai 
kaip ir paties Dzen praktikavimas. Taigi manoma, 
kad pastangos gerai atlikti kasdienius darbus ir dva- 
sinės Dzen pratybos yra visiškai vienodos, tarp jų 
nėra jokio esminio skirtumo. Kasdienis darbas irgi 
yra askezė: jeigu iš visų jėgų dirbsi, jau būsi kelyje, 
vedančiame į nušvitimą. 

Nušvitimas - tai gryna siela. Tai sielos valymo 
paskutinis laipsnis, pati aukščiausia pakopa. O no- 
rint pasiekti nušvitimą, kaip yra sakęs mokytojas 
Šakjamunis, būtina turėti 6 dorybes. 


Mokytojo Šakjamunio 
išdėstytų 6 dorybių svarba 


6 dorybės yra reikalingos tam, kad eidamas Budos ke- 
liu nors truputį priartėtum prie nušvitimo. Tai aske- 
zė, būtina sielai išgryninti. Ji susideda iš 6 dalių. 


1. DosNUMAS 

Siela turi būti nesavanaudiška, reikia stengtis dėl 
pasaulio ir dėl žmonių. Svarbu žiūrėti kito naudos 
labiau nei savo, gyventi sąmoningai rodant dėmesį 
kitiems. Būtina duoti išmaldą. Tai reiškia, kad ne tik 
turi išlaikyti šventyklą, bet ir apskritai aukoti save, 
savo turtus padėdamas daugeliui žmonių, o jei to ne- 
gali daryti, bent jau siekti tokios sąmonės. Tik įgijęs 
sąmonę, dėmesingą kitiems, žmogus gali eiti sielos 
valymo keliu. 


2. DoRUMAS 

Žmogui apskritai yra būdinga blogai elgtis, todėl 
svarbu laikytis taisyklių. Kaip jau esu sakęs, žmogus 
gyvena valdomas įvairiausių žemiškųjų aistrų. Jam 
sunku išvengti trijų nuodų: geismo, nepasitenkini- 
mo, pykčio. Susidūrus su tokiais išbandymais, tokio- 
mis aistromis, svarbu teisingai kontroliuoti, valdyti 

savo elgesį. Godumo, aistros, įtarumo, pavydo ir 
pan. suvaldymas ir yra dorumas. 


3. KANTRYBĖ 

Visuomet reikia stengtis dirbti iš visų jėgų, kantriai. 
Labai svarbu nesileisti išvedamam iš kelio. Kantrybė 
labai svarbi gryninant savo sąmonę, ir tai įrodo dau- 
gelio žymių žmonių gyvenimai. 


4. NARSA 

Svarbu nepasiduoti susidūrus su sunkumais, atsi- 
laikyti. Žmogaus gyvenime pilna visokiausių įvykių, 
tenka susidurti su įvairiausiais sunkumais. Tačiau 
nereikia pasiduoti, subliūkšti, kartu nereikia nuo jų 
ir bėgti. Tiesiog atsilaikius reikia dėti vis naujas pa- 
stangas. Tai irgi valo mūsų sąmonę. 


5. MEDITACIJA ARBA DZEN PRAKTIKA 

Šiandien, kai visuomenė gyvena triukšmingą, sku- 
brų gyvenimą, mes vejamės laiką, skubėdami lei- 
džiame savo dienas, neturėdami nė minutės giliau 
apgalvoti savo gyvenimą. Ir todėl yra labai svarbu 
kasdien bent po vieną kartą nuraminti sielą, ramiai 
pažvelgti į save, sukoncentruoti sąmonę, pažvelgti į 
vieną tašką. Nebūtina sėdėti zazen pozoje ar medi- 
tuoti. Daug svarbiau net ir labai užimtą dieną rasti 
nors sekundę laiko sielai nuraminti. 


6. IšMINTIS 

Tik žengus penkis išvardytus žingsnius, galima 
priartėti prie Visatos išminties, arba nušvitimo. Tada 
supranti Dangaus ir Žemės sukūrimo didžiąją prie- 
žastį, Visatą valdančius dėsnius, arba, kaip yra sakęs 
mokytojas Šakjamunis, priartėji prie išminties. 

Tik kasdien dirbdamas 
gali išvalyti sąmonę 


6 dorybės - tai kelias, kuris veda į nušvitimą, bet svar- 
biausia sielos valymo sąlyga vis dėlto yra darbas iš visų 
jėgų, dedant kiek įmanoma didesnes pastangas. Kitaip 
sakant, jei norime išvalyti savo sielą, nereikia kokios 
nors labai sudėtingos askezės. Tiesiog reikia gerai atlikti 
mums gyvenime skirtą vaidmenį, arba nudirbti darbus, 
kuriuos turi padaryti, nesvarbu, ar tai būtų pareigos vi- 
suomenei, namų ruoša, mokslai. Tai ir bus sielą valanti 
askezė. Šitaip kasdien dirbdami valysime sąmonę, kelsi- 
me sielą ir po truputį artėsime nušvitimo link. 

Aš žaviuosi kad ir tokiu amatu kaip dailidės. Jis visą 
gyvenimą dirba vieną darbą, ir taip diena po dienos 
nenuilstamai stengdamasis tampa kilniu žmogumi. 
Aš iš širdies žaviuosi ir palaikau tokį darbą, kuris 
tam tikra prasme yra gerokai kilnesnis ir geresnis 
už rafinuotą filosofiją. Nuo tokio iki 70 ar 80 metų, 
t. y. iki gilios senatvės, dailidės keliu ėjusio žmogaus 
sklinda sodrios gyvenimo spalvos. Iš jo lūpų kartais 
išsprūsta tokie žodžiai: „Medyje irgi yra gyvybė“, 
„Medis kalba“. Atšiaurus dailidės siluetas man atro- 
do kilnesnis nei žymaus filosofo ar religijos veikėjo. 

Kai pamatai, kaip nuolatos dirbant, negailint pa- 
stangų, nuryjant kartėlį, visą gyvenimą nuoširdžiai ei- 


nant tuo pačiu keliu pasiekiamas sąmonės grynumas, 
sielos kilnumas ir jos gelmės, atvirai pasakius, kartais 
net tam tikra prasme sukrečia. Manau, taip atsitinka 
ne man vienam. Todėl būtina dar kartą iš naujo pagal- 
voti apie pagarbą darbui - tada tikrai pajusime, kad 
„nušvitimas atsiranda kasdieniame darbe“. 

Žmogus eina nušvitimo link ne tik nuoširdžiai užsi- 
imdamas, bet ir, pavyzdžiui, siekdamas sporto aukš- 
tumų. Jei kalbėsime apie aukščiausios lygos žaidėją 
Ičiro, jis sielos valymo požiūriu yra tikras profesiona- 
las, pasiekęs žymiausių žmonių lygį. Jo svajonė nuo 
pradinės mokyklos laikų buvo aukščiausia lyga, todėl 
jis kiekvieną dieną be poilsio nuoširdžiai ir iš visų jėgų 
tam ruošėsi. Kai kiti, būdami jo amžiaus, linksminosi, 
jis, tvirtai žinodamas savo tikslą, patylomis jo siekė. 
„Jei sakysi, kad gerai smūgiuosi, taip ir bus, - sakoma, 
kad jis taip kalbėjęs būdamas 10-12 klasėje, ir nors tu- 
rime tik tokį sielos valymo įrodymą, manau, kad tai 
nuoširdūs žodžiai, ir juose nėra jokių arogantiškumo 
gaidelių. O šių pastangų rezultatą mes jau matome 
dabar - Ičiro tapo tikru beisbolo profesionalu. 

Benuolatinio sielos valymo neįmanoma tapti žymiu 
žmogumi. Tik mėgdami savo darbą, stengdamiesi iš 
visų jėgų niekam nenusileisti, nuoširdžiai dėdami vi- 
sas pastangas - taip mes sužinosime gyvenimo pras- 
mę ir vertę, išvalysime sielą, pakylėsime ją. 

Darbo prasmė — 
išmokime vertinti sunkų darbą 


Nebūsiu šįkart kuklus ir paklausiu: ar tik sunkiai 
dirbdami nelaukiame iš karto atlygio? 

Naujaisiais laikais, ypač po karo, apie darbo prasmę 
ir vertę buvo kalbama kaip apie grynai materialistinę, 
o toks požiūris man labai nepatinka. Mes kažkodėl 
esame įsitikinę, kad didžiausias darbo tikslas yra gau- 
ti materialiuosius turtus, kad tai yra priemonė, paau- 
kojus savo laiką, gauti kažką mainais. Tad visai natū- 
ralu, kad iki šiol gyvuoja mąstymas, jog; reikia sunkiai 
dirbti, kad uždirbtum pinigų, ir tai suteiks tau malo- 
numo. Tai stumia mus užsidirbti vis daugiau pinigų. 
Toks mąstymas labai paplitęs Japonijos visuomenėje, 
net prasisunkęs iki auklėjimo sistemos. Auklėtojams, 
kurie formuoja vaiko charakterį jų brendimo metu, 
reikia atkreipti dėmesį į šiuos dalykus. Mokymo ama- 
tas nėra tiesiog sunkus darbas - tai amatas, kai tu visą 
save atiduodi vaikams, todėl jis tikrai turėtų vadintis 
šventuoju amatu. Tačiau kai mokytojai, užmiršę savo 
darbo prasmę, mano, kad jie yra tik paprasti darbinin- 
kai, kad jie ne tiek mokiniams perduoda žinias, kiek 
parduoda savo laiką, už tai gaudami tam tikrą atlygį, 
iš tikrųjų labai nuvertina savo darbą. 


Net ir pasiekus ekonomikos aukštumas, mūsų, 
japonų, sąmonei neatrodo, kad darbo gali būti per 
daug. Tačiau kritikuojami Europos ir Amerikos, kad 
per daug dirbame ir kad reikia daugiau linksmintis, 
visi iki vieno tuo patikėjome ir užsidegėme noru kuo 
greičiau sutrumpinti darbo valandas, kad padaugė- 
tų laiko pasilinksminimams. Kai įsivyravo nuomonė, 
kad dirbti iš visų jėgų yra tarsi nuodėmė, darbo ver- 
tė gerokai nukrito. Aš nesiruošiu kritikuoti Europos 
ir Amerikos darbo stiliaus, kur manoma, kad reikia 
pakankamai laiko skirti ir pasilinksminimams. Bet 
manau, kad bus padaryta didelė klaida, jei mes šį 
mąstymą pradėsime taikyti nesvarstę ir į darbo pras- 
mę imsime žiūrėti pro pirštus. Kartu manau, kad 
bus klaida, jei į darbą žiūrėsime tik kaip į priemonę 
pragyventi. Kaip esu kalbėjęs iki šiol, jis turi ir sie- 
los valymo, charakterio grūdinimo prasmę. Juk nuo 
senų senovės Japonijoje, o tiksliau pasakius - apskri- 
tai Rytuose, gyvuoja požiūris, kad darbas yra dva- 
singumo pagrindas, tai yra, kad darbas labai svarbus 
formuojantis žmogaus charakteriui ir kad tai yra 
pasišventimas. 

Pokarinę Japoniją užėmusių Jungtinių karinių pajė- 
gų vyriausiasis vadas McArthuras Dietoje**, apžvelg- 


22 Japonijos parlamentas. 

damas Tolimųjų Rytų politiką, yra užsiminęs apie ja- 
ponų požiūrį į darbą. Jis yra pasakęs, kad Japonijos 
darbo jėga tiek kiekybe, tiek kokybe nenusileidžia 
jokiai kitai pasaulio šaliai ir yra nuostabi: japonų dar- 
bininkai už laiką, kurį galima praleisti su draugais, 
labiau vertina tą, kurį praleidžia dirbdami, taigi dar- 
bą laiko kilniu dalyku. Taigi kadaise mums, japonams, 
darbas turėjo didžiulę prasmę ir vertę. Per nuoširdų 
darbą ir to vertą gyvenimą mes gerai supratome, kad 
taip gimsta dvasiniai turtai, mums netgi atrodė, kad 
tik tai sudaro žmogaus gyvenimo prasmę. 

Be to, sąmonė labiau džiaugiasi dirbdama nei links- 
mindamasi. Kad ir labai paprastu darbu, bet reikia 
mokėti juo džiaugtis, dirbti kūrybingai. Reikia ne tik 
kitus žmones raginti, versti dirbti, bet ir pačiam no- 
rėti dirbti. Kadaise mūsų, japonų, sąmonėje visa tai 
buvo giliai įsitvirtinę, todėl ar nereikėtų mums dar 
kartą, iš naujo permąstyti šio japonų požiūrio į dar- 
bą prasmę? Žmogus bręsta dirbdamas. Tam, kad pa- 
kylėtum savo sielą, ją praturtintum, reikia visa savo 
esybe pasinerti į darbą. Šitokiu būdu savo pačių gy- 
venimą padarysime tikrai nuostabų ir prasmingą. 


Nesavanaudiškos širdies gerumas 


O Ok LT 
E 


Gyvenkime nesavanaudiškumo dvasia 


KETVIRTASIS 


SKYRIUS 


1997 m. rugsėjo mėnesį, tarnaujant Kioto Empuku 
šventykloje*, man buvo suteiktas Daiva“ vardas. 
Tiesą sakant, pagal pirminius planus, visa tai turėjo 
įvykti birželio mėnesį, tačiau kaip tik prieš tai gydy- 
tojai man aptiko skrandžio vėžį, tad teko skubiai ope- 
ruotis. Taip, po operacijos praėjus vos dviem mėne- 
siams ir kūnui dar visiškai neatsistačius, rugsėjo 7 d. 
aš, grįždamas į šį pasaulį, prisijungiau prie einančių- 
jų Budos keliu. Po to, vos praėjus dviem mėnesiams, 
t. y. lapkričio mėnesį, aš jau išėjau prašyti išmaldos“. 
Kadangi mane dar šiek tiek kamavo skausmai, tai iš- 
maldos prašymas buvo nelengvas išbandymas, bet 
tik šitokiu būdu aš supratau, kad negaliu pamiršti 
šio gyvenimo. 

Vėsoku žiemos pradžios oru, ant galvos užsidėjęs 
plačią bambukinę kepurę“, apsivilkęs indigo spal- 
vos medvilninį rūbą, ant plikų kojų užsirišęs vadi- 


23 Įkurta tarp 1781 ir 1788 metų. Priklauso Rindzai sektos Myošin 
mokyklai. 

24 Didžioji harmonija (jap.). 

25 Budistų vienuoliai ir vienuolės, askezės sumetimais giedodami | 
budistines sutras, vaikšto po namus maldaudami ryžių ir pinigų. Cia 
kalbama apie tokį išmaldos prašymą. 

26 Japonų budistų vienuolių kepurė, nešiojama prašant išmaldos. 

namuosius varadži?, ėjau nuo namų iki namų, bels- 
damas į kiekvienas duris, giedodamas šventąsias 
sutras ir prašydamas išmaldos. Kūnui, nepratusiam 
prašyti vadinamosios išmaldos, buvo gana sunku ir 
skausminga: iš varadži išlindę kojų pirštai brūžinosi 
į asfaltą, nužymėdami kelią kraujo lašais. Kenčiant 
tokius skausmus, pravaikščiojus kad ir pusę dienos, 
kūnas pasidaro panašus į seniai naudotą šluostę. 
Nepaisydamas to, kartu su vyresniu vienuoliu net 
kelias valandas prašiau išmaldos. Ir štai kas įvyko 
grįžtant į šventyklą, kai galiausiai sutemus mano pa- 
vargęs kūnas vos vilkosi iš paskos, nešamas apsun- 
kusių kojų, jau beveik priėjus pakeliui buvusį parką. 
Parką tvarkiusi apie 50 metų turinti moteriškė, ap- 
sivilkusi darbiniais rūbais, pastebėjo mus ir vienoje 
rankoje tebelaikydama šluotą, pribėgo prie manęs, 
tarsi tai būtų visiškai natūralus kasdienis dalykas, ir 
į mano krepšį įmetė 500 jenų monetą. Akimirksniu 
mane užliejo žodžiais nenusakoma palaima - jaus- 
mas, kokio iki tol nebuvau patyręs. Visiškai neatro- 
dė, kad toji moteriškė gyventų pasiturimai, bet iš to, 
kaip ji keletui išmaldos prašančių vienuolių davė 500 
jenų, nebuvo galima pajusti, kad ji jaučiasi daranti 


27 Toks apavas: padas, pagamintas iš šiaudų, storu ilgu siūlu rišamas 
prie kojos. 


malonę. Tas širdies grožis buvo toks tyras, toks ne- 
tikėtas - aš to nebuvau patyręs per 65 savo gyveni- 
mo metus. Per šį tokį paprastą moteriškės gailesčio 
aktą aš sugebėjau patirti visų dievų“* ir paties Budos 
meilę. Kai sutinki žmogų, kuris, metęs savo reika- 
lus į šoną, pirmiausia pagalvoja apie kitus, pamatai, 
kokia šilta jo širdis... Juk šios moteriškės veiksmas 
buvo toks paprastas ir niekuo neišsiskiriantis, tačiau 
ir šitokiu žmogišku veiksmu galima parodyti pačius 
geriausius ketinimus. Šis paprastas teisingas veiks- 
mas man parodė nesavanaudiškos sielos esmę. 

Nesavanaudiška siela budizme vadinama siela, 
kuri džiaugsmingai atlieka gailestingus darbus. 
Krikščionybėje tai vadinama tiesiog meile. Kalbant 
paprasčiau: reikia stengtis dėl pasaulio, stengtis dėl 
kitų. Manau, kad tai turėtų būti svarbiausias princi- 
pas, kurio negalima užmiršti einant gyvenimo keliu, 
kartu ir panašiems į mane verslo žmonėms vadovau- 
jant įmonei. 

Nesavanaudiškumas visuomet sulaukia atbalsių. 
Tačiau tai visai nereiškia, jog turi būti padaryta kas 
nors nepaprasta. Štai aš norėčiau pavaišinti vaikus 
saldainiais, pradžiuginti kuo nors žmoną, skausmų 


28 Čia minimi „visi dievai“ yra iš tradicinės politeistinės japonų religi- 
jos šintoizmo. 

kamuojamiems tėvams nupirkti vaistų — toks, kad 
ir menkiausias pagalvojimas apie aplinkinius, jau ir 
yra nesavanaudiškumas. Darbas dėl šeimos, pagal- 
ba draugams, pagarba tėvams ir pan. - toks kuklus, 
paprastas nesavanaudiškumas po truputį išauga į 
didingesnius darbus visuomenės, tėvynės, pasaulio 
labui. Šiuo požiūriu žiūrint, tarp man 500 jenų išmal- 
dos davusios moteriškės ir Motinos Teresės nėra es- 
minio skirtumo. 

Žmogus iš prigimties nori padaryti ką nors dėl pa- 
saulio, dėl kitų žmonių. Klausydamas, pavyzdžiui, 
pasakojimų apie tai, kaip pastaruoju metu daugybė 
jaunų savanorių skuba į pagalbą stichinių nelaimių 
nusiaubtuose kraštuose, pasiryžę dirbti tik už mais- 
tą, labai stipriai pajuntu, kad nesavanaudiškumas 
yra įgimtas kiekvienam žmogui. 

Tyras palaimos jausmas, užliedamas žmogaus šir- 
dies gelmes, yra gerokai už jas gilesnis, ir tai visai ne- 
panašu į eg0 užpildytą žmogaus sielą. Nesavanaudišką 
sielą lemta turėti daugeliui žmonių. Reikia neužmirš- 
ti, kad išmintingas žmogus, stengdamasis dėl kitų, 
neprisiriša tik prie kitų žmonių gerovės, - jis visuo- 
met, kad ir po truputį, atkreips dėmesį ir į savo būtį. 


Vien pakeitus požiūrį 
pragaras gali virsti dangumi 


Papasakosiu apie tai, kas vyko prieš 40 metų, kai 
„Kyocera“ dar buvo maža įmonė. Visi aukštųjų mo- 
kyklų absolventai, tik pradėję dirbti įmonėje, turėda- 
vo išklausyti tokią kalbą: 

„Iki šiol jūs visi gyvenote aprūpinti tėvų ir kitų mūsų 
visuomenės narių. Dabar, pradėjus dirbti mūsų įmo- 
nėje, atėjo jūsų eilė - jūs turite grąžinti savo skolą vi- 
suomenei. Tapus visuomenės žmogumi“ nebegalima 
galvoti: „Ką dėl manęs gali kas nors padaryti? Savo po- 
žiūrį reikia apsukti 180 laipsnių kampu, t. y. „padaryti 
dėl manęs“ pakeisti į „ką aš galiu padaryti dėl kitų“. 

Kai „Kyocera“ dar buvo maža įmonė ir jos pelnas 
dar nebuvo toks didelis, ką tik įmonėje pradėję dirbti 
aukštųjų mokyklų absolventai dažnai sakydavo, kad 
galbūt reikėję pagalvoti apie geresnę įmonę, nes čia 
ir pajamos ne tokios geros, ir premijos nemokamos. 

Atsakydamas aš juos taip išbardavau: 

- Žinoma, įmonė dar labai maža, neturi net tinka- 
mos įrangos. Tačiau jūsų ir yra pareiga, kad ši įmonė 


29 Japonijoje visuomenės žmogumi laikomas žmogus, kurio niekas 
neišlaiko ir kuris savo pragyvenimui užsidirba pats. 


175 


176 


taptų gera, gautų tinkamas pajamas ir visa kita. Nuo 
šiol reikia ne laukti, kad „kas nors man ką nors pada- 
rytų“, o pačiam ką nors daryti. 

Žmonėms, kurie laukia, kad „kas nors ką nors jiems 
padarytų“, visuomet rūpi tik tai, ko jiems trūksta, jie 
skundžiasi dėl įvairiausių dalykų. Bet tapus visuo- 
menės žmogumi, ėmus dirbti dėl kitų, privaloma 
stengtis dėl aplinkinių. Ir dėl to požiūrį į gyvenimą, 
požiūrį į pasaulį reikia apsukti 180 laipsnių kampu. 

Tuo metu, reikia pasakyti, aš dar nieko neišmaniau 
apie nesavanaudiškumą, todėl tai, ką kalbėdavau jau- 
niems žmonėms, dar nebuvo mano tvirta filosofinė 
nuostata. Tačiau ir tada aš vis aiškindavau jauniems 
įmonės darbuotojams, kaip svarbu yra stengtis dėl 
kitų žmonių, galvoti ne apie savo, o apie kito gerovę, 
kartais net pasiaukojamai stengtis dėl kitų. Manimi 
besirūpinusios Empuku šventyklos vyresnieji yra taip 
kalbėję: „Vienoje šventykloje jaunas asketas paklausė 
mokytojo: „Sakoma, kad aname pasaulyje yra praga- 
ras ir rojus. O kaipgi atrodo tas pragaras?“ Mokytojas 
šitaip atsakė: „Žinoma, aname pasaulyje yra tiek pra- 
garas, tiek rojus. Tačiau tai, ką mes įsivaizduojame 
apie juos, nelabai skiriasi - iš pažiūros tai dvi visiškai 
vienodos vietos. Yra tik vienas vienintelis skirtumas: 
viskas priklauso nuo juose esančio žmogaus požiū- 


rio“. Pasak mokytojo, ir pragare, ir rojuje yra vienodas 
geležinis puodas, o jame verda vienodai skanūs ma- 
karonai?*. Tačiau juos valgant iškyla vienas sunkumas: 
valgyti galima tik vieno metro ilgio lazdelėmis. 

Pragare esantys žmonės, galvodami, kad tik jie pir- 
miau už kitus pavalgytų, kovoja dėl lazdelių, jomis 
bando sugriebti makaronus, bet, kadangi lazdelės 
šiek tiek per ilgos, negali jų įsidėti į burną. Galiausiai 
ima kovoti dėl makaronų, bet, kilus dideliam sąmy- 
šiui, makaronai visur išsimėto, ir nė vienas iš šių 
žmonių negali paragauti maisto, esančio jiems prieš 
pat nosį. Matydami prieš akis labai skanius makaro- 
nus, tačiau negalėdami jų net paragauti, jie alksta, 
lysta ir alpsta. Taip atrodo pragaras. 

O rojuje, nors situacija yra visiškai vienoda, galima 
pamatyti visai kitą vaizdą. Visi, kurie savo ilgomis 
lazdelėmis sugriebia makaronus, atsisuka į toliau 
nuo puodo esančius ir jiems šitaip siūlo: „Tik po jūsų, 
vaišinkitės į sveikatą“. Šitaip pavalgydintas žmogus 
padėkoja: „Dėkui, o dabar jūsų eilė valgyti“, ir, paė- 
męs tas pačias lazdeles, atsidėkodamas pamaitina jį 
valgydinusįjį. Todėl rojuje visi sugeba skaniai paval- 
gyti ir visuomet yra patenkinti“. 


30 Originale udon - japoniški stori lakštiniai iš kvietinės tešlos ar iš jų 
pagaminti valgiai. 

Taigi, atsižvelgiant į tai, ar jūsų širdis šilta, ar šalta, 
tas pats pasaulis gali tapti ir rojumi, ir pragaru. Tokia 
šio pasakojimo mintis. 

Todėl ir aš savo įmonės darbuotojams ne kartą aiš- 
kinau apie nesavanaudiškos sielos svarbą. Tam, kad 
įmonėje būtų galima gerai tvarkytis, būtina visą lai- 
ką galvoti, kas naudinga pasauliui, kas naudinga 
žmonijai. 


Mąstyinas apie kito naudą 
yra verslo pagrindas 


Mūsų verslo pasaulyje, kuriame galioja tik džiunglių 
įstatymai, aš dažnai kalbu apie nesavanaudiškos mei- 
lės svarbą ir tokį požiūrį, ir nors tai yra labai puikūs 
žodžiai, yra tekę išgirsti balsų, abejojančių, ar tik kas 
nors nesislepia už šitų gražių žodžių. Bet aš, žaisda- 
mas skambiais žodžiais, neturiu nė menkiausių už- 
slėptų norų ar planų. Aš tik noriu žmonėms papras- 
tai papasakoti tai, kuo aš tikiu, ir širdies gilumoje vi- 
liuosi, kad kada nors iš tikrųjų tai bus įgyvendinta. 
Žiūrint istoriškai, galima pasakyti, kad kapitaliz- 
mas kilo griežtų etinių ir moralinių normų protestan- 
tiškoje visuomenėje. Kadangi ankstyvąjį kapitalizmą 
kūrė dievobaimingi protestantai, tai jie iš pramoninės 
veiklos gautą pelną naudojo tolesnei visuomenės plė- 
trai. Kalbant apie įmones, bet kuriam žmogui buvo 
aišku, kad pelno reikią siekti tik teisingais būdais, be 
to, galutinis tikslas turįs būti visuomenės labas. 
Taigi ankstyvojo kapitalizmo etinis moralinis princi- 
pas buvo nesavanaudiška sąmonė, dirbanti pasaulio, 
žmonių labui; ji iškėlė visuomenės naudą aukščiau as- 
meninės naudos. Tai reiškia, kad protestantai sau taikė 

griežtas nuostatas, o bendraujant su aplinkiniais lai- 
kėsi didžiojo nesavanaudiškumo principo. Rezultatas, 
vadovaujantis tokiu principu, žinoma, buvo pritren- 
kiantis: ekonomika kosminiu greičiu iššoko į priekį. 

Panašios nuostatos laikėsi ir Japonijos Edo periodo 
mąstytojas Išita Baigan. Nors šis laikotarpis sutapo 
su greitu kapitalizmo augimu, tačiau tuo metu dar 
vyravo nuomonė, kad prekyba yra kažkas purvina, 
nešvaru, vulgaru, todėl ir prekeiviai buvo pačioje 
tuo metu galiojusios kastų sistemos apačioje. Vienas 
iš mąstytojo pasakymų yra: „Prekeivio pelnas yra tas 
pats kas samurajaus užmokestis“. Šiame teiginyje 
nėra nė menkiausios užuominos apie gėdą, tėra tik 
daugelio tuo metu į šešėlį nustumtų prekeivių pa- 
drąsinimas. Išita Baigan parašęs ir tokį sakinį: „Pelno 
siekimas yra menas “, ir tai įrodo, kad pelno siekimas 
nėra nuodėmė. Mąstytojas aiškina, kad nėra geras 
dalykas siekti pelno bet kokiomis priemonėmis, vi- 
suomet reikią rasti teisingą kelią, taigi ir versle svar- 
bu laikytis etinių normų. 

Išita Baigan yra ir taip pasakęs: „Tikras prekeivis 
galvoja ir apie kito atsitiesimą, ir apie savo atsitiesi- 
mą“. Tai reiškia, kad versle labai svarbu rūpintis ir 
partnerio, ir savo nauda, kitaip sakant, galvoti ir apie 
savo naudą, ir apie nesavanaudiškumą. 


Vadovaujantis nesavanaudiškumo 
principu prasiplečia akiratis 


Naudos siekimas yra pagrindinė varomoji jėga tiek 
versle, tiek kasdieniame gyvenime. Todėl kiekvie- 
nam yra leista turėti norą siekti naudos. Tačiau šio 
noro negalima apriboti tik asmenine nauda. Įgijus 
didįjį norą stengtis dėl kitų, reikia siekti naudos vi- 
suomenei. Vadovaujantis nesavanaudiškumo princi- 
pu, gali gauti ne tik naudos, bet ir tą naudą išplėsti. 
Ėmus vadovauti įmonei kaip tik ir atsiranda stimulas 
nesavanaudiškai elętis dėl pasaulio, dėl žmonių. 
Pastaruoju metu Japonijoje nyksta sistema, kai buvo 
dirbama vienoje įmonėje iki gyvenimo pabaigos. Tai 
reiškė, kad kompanija, samdydama darbuotoją, prisi- 
imdavo pareigą rūpintis tuo darbuotoju iki gyvenimo 
pabaigos. Toks penkių, dešimties žmonių priėmimas į 
darbą jau yra principo dėl žmonių įgyvendinimas. 
Taip pat yra atskirų žmonių atveju. Kol Žmogus 
viengungis, jis gyvena tik dėl savęs, bet susituokęs ir 
sukūręs šeimą jis dirba ne tik dėl savęs, bet ir dėl žmo- 
nos/vyro, augina vaikus. Taip keičiantis gyvenimui 
žmogaus elgesyje gimsta nesavanaudiškumo idėja. 
Bet reikia neužmiršti ir to, kad tarp naudos sau ir 
nesavanaudiškumo visuomet yra ir atvirkštinis ryšys. 

Net ir mažiausią nesavanaudiškumą galima prilyginti 
gerokai didesnės naudos sau siekimui. Stengdamasis 
dėl visuomenės, dėl šeimos ir galvodamas: „Jei tik 
mano kompanija laimės, tai bus gerai“, „Jei mano šei- 
mai gerai, tai ir man gerai“,žmogus prisiriša prie savojo 
ego ir lieka tame pačiame lygyje. Taigi nesavanaudiškas 
elgesys dėl kompanijos, žvelgiant iš visuomenės pozi- 
cijų, bus tik kompanijos eg0 tenkinimas. Individualus 
nesavanaudiškumas dėl šeimos, kai žiūrima tik į savo 
šeimą, žvelgiant iš kitokio taško gali atrodyti šeimos 
lygio ego patenkinimas. Taigi tam, kad nepasiliktum 
žemesnio nesavanaudiškumo lygyje, visuomet būtina 
pažvelgti iš platesnių pozicijų ir įvertinti savo elgesį 
pagal aukštesnius standartus. Pavyzdžiui, vadovauti 
įmonei reikia ne tik galvojant, kad gerai būtų, jei kom- 
panija uždirbtų pelno, bet ir stengiantis dėl verslo par- 
tnerių, vartotojų, akcininkų gerovės, galiausiai reikia 
atiduoti duoklę ir visam regionui. Nesavanaudišką 
veiklą reikia praplėsti iš individo į šeimą, iš šeimos į 
apylinkę, iš apylinkės į visuomenę, o dar yra šalis, pa- 
saulis, Žemė ir visa Visata. Šitaip išplėtus savo akiratį, 
kai matoma šiek tiek daugiau nei vien savi reikalai, 
galima nuolat stebėti įvairiausius aplinkui vykstan- 
čius įvykius. O sugebant teisingai ir objektyviai ver- 
tinti įvykius, galima išvengti ir įvairiausių nesėkmių. 


Prieš pradėdamas naują 
verslą išsiaiškink motyvą 


Dorybė, vadinama nesavanaudiškumu, yra pagrin- 
dinė jėga nugalint sunkumus ir siekiant šlovės. Tai aš 
patyriau visa savo esybe, pradėjęs dirbti elektrinių 
komunikacijos priemonių įmonėje. Dabar yra kele- 
tas įmonių, besivaržančių šioje srityje, bet iki XX a. 
devintojo dešimtmečio vidurio komunikacijų versle 
monopolį turėjo valstybės kontroliuojama įmonė. 
Tada buvo nuspręsta liberalizuoti šį verslą, kad nu- 
kristų ryšių kainos, tuo metu buvusios gerokai aukš- 
tesnės, palyginti su visomis užsienio valstybėmis. 
Dėl to valstybės monopolinė įmonė tapo privačia 
įmone „NTT“, ir tuo metu atsirado galimybė kitoms 
komunikacijos priemonių įmonėms pradėti dirbti 
toje srityje, tačiau tai reiškė, kad reikės varžytis su 
milžinu, kuris iki tol kontroliavo visą rinką, ir galbūt 
dėl baimės neatsilaikyti neatsirado nė vienos įmo- 
nės, norinčios pradėti. Tuo metu valstybinės įmo- 
nės pavertimas privačia buvo tik vardo pakeitimas. 
Kadangi nevyko sveika konkurencija, tai žmonės ne- 
galėjo tikėtis ir jokio įkainių mažinimo. Ir štai tada 
man galvoje pradėjo kirbėti mintis: „O kodėl aš ne- 

galėčiau to padaryti?“ Taigi kai įmonė „Benčia“ buvo 
perorganizuota į „Kyocerą“, pradėjau galvoti, ar tik 
nebus tinkamas laikas mūsų įmonei mesti iššūkį. 

Žinoma, turint omeny, kad priešininkas buvo 
„NTT“, tai mūsų kova priminė milžino ir skruzdė- 
lės kautynes, o be to, mums, besiskiriantiems ne tik 
dydžiu, ši sfera buvo visiškai nauja ir nežinoma. 
Tačiau tuo metu neveikė konkurencijos principas, 
ir žmonėms įkainių sumažinimo nauda buvo toly- 
gi paveiksle nupieštam moči pyragėliui*'. Tad Don 
Kichoto pavyzdžiu man neliko nieko kito kaip pa- 
kelti rankas. 

Bet aš ne iškart pranešiau apie savo sprendimą, ir 
tik todėl, kad labai griežtai savęs klausinėjau, ar tik 
nežiūriu savo asmeninės naudos. Sudarinėdamas 
naujo verslo planus, aš negalėdavau užmigti prieš 
tai savęs nepaklausęs: „Ar pradėdamas naują verslą 
tu iš tiesų galvoji apie visus žmones? Ar neplanuo- 
ji kartais tik savo ir įmonės pelno? O gal tu tiesiog 
nori pasirodyti prieš visą pasaulį? Ar tavo planas ti- 
krai tyras ir švarus, be menkiausio savanaudiškumo 
šešėlio? Ar geras motyvas, ar tai nėra tik asmeninis 
tavo siekis?“ 


31 Moči gaminamas iš virtų ryžių - tai vienas tradicinių patiekalų per 
Naujuosius metus. 


Ir štai galų gale po pusės metų, kai įsitikinau, kad 
mano ketinimuose nėra nė truputėlio blogų motyvų, 
nusprendžiau įkurti kompaniją „DDI“ (dabartinė 
„KDDI'). 

Vos tik pradėjome darbą, dar dvi kompanijos pa- 
reiškė ketinimus dirbti toje srityje, tačiau visi turėjo 
išankstinį nusistatymą, kad „Kyoceros“ antrinė kom- 
panija „DDI“ yra labiausiai nepasirengusi šiai veiklai. 
Ši nuostata nebuvo be pagrindo. Mes neturėjome nei 
patirties, nei jokių įgūdžių tame versle, o perdavimo 
kabelių, antenų infrastruktūrą, taip pat pardavimo 
agentūrų tinklą reikėjo pradėti kurti nuo pradžios. 

Dirbant dėl pasaulio, 
dėl žmonių reikia nebijoti ir nuostolių 


Tačiau būdama net ir tokioje nepalankioje padėtyje, 
kai nebuvo ir to, ir šio, ir ano, „DDI“ iškart, vos tik 
pradėjo veiklą, ėmė rodyti pačius geriausius rezul- 
tatus, palyginti su kitomis kartu pradėjusiomis dirb- 
ti įmonėmis, ir tapo lydere. Daug žmonių tuo metu 
klausinėjo ir dabar klausinėja, kokia to priežastis. Į 
šį klausimą aš visada atsakau vienu sakiniu: „Mano 
verslo motyvas buvo būti naudingam žmonėms, ir aš 
neturėjau jokių kitų asmeninių tikslų“. 

Nuo „DDI“ įkūrimo aš nuolat kalbėjau savo dar- 
buotojams: „Vardan mūsų šalies žmonių sumažinki- 
me tarpmiestinių pokalbių tarifus“, „Gyvename tik 
vieną kartą, padarykime šį gyvenimą prasmingą“, 
„Dabar turime progą, kuri pasitaiko tik vieną kartą 
per 100 metų. Būkim dėkingi už šią progą“. Taigi visi 
„DDI“ darbuotojai turėjo bendrą tikslą stengtis ne dėl 
savo naudos, o dėl visos šalies, iš visos širdies linkėjo 
sėkmės įmonei ir mielai ėmėsi darbo. Sulaukėme pa- 
ramos iš agentūrų darbuotojų, taip pat mus palaikė 
daugelis klientų. Netrukus po „DDI“ įkūrimo aš su- 
teikiau progą paprastiems įmonės darbuotojams įsi- 
gyti jos akcijų už nominalią kainą. Norėjau, kad kartu 


su „DDI“ sėkme tokiu sandoriu darbuotojai būtų atly- 
ginti už nuoširdžias pastangas dirbant kartu su įmo- 
ne, be to, norėjau jiems už tai padėkoti. Nors aš, kaip 
įmonės įkūrėjas, turėjau galimybę įsigyti daugiausia 
įmonės akcijų, tačiau iš tikrųjų neįsigijau nė vienos. 
Aš maniau, kad taip įkurdamas „DDI“ neįpainiosiu 
savo asmeninių interesų. Greičiausiai, jei būčiau turė- 
jęs nors vieną akciją, jau nebebūčiau galėjęs negalvoti 
apie pinigų darymą. Be to, visiškai neabejoju, kad ir 
vėlesni „DDI“ žingsniai būtų visai kitokie. 

Kurdamas mobiliųjų telefonų įmonę turėjau pana- 
šų patyrimą. Imdamasis „DDI“ veiklos, aš iškart nu- 
mačiau ir mobiliojo ryšio rinkos ateitį, galvodamas 
apie tai, kaip žmonių gyvenimą padaryti patogesnį. 
Planuodamas pradėti panašią veiklą, vėl susidūriau su 
didele problema. Sekdama „DDI“, dar viena įmonė pa- 
reiškė norą dalyvauti šiame versle. Kadangi tai susiję su 
bangų dažniais, buvo tokie apribojimai, kad viename 
regione, be „NTT“, galėjo būti tik dar viena kompanija; 
jei yra dvi kompanijos, norinčios naujai pradėti veiklą, 
joms reikia pasidalyti regionus tarpusavyje. 

Jei galvosi tik apie verslo pelningumą, bet kokia 
kaina norėsi dirbti sostinės regione, kuriame susi- 
koncentravusi didžioji dalis gyventojų, ir niekaip 
negalėsi pasiekti susitarimo. Aš pasiūliau, kad būtų 

sąžininga ir nešališka visa tai nuspręsti burtu trauki- 
mu, tačiau iš Ryšių ministerijos atėjo mandagus atsa- 
kymas, kad negalima tokiais būdais tvarkyti verslo. 
Bet kada baigsis šis virvės tempimas, nebuvo aišku. 
Tada aš pagalvojau, kad jei tai nebus kokiu nors 
būdu nutraukta, Japonijoje gali neprasidėti mobiliojo 
ryšio technologijų verslas. Taip galvodamas aš prie- 
šininkams atidaviau didesniąją rinkos dalį, vadina- 
muosius sostinės ir Čiūbu regionus, o sau pasiėmiau 
likusią šalies dalį. 

Nors mes ir pradėjome iš šiek tiek nelygių pozicijų, 
tačiau „DDI“ vykdomosios valdžios susirinkime aš 
pasakiau, kad priešininkams atidaviau patį vaisių, o 
sau pasilikau tik jo luobelę. Tačiau juk sakoma, kad, 
patirdamas nuostolių, gauni naudos, pralaimėdamas 
laimi. Visus įtikinęs kartu stengtis ir tą luobelę pada- 
ryti auksinę, pradėjau naują verslą. Vos tik pradėjus 
šį verslą, priešingai nei visi galvojo, mūsų pasiekimai 
po truputį ėmė augti. Jūs greičiausiai žinote, kad ši 
įmonė, dabar tapusi „au“, yra rimta „NTT Dokomo“ 
konkurentė. 

„DDI“ ir „au“ sėkmė yra ne kas kita kaip įrodymas, 
kad galvojant, kaip padėti pasauliui, žmonėms, tu- 
rint tik gerus motyvus, paprašius Dangaus pagalbos, 
įmanoma pasiekti viską. Man taip atrodo. 


Skaičiuodamas įmonės pelną 
tarnauk visuomenei 


„Kyoceros“ vadybos principas yra toks: siekiant visų 
įmonės darbuotojų dvasinėsir materialinės gerovėsreikia 
prisidėti ir prie žmonių visuomenės evoliucijos. Pirmas 
vadovavimo įmonei tikslas yra padaryti ten dirbančių 
žmonių gyvenimą visavertį, rūpintis jų laime. Tačiau dir- 
bant tik šia kryptimi, skaičiuojant įmonės pelną pradeda- 
ma tenkinti tik savąjį eg0. Įmonė, kaip visuomenės įran- 
kis, turi atsakomybę ir pareigą stengtis dėl pasaulio, dėl 
žmonių. Kai tik pradėjau verslą, aš nusprendžiau laikytis 
tokio principo. Po įmonės įkūrimo praėjus keleriems me- 
tams, norėdamas sustiprinti įmonės pagrindus, aš po to, 
kai metų pabaigoje kiekvienam darbuotojui asmeniškai 
įteikiau premiją, pasiūliau pagalvoti apie premijos dalies 
paaukojimą visuomenės labui. Šiek tiek pinigų gavęs iš 
įmonės darbuotojų, pasiūliau, kad tokią pačią sumą pa- 
aukotų ir pati kompanija, o surinktus pinigus paaukotų 
neturtingiems žmonėms, kurie per Naujuosius metus 
negali nusipirkti net moči pyragėlio. Taigi darbuotojai 
palaikė mano idėją ir noriai aukojo dalį savo premijos. To 
priežastis - „Kyoceros“ vykdoma tarnavimo visuome- 
nei politika, kurios tradicijos nepasikeitė iki šiol. Tad nuo 

pat įmonės įkūrimo aš stengiausi įgyvendinti tokią idėją: 
kad ir po mažą lašą, uždirbtą savo prakaitu, paaukoda- 
mas visuomenės labui tu įgyvendini nesavanaudiškumo 
principą. Aš, kaip žmogus, esu įsitikinęs, kad stengtis dėl 
pasaulio, žmonių yra nuostabiausia veikla, kokia gali 
užsiimti žmogus. Tuo tikslu 1985 metais įsteigiau Kioto 
premiją, o prieš tai, surinkęs savo turimas „Kyoceros“ 
akcijas ir grynuosius pinigus ir gavęs 20 000 000 000jenų 
sumą (apie 20 000 000 JAV dolerių), aš įsteigiau Inamori 
fondą?*. Premija buvo įkurta siekiant išgarsinti labiausiai 
nusipelniusius ir daugiausia pasiekusius aukštųjų tech- 
nologijų, fundamentaliųjų mokslų, filosofijos, meno sri- 
tyse žmones ir pasidžiaugti jų pasiekimais. Dabar ji yra 
vertinama kaip tarptautinė premija, kaip ir Nobelio pre- 
mija. Kadangi „Kyocerai“ išsiplėtus netikėtai padidėjęs 
mano turtas buvo gautas padedant ir palaikant kitiems 
žmonėms, tai aš negalėjau naudotis juo vienui vienas. 
„Šį turtą gavau iš visuomenės, tiksliau - visuomenė 
man jį tik paskolino, todėl laikas jį grąžinti taip, kad jis 
duotų naudą visuomenei“, taip galvodamas įsteigiau 
minėtąjį fondą. Taigi Kioto premija yra ir mano duo- 
klė visuomenei, ir mano nesavanaudiškumo filosofijos 
įgyvendinimas. 


32 Autoriaus įsteigtas 1984 m. balandžio 12 dieną. Pagrindinė veikla: 
Kioto premijos skyrimas už pasiekimus aukštųjų technologijų, tiksliųjų 
mokslų, meno ir filosofijos srityse, Inamori stipendijų skyrimas už 
tyrimus tiksliųjų, humanitarinių ir socialinių mokslų srityse, socialinė 
parama. 


Įmonei užsiėmus labdaringa veikla, 2003 m. iš Carnegie 
asociacijos gavau „Andrew Carnegie'o pasišventimo 
premiją“. Praeityje šią premiją buvo gavę Bilas Gates'as, 
George'as Sorosas, Tedas Turneris ir kiti žymūs pasaulio 
labdaros veikėjai. Kadangi buvau pirmas japonas, gavęs 
šią premiją, man tai buvo didelė garbė, todėl premijos 
įteikimo ceremonijoje pasakiau tokią kalbą: 

„Aš gyvenau tik darbu, sukūriau dvi įmones — 
„Kyocerą“ ir „KDDI“, ir, laimė, jos, kaip ir tikėjausi, 
kol kas puikiai gyvuoja, tačiau netikėtai man pavy- 
ko susikrauti didelius turtus. Tačiau aš visiškai su- 
tinku su Andrew Carnegie'io pasakytais žodžiais, 
kad žmonės savo turtus turi panaudoti visuomenės 
gerovei. Taigi tik todėl, kad ir aš pats manau, jog iš 
dangaus gautus turtus reikia panaudoti pasaulio, 
žmonių gerovei, daug prisidėjau prie įvairių visuo- 
meninių, labdaringų organizacijų veiklos“. 

Prieš tai esu rašęs, kad pelno siekimas yra menas, 
tačiau manau, kad ir turto gavimas yra menas. Man 
atrodo, kad daug sunkiau pinigus gerai panaudoti, 
nei juos įsigyti. Nesavanaudiškai įgytus pinigus de- 
rėtų ir nesavanaudiškai naudoti, todėl aš ir nutariau 
prisidėti prie visuomenės gerovės teisingai panau- 
dodamas savo turtus. 

Japonija, būk turtinga ir kilni šalis 


Atsižvelgiant į tai, kokia yra išankstinė mūsų nuo- 
monė apie verslo partnerį, priklauso, kokių tikslų 
mes pasieksime - gerų ar blogų. Tarkime, jums tenka 
diskutuoti su žmogumi, kaip ką galima atlikti. Jei iš 
anksto manysite, kad jūsų partneris niekam tikęs, ir 
nuolat jam tai prikaišiosite, bus ir partneriui sunku, 
ir jūs nieko nepešite. Gerų rezultatų pasieksite tik 
dirbdami kartu su partneriu. Taigi mūsų išankstinis 
nusistatymas gali nulemti problemos sprendimą. 
Kai Japonijos rinka buvo uždaryta ir Japonijos 
bei JAV santykiai buvo gana įtempti, aš sukūriau 
„Japonijos ir JAV XXI amžiaus komitetą“, kur buvo 
atvirai pasikalbama apie įvairius abiejų šalių įsipa- 
reigojimus, o didžiausias dėmesys kreipiamas į eili- 
nius piliečius. Taip po truputį darbavausi abiejų šalių 
santykių gerinimo kryptimi. Aš tada ir pasiūliau, kad 
reikia baigti debatus, kai priešininkai vienas kitą kal- 
tina būtomis ir nebūtomis nuodėmėmis. Negalvojant 
apie priešininko pozicijos priežastis ir aplinkybes, o 
tik žarstantis tokiais pasakymais kaip: „Jūs klystate, 
ne, tai jūs turite nusileisti“, neįmanoma pasiekti jokio 
sutarimo. Jei jums rūpės tik nuostoliai ir pelnas arba 


kaip laimėti debatus bet kokia kaina, derybose nieko 
nepasieksite. Todėl aš pasiūliau, kad pirmiausia rei- 
kia gerbti priešininko požiūrį, nesilaikyti aklai įsiki- 
bus savo nuomonės, gerai apgalvoti ir jo mintis, taigi 
derybas vesti laikantis nesavanaudiškumo principo. 
Be to, jei tik reikės, Japonija privalo nusileisti pirma. 
Man taip atrodė. O priežastis paprasta: pokario metu 
Japonija iš JAV sulaukė daug paramos - JAV tiekė 
maistą ir technologijas, Japonijos produktams atvėrė 
milžinišką rinką ir visa kita, ir vien dėl to Japonija su- 
gebėjo atsitiesti ir suklestėti. Nors ir sakoma, kad ta 
veikla buvo tik JAV pasaulinės strategijos dalis, tačiau 
tiesa ir tai, kad jie mus gana ilgai pakentė. Todėl ma- 
nau, ar tik dabar nėra Japonijos, tapusios didžiosios 
ekonomikos šalimi, pareiga parodyti dėmesį prieši- 
ninkui nusileidžiant, kai reikia nusileisti, ir visuose 
savo veiksmuose taikyti nesavanaudiškumo principą. 
Po dvejus metus trukusių pasitarimų mūsų komitete 
abiejų šalių vyriausybėms įteikėme raštu išdėstytus 
pasiūlymus, kurie rėmėsi mano pateikta filosofija. 
Tarptautinio japonologijos tyrimų centro mokyto- 
jas Kavakacu Heita?> apie Japoniją yra pasakęs taip: 
33 Tarptautinio japonologijos tyrimų centro dėstytojas, lyginamo- 
sios ekonomikos istorijos profesorius, 1985 m. Oksfordo universitete 


pavo daktaro laipsnį. Parašė daug lyginamųjų ir tiriamųjų darbų apie 
civilizaciją, ekonomiką, ypač daug dėmesio skyrė Japonijai. 

„Turtinga ir kilni šalis“. Šalis kuriama ne tik turtais, 
bet ir kilnumu. Taigi turtinga šalis gyvena savo turto 
dėka, bet, jei turi kilnumo, atsimoka ir kitoms šalims. 
Ne karine ar ekonomine galia, o kilnumu įgyjamas 
kitų šalių pasitikėjimas ir pagarba. Todėl kadaise 
be atodairos siekusi tik savo naudos ir po to gavusi 
gerą atkirtį, Japonija dabar privalo pirmoji parodyti 
pavyzdį. 

Ar tik neturėtų Japonija siekti savo galios kilnu- 
mu, o ne galinga ekonomine ir karine jėga? Japonija 
turėtų stengtis ne tiek įnirtingai skaičiuoti turtus ar 
demonstruoti karinę jėgą, kiek ramiai sau gyven- 
ti pasaulyje, savo filosofiją grįsdama subtiliu kilnių 
žmonių mąstymu. Tapusi tokia šalimi, Japonija bus 
visų gerbiama ir tikrai bus reikalinga tarptautinei vi- 
suomenei. Neatsiras ir šalių, norinčių užpulti tokią 
valstybę. Tai pati geriausia saugumo politika. 


Ar tik nepamiršai 
nesavanaudiško kilnumo? 


Kinijos revoliucijos tėvu vadinamas Sun Venas 1924 
m. Kobėje pasakė garsią kalbą. Šioje kalboje jis, lygin- 
damas Europos ir Amerikos kultūras su Rytų kultū- 
romis, paminėjo karališkąjį kelią ir karių kelią. 

Karine jėga besiremianti ir žmones kontroliuojan- 
ti kultūra davė pradžią Europos ir JAV kultūroms, o 
tai senojoje Kinijoje buvo vadinama karių keliu. Kaip 
priešprieša tam Rytų kultūrose prasidėjo ir turi gilias 
tradicijas karališkasis kelias, kuris remiasi kilnumu ir 
siekia vesti žmones pirmyn. 

Sun Venas Japonijai, kuri tuo metu perdėtai ginkla- 
vosi ir grobė naujas teritorijas, siūlė rinktis ne karių, o 
karalių kelią. Gaila, tačiau Japonija, ir toliau žengda- 
ma karių keliu, greit įsivėlė į Antrąjį pasaulinį karą. 
Taip nuo pokario laikų iki pat dabar kovos princi- 
pas taikomas ir ekonomikoje. Tačiau jei dabar šalis ir 
žmonės neprisimins karališkojo kelio, pagrįsto nesa- 
vanaudišku kilnumu, Japonija vėl padarys didžiulę 
klaidą. Aš kaip tik šito ir bijau. 

Tendai sektos? nariai turi tokį pasakymą: nesavanau- 
iškumas užmirštant save. Jį reikia suprasti paraidžiui: už- 
miršus save, reikia stengtis dėl kitų žmonių. Klausantis 


34 Viena iš budizmo sektų. 

pasakymo skambesio, galima suprasti ir taip: „Jau iš- 
mokau“*5. O tai reikėtų paaiškinti taip: „Aš jau išmokau 
siekti šio pasaulio malonumų. Dabar, į šalį atidėjus savo 
reikalus, reikia stengtis dėl kitų žmonių“. Taip mokė 
Tendai sektos vyresniuoju buvęs Etai Jamada. 

Ką aš norėjau visu tuo pasakyti? Ogi tai, kad dabarti- 
nė Japonijos visuomenė po truputį praranda šį dėmesį 
kitam ir gražų nesavanaudišką kilnumą. Pamiršus ro- 
dyti dėmesį ir nesavanaudiškumą, telieka tik savi troš- 
kimai. Tenkinant savo troškimus, užvaldo nevaldomas 
savo troškimų tenkinimo poreikis. Argi mes nesame to 
matę šiame pasaulyje? Visai neseniai devyniolikmetis 
žiauriai išžudė keturių asmenų šeimą. Dėl nusikalti- 
mo sunkumo net ir nepilnamečiui? buvo paskelbtas 
mirties nuosprendis. Šis jaunuolis, pasirodo, labai sa- 
vanaudiškai interpretavo įstatymą ir buvo įsitikinęs, 
kad jis, nepilnametis, gali daryti, ką nori, ir vis tiek jam 
nebus paskelbtas mirties nuosprendis, todėl ir įvykdė 
šį nusikaltimą. Apie šį įvykį pranešęs žurnalo reporte- 
ris parašė: „Jei jaunuolis būtų geriau žinojęs įstatymus, 
galbūt nebūtų šio žiauraus nusikaltimo“. Tačiau prieš 
sužinant įstatymus būtina įsisąmoninti moralės kodek- 
są, žinoti etikos normas, kurios sako, kad negalima žu- 
dyti žmogaus. Negalima žudyti, negalima sužeisti - tai 
turėtų būti ne įstatymo, o moralės kodekso kategorijos. 


35 Japoniškai abu šie sakiniai skamba visiškai vienodai: mėkorita. 
36 Pagal Japonijos įstatymus pilnametystė sukanka, kai sulauki 20 metų. 


Svietimo tikslas — 
moralės normų diegimas 


Kodėl mes imame prarasti pagrindinius moralės pa- 
prindus? Kodėl pamirštame dėmesį kitam žmogui, 
nesavanaudiškumą? Atsakymas yra labai paprastas: 
kadangi suaugę žmonės to nemoko vaikų. Po karo 
jau praėjo apie 60 metų, tačiau daugelis japonų nėra 
nieko girdėję apie moralę. Kadangi aš buvau auklė- 
jamas dar prieš karą, tai labai gerai suprantu tuos 
dalykus. 

Štai kad ir laisvė šiandien interpretuojama neteisin- 
„ai. Ryškus per didelis naudojimasis ja, noras turėti 
jos labai daug, o visiškai nemokoma to, kad žmo- 
gus, gaudamas laisvę, įgyja ir tam tikrą atsakomybę. 
Žmogus visuomet turi naudotis tam tikru moralės 
kodeksu, gyvendamas visuomenėje vadovautis tam 
tikromis taisyklėmis. Galiu pasakyti, kad mes šito 
nesugebame iki galo padaryti. 

Nuo senovės žmonės moralaus gyvenimo gairių 
mokėsi filosofijos pavidalu - per krikščionybę ir bu- 
dizmą. Šios religijos moko etikos pagrindų, kuriais 
žmonės turi remtis gyvenime. Net jei ir slėpdamasis 
darysi blogus darbus, Buda ar dievai vis tiek viską 

matys, ir tu būtinai sulauksi atlygio už tai. Be to, net 
jei ir žmogui nežinant susikaups daugybė gerų dar- 
bų, tai neliks nepastebėta Budos ar dievų. Jei tikėsi 
šiais dalykais, tau net nereikės klausti, kaip tau tei- 
singai elgtis. 

Tačiau šių dienų Japonijoje, vykstant mokslo ir civi- 
lizacijos progresui, religinis mokymas išblėsęs. Todėl 
moralė, etika, filosofija yra po truputį užmirštamos. 

Kažkoks filosofas yra pasakęs, kad moralės trūku- 
mo pagrindas yra religijos nebuvimas, ir aš su tuo 
visiškai sutinku. Pokarinės Japonijos visuomenėje 
buvo labai stipri tendencija iš kasdienio gyvenimo ir 
švietimo sistemos guiti moralę ir etiką — taip buvo re- 
aguojama į mąstymo sistemą, kurios pagrindas buvo 
prieškario Japonijos šintoizmas. 

Ne taip seniai Japonijoje pradėtas dėstyti visuotinis 
ugdymas, bet, deja, nematyti, kad būtų ruošiamasi 
ugdyti asmenybę, kurios elgesys remtųsi kilnumu. 
Ugdant asmenybę nelabai kreipiamas dėmesys į pa- 
grindines elgesio taisykles ir moralės normas. Net ir 
vaikų darželyje atvirai akcentuojamas Iaisvas ugdy- 
mas, todėl dar pasaulio nepažįstantys vaikai yra mo- 
komi piktnaudžiauti. Iki tol, kol suauga, jie neturi nė 
menkiausios progos gyvenime pritaikyti tam tikras 
elgesio taisykles. O ar nėra būtina paauglystėje, kai 


Zmogus auga tiek kūnu, tiek dvasia, suteikti progos 
pamąstyti, išmokti, kaip turi gyventi žmogus? Be to, 
manau, mokykloje privalu išugdyti teisingą požiūrį 
į darbą. Dabar Japonijoje gabūs ir negabūs mokslui 
vaikai mokomi atskirai. Gabieji gali įgyti taip verti- 
namą išsilavinimą, o ne tokiems gabiems lieka juo- 
do darbininko dalia. Geri pažymiai padeda lengvai 
įsidarbinti valstybinėse įstaigose ar didžiosiose įmo- 
nėse, o bendravimo su žmonėmis įgūdžių, kitų, su 
mokslu nesusijusių savybių ugdymas paliekamas 
nuošalyje. 

Norint pataisyti dabartinę padėtį, reikėtų, pavyz- 
džiui, pradinukus mokyti, kad pasaulyje yra daugy- 
bė darbų, kuriuos maloniai dirba daugelis žmonių, 
todėl ir egzistuoja ši visuomenė. Štai kirpėju tapti 
norinčiam vaikui reikia padėti gauti praktinių ži- 
nių: į kurią mokyklą geriau eiti, kokios kvalifikacijos 
būtinos ir taip toliau. Taip reikėtų žiūrėti į profesinį 
ugdymą. 

Ankstesniame skyriuje kalbėjau apie dailidę, ta- 
čiau ne tik dailidės, bet ir baldžiai, siuvėjai, galiausiai 
žemdirbiai ir žvejai turi tinkamai dirbti savo darbą ir 
taip įrodyti, kad turi teisę vadintis žmonėmis. Taigi 
darbo prasmės, o tiksliau - tinkamo požiūrio į darbą 
diegimas ir yra švietimo pareiga. 

Nekartokime tos pačios istorijos, 
kurkime naują Japoniją 


Japonijos istorijoje nuo XX a. vidurio pastebimi maž- 

daug 40 metų raidos ciklai: 
1. 1868 metai — iki to laiko buvusi feodalinė vi- 
suomenė po Meidži restauracijos pradėjo kurti 
šiuolaikinę valstybę. Buvo skubama tapti turtinga 
valstybe su stipria armija. 
2. 1905 metai - pergalė Japonijos ir Rusijos kare. 
Japonija buvo priimta į didžiųjų pasaulio valstybių 
būrį, jos tarptautinė padėtis ėmė labai sparčiai ge- 
rėti. Bet po to turtinga valstybė su stipria armija vis 
labiau ėmė kreipti savo žvilgsnį netinkama krypti- 
mi ir ilgainiui pasuko militaristinės valstybės keliu. 
3. 1945 metai - pralaimėjimas Antrajame pasau- 
liniame kare. Šį kartą buvo pasirinktas turtingos 
valstybės kelias. Visas pasaulis stebėjosi stebuklin- 
gu ekonomikos augimu. 
4. 1985 metai - nuspręsta pažaboti Japonijos milži- 
niškus finansinius aktyvus, todėl sutarta kelti jenos 
kursą, skatinti importą. Tai buvo Japonijos ekono- 
mikos suklestėjimas. Po „burbulo“ krizės griuvusi 
ekonomika iki šiol nesugebėjo pasiekti to lygio. 


Žiūrint į šiuos Japonijos istorijos ciklus galima 
matyti, kad mūsų šalis visuomet siekė materialinės 
gerovės ir dėl to nuolatos kovojo su kitomis valsty- 
bėmis. Pokario laikotarpiu po karų buvo diegiamas 
principas, kad tiek kompanijos, tiek eiliniai žmonės 
turi entuziastingai siekti naudos ir turtų ir kaip įma- 
nydami juos didinti. Nors ir buvo pasakyta, kad, tę- 
siantis visuomenės ir ekonomikos sąstingiui, reikia 
drastiškai pakeisti mąstymą, padėtis nelabai keičiasi. 
Daugelis mūsų nori skubėti į viršų, į priekį galvoda- 
mi tik apie džiaugsmą, todėl ekonomikos augimo 
svyravimas mus verčia tai nerimauti, tai džiūgauti. 

Kai varomoji jėga yra žemiškos aistros, kai svar- 
biausia yra bet kokia kaina nugalėti, kai pagrindinis 
tikslas yra materialinė gerovė, galima kalbėti tik apie 
karių kelio filosofiją. O juk buvo pasakyta: „Siekiant 
naudos nėra kelio“. Mes šito vis dar negalime atsisa- 
kyti tiek asmeniniame, tiek šalies gyvenime. Visiškai 
aišku, kad mes niekur nepažengėme toliau. Iki šiol 
mes vis tarsi tyčia įpuldavome į 40 metų evoliucijos 
ciklus, bet šįkart prasidėjusį gana staigų kritimą į kitą 
didelę duobę, panašią į pralaimėjimą kare, tikrai bus 
sunku sustabdyti. Didėjantis finansų deficitas, net ir 
po truputį į priekį nejudančios finansinės reformos, 


mažėjantis senstančios visuomenės su mažėjančiu 

vaikų skaičiumi gyvybingumas - visi šie požymiai 
jau dabar labai aiškiai matyti. Jei ir toliau viskas vyks 
ta pačia linkme, niekas nieko nesistengs pakeisti, 
2025 metais, t. y. praėjus 40 metų ciklui, valstybės 
vaizdas bus liūdnas - jai neišvengiamai grės mirtis. 
Dabar vietoj ekonominio augimo principo tiek ša- 
lies valdyme, tiek eilinių žmonių gyvenime reikia 
pradėti taikyti kitokią mąstyseną. Tai nėra vienos 
šalies klausimas, tai didžiulė problema, liečianti tiek 
tarptautinę visuomenę, tiek visą Žemės rutulį. Taip 
yra todėl, kad jei nebus pažabotas beribis žmogaus 
noras kuo daugiau turėti ir viską vartoti, tai greitai 
išseks ne tik visi gamtos ištekliai ir energijos resur- 
sai, bet subyrės ir visas Žemės rutulys. Taigi išnyks 
ne tik šalis, vadinama Japonija. Žmogus savo paties 
rankomis sugriaus jo prieglobsčiu tapusį Žemės ru- 
tulį. Mes tai žinome, bet vis dar laukiame vaišių tame 
skęstančiame laive, nesvarbu, kad be jokio sąžinės 
graužimo nuolatos persivalgome. Taigi tiesiog būti- 
na kuo anksčiau suprasti tokių veiksmų tuštumą ir 
paruošti naują planą, paremtą nauja filosofija. 


Mokykimės iš gamtos — 
žinokime saiką 


O kas galėtų tapti naująja filosofija? Manau, kad nuo 
šiol Japonijos ir japonų gyvenimo pagrindu turėtų 
būti filosofija, kurią trumpai galima būtų apibrėžti 
taip: žinokime saiką. Manau, kad su tokia nuostata at- 
siras ir dėmesys kitam žmogui, nesavanaudiškumas, 
kartu ir padėka bei kuklumas. 

Saiko žinojimu pagrįsto gyvenimo modelį galime 
pamatyti gamtoje. Augalus ėda žolėdžiai gyvūnai, 
žolėdžius ėda mėsėdžiai gyvūnai, o mėsėdžių gyvū- 
nų mėšlu ir lavonais vėl minta augalai... Net ir džiun- 
glių įstatymas, reguliuojantis visą augalijos ir gyvū- 
nijos pasaulį, labai gražiai dera prie šio harmoningo 
gyvenimo rato. Be to, skirtingai nei žmonės, gyvūnai 
patys nedaro nieko, kad suardytų šį ratą. Jei žolėdis 
gyvūnas ėstų augalus, kiek tik jam telpa, tai jis tiek 
savo, tiek ir kitos gyvybės egzistencijai užtrauktų di- 
delį pavojų. Jam padeda instinktas, neleidžiantis per- 
sivalgyti. Net ir liūtai, kol jie sotūs, nemedžioja. Kas 
tai - instinktas, o gal Kūrėjo suteiktas saiko jausmas? 
Kadangi tas jausmas gamtoje žinomas, tai gamtoje il- 
gai išsaugojama darna ir ramybė. 

Ar tik nereikia žmogui pasimokyti iš gamtos šių 
stabdžių? Kadaise žmogus buvo gamtos dalis ir gerai 
žinojo gamtos įstatymus, be to, ir pats gyveno tame 
gyvenimo ir mirties rate. Tačiau vos tik jis atsiskyrė 
nuo gyvūnų ir išėjo iš to rato, prarado bet kokį ku- 
klumą, reikalingą taikiai sugyventi su kitomis gyvy- 
bės formomis. 

Jei pažiūrėtume į gamtos pasaulį, tai pamatytume, 
kad žmogus yra apdovanotas aukštu intelektu, tik jis 
sugeba dideliais kiekiais pasigaminti maisto ir pra- 
moninių prekių, be to, išrasti naujas efektyvias tech- 
nologijas. Tačiau ilgainiui, deja, šis intelektas virto 
arogancija, jį nustelbė noras užvaldyti gamtą. Kartu 
dingo ir saiko jausmas, mes norėjome vis daugiau, 
norėjome tapti dar turtingesni ir šitaip spaudžiami iš 
visų pusių atsidūrėme padėtyje, kuri gresia katastro- 
fa visam Žemės rutuliui. 


Jei žmonės atsitokės, 
jie sukurs nesavanaudišką civilizaciją 


Kad laivas, vadinamas Žeme, nenuskęstų, mums 
nelieka nieko kito, kaip tik prisiminti gamtoje gerai 
žinomą saiką. Reikia dievų duotą intelektą paversti 
tikra išmintimi ir išmokti kontroliuoti savo įgeidžius. 
Taigi būtinai reikia pradėti gyventi viską naudojant 
su saiku. Jei nesugebėsite pasitenkinti tuo, ką dabar 
turite, tai net ir gavę naują trokštamą daiktą, nesuge- 
bėsite juo kaip reikiant pasidžiaugti. 

Todėl reikia nustoti kovojus vien dėl ekonominės 
naudos. Šalies ir eilinio žmogaus tikslas nuo šiol turi 
būti ne materialinė gerovė. Reikia rasti būdą, kaip 
mes galėtume gerai gyventi dvasiškai. Apie tai Laozi 
yra pasakęs taip: „Žmogus, žinantis saiką, yra turtin- 
gas“. Be to, sakoma: „Kai negauni norimo daikto, rei- 
kia norėti jau turimų daiktų“. Arba: „Pasitenkinimas 
yra išmintingo žmogaus perlas“. Taigi mes turime 
įsisąmoninti, kad žmogus bus ramus, jei jis žinos 
saiką. Būtina turėti minimalius norus, net ir ko nors 
trūkstant manyti, kad visko užtenka, o tai, ko yra per 
daug, dalytis su kitais, o tiksliau — atiduoti kitiems. 
Tikiu, kad toks mąstymas išgelbės Japoniją, o kalbant 
skambesniais žodžiais - ir visą Žemę. 

Tačiau gyvenimo būdas žinant saiką jokiu būdu 
nereiškia, jog reikia pasitenkinti tik dabartine padė- 
timi, o susidūrus su naujais išbandymais nesiimti jo- 
kių veiksmų. 

Štai kad ir ekonomikos atveju dinamizmo pasiekia- 
ma atsisakant senų pramonės šakų ir sukuriant nau- 
jas. Taip žmogus, savo išmintimi kurdamas naujus 
produktus, dalyvauja nenutrūkstamame atsinaujini- 
mo rate. Šiuo atveju svarbu sugebėti iš augimo pereiti 
į brandą, iš kovos - į bendradarbiavimą, t. y. eiti dar- 
nos keliu. Galbūt šitokiu būdu mums pavyks sukurti 
naują civilizaciją, paremtą nesavanaudišku kilnumu. 
Taip vietoj „noriu daugiau malonumų“, „noriu dar 
skaniau pavalgyti“, „noriu dar daugiau uždirbti“ ir 
kitais norais pagrįstos dabartinės civilizacijos galbūt 
užgimtų nauja civilizacija, pagrįsta nesavanaudišku- 
mu, meile, dėmesiu kitam, noru padėti kitam, noru 
padaryti kitą laimingą. 

Aš nežinau, kokį pavidalą įgaus ta nauja civiliza- 
cija, ir kol kas tai tėra tik mano svajonė. Tačiau, kaip 
jau keletą kartų esu sakęs, svarbu ne eiti ten, o iš visų 
jėgų stengtis eiti ten. Svarbu ne būti ten, o būti pasi- 
ruošusiam būti ten. Jei mes tikrai to norėsime ir būsi- 
me tam pasiruošę, tai nesavanaudiška visuomenė, ži- 
nanti saiką, nebeatrodys esanti tokia nepasiekiama. 


I 


Gyvenimas darnoje su Visatos tėkme 


PENKTASIS 
SKYRIUS 


Žmogaus gyvenimu rūpinasi 
dvi didelės nematomos jėgos 


Yra viena nematoma jėga, kuri rūpinasi žmogaus gy- 
venimu. Tačiau man atrodo, kad jos yra dvi. 

Viena jų yra lemtis. Kiekvienas žmogus į šį pasaulį at- 
sineša savo lemtį, tačiau jis nežino jos, gyvena jos veda- 
mas, o gal tiksliau - jos skubinamas. Nors yra ir kitaip 
mąstančių žmonių, tačiau aš esu įsitikinęs, kad lemtis eg- 
zistuoja. Žmogus yra valdomas kažko didingo, ko negali 
pasiekti jo protas. Kartu su džiaugsmais, pykčiu, liūde- 
siu ir patiriamais malonumais jo gyvenimą neša didžiu- 
lis upės srautas. Be jokio poilsio tekėdama upė atplukdo 
ji į didžiulę jūrą. Tačiau ar žmogus yra bejėgis prieš lem- 
tį? Manau, kad ne. Nes yra dar viena didelė jėga, besi- 
rūpinanti žmogaus gyvenimu. Tai priežasties-pasekmės 
dėsnis. Tai reiškia, kad darant gerus darbus gaunamas 
geras rezultatas, o darant blogus darbus gaunamas blo- 
gas rezultatas. Tai paprastas ir aiškus dėsnis, reiškiantis, 
kad pasekmė tiesiogiai priklauso nuo priežasties. 

Kad ir kas atsitiktų, viskas turi tam tikrą priežastį. Taip 
ir mūsų mintys bei darbai, tapę priežastimi, duoda tam 
tikrą rezultatą. Jei jūs dabar ką nors galvojate, ką nors 
veikiate, visa tai, tapę priežastimi, būtinai duos kokį 

nors rezultatą. Po to savo ruožtu šie rezultatai taps 
naujų įvykių priežastimi. Šis nesibaigiantis priežas- 
ties-pasekmės ciklas yra dėsnis, reguliuojantis mūsų 
gyvenimą. 

Pirmajame skyriuje esu sakęs, kad žmogaus gyve- 
nimas būna toks, kokį jį įsivaizduoja, bet tai ir reiškia, 
kad jis priklauso nuo priežasties-pasekmės dėsnio. 
Tai, apie ką labai galvojam, ir virsta realybe. 

Be to, trečiajame skyriuje esu kalbėjęs apie būtiny- 
bę padaryti širdį tauresnę, o tai pagal priežasties-pa- 
sekmės dėsnį reiškia, kad tauri širdis yra gražaus gy- 
venimo priežastis. 

Lemtis ir priežasties-pasekmės dėsnis — tai daly- 
kai, kurie tvarko kiekvieno žmogaus gyvenimą. Tai 
reiškia, kad žmogaus gyvenimo audeklas audžiamas 
iš lemties metmenų ir priežasties-pasekmės dėsnio 
ataudų. Jei žmogaus gyvenimas neina lemties nu- 
statytu keliu, tai tik dėl priežasties-pasekmės dėsnio 
veikimo. O kita vertus, jei geru elgesiu nepasiekia- 
mas geras rezultatas, tai tik dėl lemties įsikišimo. 

Čia svarbu pasakyti, kad priežasties-pasekmės 
dėsnis yra šiek tiek stipresnis už lemtį, ir tarp šių 
dviejų jėgų, nulemiančių žmogaus gyvenimą, vyks- 
ta tam tikra kova. Ir vien dėl to, kad priežasties- 
pasekmės dėsnio jėga yra šiek tiek stipresnė už lem- 


ties jėgą, mes net ir lemtį, atsineštą gimstant, galime 
pakeisti veikiant priežasties-pasekmės dėsniui. Tai 
reiškia, kad gerai galvodami, atlikdami gerus dar- 
bus galime savo lemtį pakreipti geresne kryptimi. 
Taigi, viena vertus, žmogus yra valdomas lemties, 
tačiau, kita vertus, jo lemtį gali pakeisti geri ketini- 
mai ir geri darbai. 


212 


Mokėdami valdyti priežasties 
pasekmės dėsnį, galime pakeisti lemtį 


Lemtis nėra nepakeičiama, ją galima pakeisti valdant 
priežasties-pasekmės dėsnį. Tai ne aš sugalvojau. Tai 
yra daugeliui politikų ir ekonomistų padariusi di- 
delę įtaką mąstytojo Masahiro Jasuokos?? senajame 
kinų tekste „Yinzhilu“ rasta mintis. „Yinzhilu“ rinki- 
nys sudarytas Ming dinastijos metu. Dabar pateiksiu 
pasakojimą apie žmogų, vardu Juan Liao Fanas. 

Juan Liao Fanas gimė šeimoje, kuri iš kartos į kartą 
užsiiminėjo gydymu. Anksti netekus tėvo, jį užaugino 
motina. Ir štai juos aplankė senukas. Jis tarė sūnui: 

— Aš visą gyvenimą domėjausi būrimu ir magija ir 
atėjau papasakoti, kas tau nulemta Dangaus. - Tada 
atsigrįžo į motiną: - Motina greičiausiai mano, jog, sū- 
nus taps garsiu mediku, tačiau jis neis šiuo keliu. Po 
kiek laiko jis išlaikys valstybinius egzaminus ir taps 
valdininku, - ir pridūrė ne tik tai, kelerių metų ir ku- 
riuos egzaminus laikys, kokie bus jų rezultatai, bet ir 
tai, kad būdamas dar jauno amžiaus bus paskirtas į 
aukštą postą, greitai išgarsės, ves, tačiau neturės vai- 
kų, ir galiausiai 53 metų pasitrauks iš šio pasaulio. 
37 Filosofas (1898-1983), kuriam didelę įtaką darė konfucianizmas ir 
neokantizmo filosofijos; dirbo Japonijos politikos ir verslo elito dvasiniu 


patarėju, dažnai pabrėždavo Rytų Azijos kultūros atgimimą, priklausė 
dešiniesiems nacionalistams. 


Tokią lemtį išdėstė senukas. Po to Liao Fano gy- 
venimas klostėsi taip, kaip buvo jam išpranašauta. 
Vėliau, tapęs valdininku, Liao Fanas nukeliavo į žy- 
maus mokytojo Dzen šventyklą ir kartu su juo ėmė 
praktikuoti dzenbudizmą. Kadangi jis sugebėjo vis- 
ko atsisakyti, mokytojas stebėjosi: 

- Neturijokios dėmės, nuostabiai praktikuoji Dzen. 
Gal eime kur nors kartu praktikuoti askezės? 

Liao Fanas pasakė, kad jis neturi jokio supratimo 
apie askezę, bet papasakojo apie paauglystėje sutiktą 
senuką. 

- Aš ėjau tuo keliu, kaip buvo išpranašauta senuko. 
Taigi pagal savo lemtį turiu mirti, kai man sukaks 53 
metai. Todėl jau per vėlu ką nors keisti, - pridūrė jis. 

Mokytojas išklausęs išbarė Liao Faną: 

- Tu esi didelis kvailys, jei manai, kad būdamas jau- 
nas gali tapti panašus į U Da**. Ar žmogaus gyvenimas 
yra toks, kaip skirta lemties? Lemtis yra Dangaus do- 
vana, tačiau ji gali keistis, priklausomai nuo žmogaus 
elgesio. Gerai galvodamas, gerai elgdamasis savo gy- 
venimą nuo dabar imsi keisti į gerąją pusę. 

Šitaip buvo paaiškintas priežasties-pasekmės dės- 
nis. Liao Fanas, išklausęs šiuos žodžius, nusprendė 
elgtis tik gerai ir atsisakyti visų blogų minčių. Taigi 


38 Žymus Tang epochos vienuolis. 

tai, kas jam, dar vaikui, buvo išpranašauta, neįvyko, 
ir Liao Fanas pragyveno gerokai daugiau nei buvo 
išpranašauta ir mirė savo mirtimi“. 

Šitokiu būdu ir jūs savo jėgomis galite pakeis- 
ti Dangaus skirtą lemtį. Gerai dirbant ir galvojant, 
veikiant priežasties-pasekmės dėsniui, galima nu- 
gyventi gyvenimą geriau nei buvo lemta iš aukš- 
tybių. Jasuoka tokį gyvenimą pavadino susikurtų 
gyvenimu. Bet tiesą sakant, nedaug yra žmonių, ti- 
kinčių šia logika. Atvirkščiai - yra gerokai daugiau 
tokių, kurie šiuos apmąstymus išjuoks, pavadinda- 
mi juos nemoksliškais. Jų nuomone, lemtis tėra vie- 
nas iš prietarų. Žinoma, esant dabartiniam mokslo 
lygiui sunku rasti tų nematomų rankų egzistavimo 
įrodymų. Jei tik atlikus gerą darbą iškart sulauk- 
tume gerų rezultatų, žmonės greičiausiai patikėtų 
šiuo dėsniu, tačiau taip nebūna, kad po priežasties 
iškart eitų pasekmė. Tikrai taip nebus, kad jei šian- 
dien padarysiu gerą darbą, tai rytoj man atsitiks kas 
nors gera. 

1+1=2, bet gyvenime mažai rasime tokių pavyz- 
džių, kuriuose priežasties-pasekmės dėsnis būtų 
taip aiškiai išreikštas. Ir taip yra todėl, kad mūsų 
gyvenimą pasikeisdami kontroliuoja lemtis ir prie- 
žasties-pasekmės dėsnis. Jie paeiliui kišasi į žmo- 


gaus gyvenimą. Pavyzdžiui, bus nulemta, kad šis 
laikotarpis jums turėtų būti labai blogas, tačiau jūs 
padarysite gerų darbų ir tokiu būdu įveiksite lemties 
galią. Ir atvirkščiai - jei bus nulemtas labai geras lai- 
kotarpis, jūs padarysite ką nors bloga, tada būtinai 
įsijungs blogos priežasties-blogos pasekmės dėsnis. 
Taip būtinai įvyks. 

Nesistenkite kiek galima greičiau pamatyti rezulta- 
tą - priežasties—pasekmės dėsnis visuomet veikia 


Yra sunku pamatyti, kaip veikia priežasties-pase- 
kmės dėsnis, nes tai trunka ne tokį trumpą laiką. Kad 
pamatytumėte minčių ir darbų rezultatą, reikalingas 
tam tikras laikas. Per trumpą 2-3 metų laikotarpį šis 
dėsnis nepasireiškia. Tačiau jei pažvelgtume į ilgesnį 
20-30 metų laikotarpį, priežasties-pasekmės dėsnio 
veikimą tikrai pastebėtume. Nuo to laiko, kai pra- 
dėjau verslą, jau praėjo daugiau nei 40 metų, ir per 
tą laiką esu matęs įvairiausių žmonių sėkmės istori- 
jų. Ir tikrai nėra taip, kad gerus darbus darantiems 
žmonėms visada nesiseka, o tinginiai klesti. Žinoma, 
pasitaiko, kad ką nors bloga padariusiam žmogui se- 
kasi, o tas, kuris stengiasi daryti tik gera, patenka į 
trumpalaikę nesėkmių grandinę. Tačiau visa tai lai- 
kui bėgant pasitaiso, ir visi gauna tai, ko nusipelnė 
savo žodžiais, darbais ar gyvenimo būdu. 

Tarp priežasties ir pasekmės visuomet yra lygybės 
ženklas. Kartais per trumpą laiko tarpą, bet dažniau 
per ilgą pamatai, kad gerą priežastį atitinka gera pa- 
sekmė, o blogą priežastį - bloga pasekmė, ir tas prie- 
žasties-pasekmės ryšys sudarytas visiškai logiškai. 


Štai kažkada „Kyocera“ padėjo kopijavimo apara- 
tus gaminančiai „Mitai“, kuri tuo metu turėjo sun- 
kumų, ir taip buvo įkurta nauja kompanija „Kyocera 
Mita“. Jos pasiekimai buvo vis geresni ir geresni, ji 
sugebėjo sumokėti milžiniškas skolas ir dabar yra ta- 
pusi viena iš pagrindinių „Kyocera“ grupės įmonių. 
Atgaivinant įmonę labai daug prisidėjo „Kyoceros“ 
informacijos departamento vadovas. Jis ir tapo 
„Kyocera Mitos“ prezidentu. 

Bet atėjo laikas, kai labai pablogėjo „Kyoceros“ 
rezultatai. Nebuvo taip paprasta atsigauti. Keli dar- 
buotojai buvo labai radikalūs profesinės sąjungos 
nariai, jie kėlė visokių nepagrįstų reikalavimų, at- 
vykdavo net į mano namus išsakyti nemaloniausių 
dalykų. Buvo sujauktos ne tik mano mintys, bet ir 
pati „Kyocera“ patyrė didžiulių nuostolių. 

Į kampą užspeista kompanija, nepatenkinti dar- 
buotojai - turėjau iškęsti visus šiuos sunkumus. 
Tačiau tuo metu buvo daug žmonių, kurie viską su- 
prato, daug padėjo „Kyocerai“ ir išgelbėjo Inamori, 
t. y. mane. Už tai jiems esu dėkingas. Tarp jų buvo 
ir anksčiau minėtas pirmasis „Kyocera Mitos“ prezi- 
dentas. Jis, kartą išgelbėtas, šįkart pats pasuko mūsų 


bai rimtai: 


217 


218 


- Išgelbėtas žmogus turi sukti gelbėjimo keliu. Aš 
jaučiu, jog yra lemties ratas. Dabar atėjo proga grą- 
žinti skolą už tai, kad anuo metu padėjote išgelbėti 
„Mitą“. Jaučiu džiaugsmą tai darydamas. 

Tai išgirdęs, aš supratau, jog egzistuoja priežas- 
ties-pasekmės ratas. Nėra taip, kad geri darbai bai- 
giasi blogu rezultatu. Nors vienu metu ir atrodė, kad 
sunkumai nepakeliami, tačiau galiausiai pavyko at- 
sigauti, iš darbuotojų irgi sulaukiau padėkos. Tai tik 
patvirtina to rato egzistavimą. 

Kinijos Ming laikų knygoje „Šakniagraužio užra- 
šai“* yra toks sakinys: „Gero darbo rezultatų ne- 
pamatysi lygiai taip pat kaip žolėje pasislėpusio 
baklažano“. Tai reiškia, kad darydami gerus darbus 
nematysime rezultato - lygiai taip pat kaip žolėje 
pasislėpusio baklažano. Bet kaip ir baklažanas auga, 
taip ir žmogaus akiai nematomas rezultatas ilgainiui 
išryškėja. 

Kad įsitikintume priežasties-pasekmės dėsnio vei- 
kimu, reikia laiko. Taigi yra labai svarbu tikrai apsi- 
sprendus, nesistengiant kiek galima greičiau pama- 
tyti rezultatą, gal kartais nuobodžiai ir neįdomiai bė- 
gant dienoms, nuolat stengtis daryti gerus darbus. 
39 Knygos autorius - Hong Ying Ming (1560-1615). Knygoje, 


sujungiančioje konfucionizmo, budizmo ir daoizmo filosofijas, kalbama 
apie meną gyventi, visuomeninį bendravimą; sudaryta iš citatų. 


Nė akimirkai nesustojanti Visatos tėkmė 


Priežasties-pasekmės dėsnis labai gražiai prisi- 
derinęs prie gamtos dėsnių. Niekada nebūna taip, 
kad gera priežastis sukeltų blogą rezultatą ar bloga 
priežastis - gerą rezultatą. Visuomet bloga priežas- 
tis sukelia blogą pasekmę, o gera priežastis - gerą 
pasekmę - toks yra Visatos principas. Jei pažiūrė- 
tume į Visatos susidarymo procesą, tai aiškiai tuo 
įsitikintume. Labai aukštos temperatūros ir didelio 
slėgio elementariųjų dalelių luitas maždaug prieš 
1 300 000 000 metų sprogo, sukurdamas Visatą, ir 
ši iki šiol vis plečiasi — tokia yra šiuolaikinės fizikos 
pripažinta Visatos susikūrimo po Didžiojo sprogimo 
teorija. Visata - lyg gyvas organizmas: vos tik susi- 
kūrusi ji auga toliau, o tai vyksta taip. 

Materija yra sudaryta iš atomų, 0 atomo bran- 
duolys - iš protonų ir neutronų. Suardę protonus 
ir neutronus, gautume elementariąsias daleles. 
Analizuodami materiją aptinkame tas pačias ele- 
mentariąsias daleles. 

Taigi Visatos pradžioje, įvykus Didžiajam sprogi- 
mui, buvo gauta tik ši elementariųjų dalelių kombi- 


nacija. Taip gimė protonai ir neutronai, kurie susijun- 

gę sudarė atomo branduolį, o prie jų prisidėjus elek- 
tronams, susidarė visas atomas. Tada dėl branduolių 
difuzijos susiformavo įvairiausi atomai, kurie jung- 
damiesi sudarė molekules. Molekulės jungdamosi 
sudarė sudėtingesnes molekules, iš kurių susidarė 
DNR vadinami genai, ir taip gimė gyvybė. 

Iš pradžių tai buvo tik labai primityvios gyvy- 
bės formos, bet jos laikui bėgant evoliucionavo, kol 
gimė aukštesniosios žmogiškosios gyvybės formos. 
Tokia yra Visatos susikūrimo istorija. Tai dinamiškas 
procesas. 

Bet yra ir atsitiktinio susiformavimo teorija. 
Tačiau manyčiau, teiginys, kad ši evoliucija, reika- 
laujanti daug pastangų, vyko tiesiog atsitiktinai, 
be jokio tikslo, yra daugiau nei šiek tiek dirbtinis. 
Daug prasmingesnis teiginys, kad visa tai vyko pa- 
gal Dangaus planą. 

Taigi Visatoje, nesustodama nė akimirksniui, juda 
tam tikra visą gyvybę pagimdžiusių ir globojančių 
valios ir jėgos, t. y. tam tikros energijos, tėkmė. Tai ir 
yra gerasis ketinimas, visą laiką nukreiptas tik gera 
kryptimi, globojantis viską, pradedant žmonėmis ir 
baigiant negyvąja gamta. 

Darant gerus darbus geras rezultatas pasiekiamas 
veikiant priežasties-pasekmės dėsniui. Tokiu būdu 


ir elementariosios dalelės nelieka tik elementariosio- 
mis dalelėmis, o jungdamosios į atomus, molekules, 
sudėtines molekules, jos toliau evoliucionuoja dėl tos 
energijos tėkmės. 

„Tegu viskas dauginasi ir auga, o tai, kas gali gyven- 
ti, nukreipkime gera kryptimi“ — tokia yra Visatos, 
kuri yra pripildyta meilės ir gailesčio, valia. Einant 
kartu su šia didžiule valia (meile), gyvenant su ja 
darnoje už viską svarbiau yra mąstymas ir gyvenimo 
būdas. Kadangi geras mąstymas ir geri veiksmai ati- 
tinka į gera krypstančią Visatos valią, tai jų nulemti 
geri rezultatai, nuostabūs vaisiai yra neišvengiami. 

Nelieka nuošaly ir padėka, nuoširdumas, pastan- 
gos dirbti ir kilni širdis, apie kuriuos esu jau kalbėjęs. 
Kai nelaikoma pykčio, nepavydima, galvojama apie 
kitus daugiau nei apie save, einama Visatos valios 
kryptimi, todėl būtinai toks žmogus bus nukreiptas 
sėkmės kryptimi ir jo lemtis bus puiki. Taigi darna su 
Visatos valia ir jos tėkme nulemia žmogaus gyveni- 
mo sėkmę. 

Principas yra paprastas. Visatos valia yra tokia, kad 
viskas būtų gerai, todėl tik nuo jos priklauso visa ko 
augimas ir vystymasis. Visa tai, kas joje egzistuoja, 
auga ir plėtojasi labai natūraliai. Mes, žmonės, irgi 
nesame šios taisyklės išimtis. 

Didingoji jėga visiems įkvepia gyvybę 


Gyvybė atsiranda ne atsitiktinai, ji aiškiai sukuria- 
ma pagal Visatos valią. Cukubos universiteto garbės 
profesorius Masahiro Murakamis yra patvirtinęs 
begalinės kuriamosios jėgos buvimą ir ją įvardijęs 
kaip „Kažką didinga“. Profesorius Murakamis yra 
žinomas tiriamųjų darbų apie genus autorius, bet, 
pasak jo, tirdamas genus, negali nepradėti galvoti, 
kad Visatoje veikia nuostabi jėga, nesuvokiama žmo- 
gaus protui. Genus turi visi - ir žmonės, ir gyvūnai, 
ir augalai, ir net tokios primityvios gyvybės formos 
kaip pelėsiai ar žarnyno lazdelės, ir visuose juose yra 
įrašytas kodas iš 4 raidžių. Tai, kad net tokios aukš- 
tos gyvybės formos kaip žmogus informaciją galima 
išreikšti 4 raidėmis, tikrai yra nuostabu. 

Vienoje žmogaus ląstelėje yra 3 milijardai genų. 
Jei juose saugomą informaciją bandytume surašyti į 
knygą, gautume 1000 tūkstantpuslapinių tomų. Tiek 
daug informacijos turintys genai yra saugomi kie- 
kvienoje iš 6 trilijonų ląstelių, sudarančių žmogaus 
organizmą. 

Dar vienas dalykas, kuriuo reikia stebėtis, tai DNR 
smulkumas. Jei surinktume visų 6 milijardų Žemėje 


gyvenančių žmonių DNR, ji nebūtų didesnė už vie- 
ną ryžio grūdelį. Tokioje mažoje erdvėje be jokios 
klaidos, tvarkingai ir logiškai yra saugomas nejįsi- 
vaizduojamas informacijos kiekis. Nepaisant to, visa 
gyvybė Žemėje gyvena pagal geno kodą, sudarytą iš 
tų pačių 4 raidžių. 

Apie tai galvojant, darosi vis sunkiau ir sunkiau 
patikėti, kad visa tai atsirado atsitiktinai, ir tai nėra 
joks stebuklas. Jei nemanysime, kad egzistuoja kažko- 
kia milžiniška jėga, valdanti visą Visatą ir peržengianti 
žmogaus vaizduotės ribas, bus sunku paaiškinti visą 
mūsų būtį. Profesorius Murakamis šią jėgą pavadino 
„Kažkas didinga“. 

Nors ir sunku suprasti, kas yra tas Kažkas didinga, 
tačiau aišku, kad tai Visatą sukūrusi didinga būtis. 
Žmonės tai vadina Dievu, aš tai vadinu Visatos tė- 
kme ir valia. Kad ir kaip būtų liūdna, bet ribotoms 
žmogaus galimybėms tai suvokti gali būti neįma- 
noma. Ir vis dėlto manau, kad būtina pripažinti to 
Kažko didinga egzistavimą, nes kitaip nebus galima 
paaiškinti Visatos augimo ir plėtros, be to, paslaptin- 
go gyvybės atsiradimo. 

Mes, žmonės, iš šios didingos būties ir pasiskoliname 
gyvybę ir ja naudojamės. Taip Visata savo kuriančiąja 
ranka visur skleidžia gyvybinę energiją. Šitokiu būdu 

visai egzistencijai yra parodoma Visatos meilė ir jėga 
pasakant: „Gyvenkime“. Tokią Visatos valią aš pajutau, 
kai maždaug prieš 30 metų „Kyocerą“ pirmą kartą ap- 
lankė sėkmė sintetinant dirbtinius brangakmenius. Tie 
brangakmeniai buvo labai panašūs į natūralius. 

Jie buvo sintetinami tokiu būdu. Mažytis natūralus 
kristalas buvo įdedamas į šviesiai raudonai šviečian- 
tį išsilydžiusį elementą ir iš jo šaldymo proceso metu 
užauginamas dirbtinis kristalas. Tačiau yra labai 
sunku nustatyti šio kristalo tikslų įdėjimo laiką. Jei 
įdėsime per anksti, kristalas išsilydys aukštoje tem- 
peratūroje, jei per vėlai - auginimo procesas vyks jau 
nebe taip, kaip reikia. Galų gale po 7 metus trukusių 
bandymų ir klaidų pavyko susintetinti brangakmenį. 
Šis sintetinimo procesas labai panašus į gyvybės kū- 
rimo procesą, todėl ir imi manyti, kad yra jėga, kuri 
skatina tą vyksmą. 

Iš tokių ir panašių pavyzdžių aš ir pajutau, kad 
Visatoje tikrai yra žmogaus akiai nematoma, rami, 
bet stipri valia, sąmonė, meilė, jėga, energija, visą 
materiją paverčianti gyvais organizmais sakydama: 
„Gyvenkime“. 

Manau, kad toji jėga yra visų daiktų pradžia. Ji išsi- 
sklaidžiusi beribėje erdvėje ir yra visos gyvybinės jėgos 
pagrindas. Ji reguliuoja gimimą, evoliuciją ir išnykimą. 


Tą paslaptingą jėgą mes galime vadinti Visatos va- 
lia, Kažkuo didinga ar Nematoma kuriančiąja ranka, 
tačiau svarbu ne tai, kaip tai pavadinsime. Svarbu 
diena po dienos gyventi tikint, kad yra ta nežinoma 
jėga ir sąmonė, neišmatuojama jokiais moksliniais 
prietaisais. Tai nėra vienintelė jėga, nulemianti žmo- 
gaus sėkmę ar nesėkmę. Visa tai taip pat priklauso ir 
nuo to, ar žmogus yra arogantiškas, ar kuklus. 

Kodėl aš nusprendžiau eiti Budos keliu? 


Taigi yra Visatos valia, kitaip Kūrėjas. Ko tikėda- 
masis jis atveda mus į šį pasaulį? Kodėl vieną kartą 
atsiradus gyvybei be pertraukos vyksta augimas ir 
evoliucija? Kokia to priežastis? Kaip mums reikėtų 
gyventi? Ar į šį klausimą įmanoma atsakyti? Aš ma- 
nau, kad tai protingas klausimas, tačiau, neišvalius 
savo sielos, į jį neįmanoma atsakyti. 

Jau kelis kartus esu minėjęs, bet dar pakartosiu: rei- 
kia stengtis, kad tau mirštant siela būtų gražesnė, nei 
ji buvo tau gimstant. Nuo gimimo iki mirties reikia 
stengtis tinkamai galvoti, dirbti gerus darbus, visa- 
pusiškai gludinti savo charakterį - nuo to priklausys 
tavo sielos vertė. Gamta ir Visata, suteikdama mums 
gyvybę, teturėjo vienintelį tikslą, kad mes tobulintume 
sielą. Palyginti su šiuo didingu tikslu, mūsų turimas 
turtas, garbė, statusas ir kiti panašūs dalykai neturi 
jokios prasmės. Kad ir kiek stengtumeisi pasiekti šlo- 
vę, sužibėti darbe, įgyti turto, kad net nesugebėtum jo 
išnaudoti per visą gyvenimą, palyginti su švaria siela, 
tai yra niekiniai dalykai, kažkas panašaus į šiukšles. 
Pagal Visatos valią žmogaus gyvenimo tikslas turėtų 
būti sąmonės išvalymas, sielos tobulinimas ir panašiai. 


Labai svarbu skirti pakankamai laiko kasdieniame 
gyvenime sielai tobulinti. Jau kelis kartus esu apie tai 
kalbėjęs. Dosnumas, dorumas, kantrybė, narsa, Dzen 
praktika, išmintis - šios mokytojo Šakjamunio išdės- 
tytos 6 dorybės ir padeda tai pasiekti. Mano siela jau 
seniai buvo linkusi laikytis šių 6 principų savo kasdie- 
niame gyvenime. Aš ramiai ėjau savo gyvenimo keliu 
ir, kaip jau esu sakęs anksčiau, tik sulaukęs 65 metų 
panorau iš naujo išsiaiškinti, kas yra žmogaus gyve- 
nimas, iš naujo surasti tikrąjį tikėjimą, todėl, nusisku- 
tęs plaukus, žengiau Budos keliu. Jau ir anksčiau, kai 
man sukako 60 metų, norėjau atsisakyti pagrindinės 
vietos savo kompanijose ir pradėti tarnauti Budai, bet 
manęs vis neapleido mintis apie mobiliųjų telefonų 
verslo klestėjimą ir panašiai, tačiau galiausiai 65 metų 
supratau, kad ilgiau tai trukti nebegali, mečiau gar- 
bingą prezidentavimą „Kyoceroje“, „DDI“ ir nusisku- 
tau plikai“. 

Kažkada aš savo gyvenimą esu suskirstęs į tris lai- 
kotarpius. Kadangi manoma, kad žmogaus gyveni- 
mas trunka apie 80 metų, pirmąjį periodą sudaro pir- 
mieji 20 metų nuo gimimo, t. y. pati gyvenimo pra- 
džia. Antrasis periodas trunka apie 40 metų, nuo 20 
iki 60 metų, tada, kai išeini į visuomenę, tampi nepri- 


40 Budistų vienuoliai neaugina plaukų, skutasi plikai. 

klausomas, krauniesi kapitalą, dirbi dėl pasaulio ir 
kitų Žmonių. Ir paskutinis, trečiasis, laikotarpis trun- 
ka apie 20 metų nuo 60 metų gimtadienio, kai reikia 
pradėti rengtis mirčiai (sielos kelionei). Manau, kad 
lygiai taip, kaip rengiantis išeiti į visuomenę reikia 20 
metų, taip ir rengiantis mirčiai reikia tiek pat laiko. 

Miršta tik mūsų kūnas, o siela nemiršta, ji įžengia 
į amžinybę. Mirtis šio pasaulio požiūriu yra blogis, 
bet sielai tai yra naujos kelionės pradžia. Todėl gal- 
vodamas apie šią kelionę paskutinius 20 savo gyve- 
nimo metų panorau kruopščiai jai ruoštis. Taip aš 
nusprendžiau tapti vienuoliu. 


Kad ir nepasieksi nušvitimo, 
gerbtinos pastangos jo siekti 


Iškart po įstojimo į vienuolyną aš pradėjau asketišką 
gyvenimą. Tai man buvo ir didinga, ir kartu nauja 
žiauri patirtis. Prašydamas išmaldos, patyriau, kokia 
gili yra Budos malonė. Tapęs vienuoliu naujai pama- 
čiau pasaulį. Jis nesikeičia, tik reikia visiškai kitaip 
jame gyventi. 

Dzen mokyme yra toks posakis: „Prieš nušvitimą 
kirto medžius, nešė vandenį. Po nušvitimo kerta me- 
džius, neša vandenį“. Ir aš, tapęs vienuoliu, myniau 
tas pačias žemės dulkes, tik pajutau, kad viduje kaž- 
kas iš esmės pakito. Dzen mokymo metu skaudžiai 
patyriau, koks aš buvau nesubrendęs. Būdamas 
kompanijos viršūnėje vadovavau paprastiems ir at- 
sakingiems darbuotojams, labai išdidžiai jiems nuro- 
dinėdavau, lyg viską žinodamas rašiau knygas, skai- 
čiau ilgiausias paskaitas, bet tik dabar supratau, koks 
manyje slypėjo menkumas. Kitaip sakant, aš iš naujo 
supratau, kad tikrai didingas žmogus yra bevardis. Jis 
turi nuostabią sielą - tokią, kokią turi labai maloni 
sena moteriškė, gyvenanti mažo miestelio gale, arba 
miesto užkampyje gyvenantis, atkakliai savo tikslo 

siekiantis jaunuolis. Neretai toks bevardis žmogus 
yra didingesnis už žmogų, turintį gerą vardą ir ka- 
pitalą. Be to, jis būna dėmesingesnis kitiems ir turi 
gilesnę sielą. 

Dar vienas dalykas. Aš skaudžiai supratau, kad 
mes, kurie buvome paskendę aistrose, kad ir kiek 
praktikuotume šį mokymą, greičiausiai nepasieksi- 
me nušvitimo. Paprastas žmogus negali tapti pana- 
šiu į U Da. 

Per įšventinimo ceremoniją mano dvasinis vado- 
vas paklausė, ar aš sugebėsiu laikytis visų 10 įžadų, 
privalių vienuoliui. Kai paklausė: „Ar laikysies įža- 
dų?“, atsakiau: „Laikysiuos“. Taip aš įsiliejau į vie- 
nuolių gyvenimą. Nors ir tvirtai buvau pasižadėjęs 
prieš visą vienuolyną, kad laikysiuos įžadų, tačiau 
abejojau, ar tesėsiu. Buvau tikras, kad jei ir sugebėsiu 
laikytis įžadų, būti asketu, šimtus valandų išsėdėsiu 
Dzen pozicijoje, tačiau nušvitimo nepasieksiu. Toks 
kaip aš, kurio valia silpna, kuris vardan tobulumo 
negalės pamiršti žemiškų aistrų, nesvarbu, kiek da- 
rys gerų darbų, tikriausiai niekada negalės atsikra- 
tyti savo aistrų ir savanaudiškumo. Galiu stengtis 
laikytis įžadų, bet vis tiek kada nors galiu sulaužyti 
priesaikas. Žmogus, įskaitant ir mane, yra kvailas ir 
netobulas kūrinys. 


Tačiau aš supratau ir tai, kad taip ir turi būti. 
Nesvarbu, kad ir labai stengdamasis tu nepasiek- 
si nušvitimo, bet pastangos to siekti yra gerbtinos. 
Svarbu ne tai, kad tu nesugebi tinkamai laikytis įža- 
dų, bet kad nori jų laikytis ir žinai, kad reikia jų lai- 
kytis. Vien tokios mintys yra labai svarbios. Su šito- 
kiu nusistatymu praleisdamas kiekvieną dieną, nors 
ir nepasiekdamas nušvitimo, gali tinkamai išvalyti 
sąmonę ir sulaukti pagalbos. Aš šitai supratau tar- 
naudamas vienuolyne ir sekdamas mokymą. Dievai 
ir Buda, arba, kitaip sakant, Visatos sąmonė, myli ne 
tiek ką nors padariusį žmogų, kiek besistengiantį ką 
nors padaryti. 

Ar gali išvalyti sąmonę vien pastangomis laikytis 
ko nors, padaryti ką nors? Taip. Ar taip sulauksime 
pagalbos? Taip. Taigi vien pastangos gryninti sie- 
lą yra gerbtinos, nes taip valoma sąmonė. O kodėl? 
Todėl, kad tai ir yra Budos palaimintas kelias, tai ir 
yra plaukimas kartu su Visatos sąmone. 


Tikrasis aš, kupinas tikrumo, 
gėrio ir grožio, glūdi sielos gelmėse 


Įdomu, iš kelių sluoksnių susideda žmogaus siela? 
Man atrodo, jos sudėtinės dalys yra šios: 
1. Intelektas - įgytos žinios ir logika. 
2. Jausmai - 5 pojūčiai ir sąmonės kontroliuojami 
jausmai. 
3. Instinktai — geismai, valdantys fizinį kūną. 
4. Dvasia - tikrasis aš, sukaupęs šio pasaulio pa- 
tirtį ir darbus. 
5. Tikrasis aš - sielos gelmėse esantis branduolys, 
kupinas tikrumo, gėrio ir grožio. 

Manau, kad taip yra susisluoksniavusi siela. Į šį 
pasaulį mes ateiname pačios sielos gelmėse turė- 
dami tikrąjį aš. Jį gaubia dvasia, apsupta instinktų. 
Pavyzdžiui, kai tik gimęs kūdikis užsinori valgyti 
ir paprašo motinos pieno, už tai būna atsakingi pa- 
čiame paviršiuje esantys instinktai. Vėliau, augant, 
instinktus apgaubia jausmai, kuriuos savo ruožtu 
uždengia intelektas. Tai reiškia, kad brendimo metu 
sieloje atsiranda vis daugiau ir daugiau sluoksnių. Ir 
atvirkščiai — senstant tie sluoksniai po truputį nusilu- 
pa. Pavyzdžiui, Alzhaimerio liga susirgęs žmogus iš 


232 


pradžių praranda intelektą, loginį elgesio pagrindą 
ir tampa panašus į vaiką, kontroliuojamą jausmų. Po 
to, nykstant šiems jausmams ir pojūčiams, jis grįžta 
į instinktų valdomą būseną, po kurios, sunykus ins- 
tinktams (gyvybinei jėgai), priartėja prie mirties. 

Iš visų sielos sluoksnių svarbiausi yra dvasia ir ti- 
krasis aš. Tikrasis aš - tai sielos gelmėse glūdintis 
branduolys, tikroji sąmonė. Budizme teigiama, kad 
kalnai, upės, žolės ir medžiai - viskas gali tapti Buda. 
Tikrasis aš ir yra Buda, arba, kitaip sakant, jis ir iš- 
reiškia Visatą, išmintį, kuri priklauso Visatai, tikrąją 
visų daiktų esmę, tikrąją visų dalykų priežastį. Tai 
yra mūsų sielos pačiame branduolyje. 

Tikrasis aš, tapęs Buda, yra be galo gražus. Jis ku- 
pinas meilės, išminties, darnos, jame daug tikrumo, 
gėrio, grožio. Žmogus gyvena ilgėdamasis tikrumo, 
gėrio ir grožio, ir tik todėl, kad pačiose jo gelmėse yra 
tikrasis aš, kupinas tikrumo, gėrio ir grožio. 

Džiaukitės, jei pavyksta 
sunaikinti blogąją karmą 


O mūsų tikrąjį aš yra apsupusi dvasia. Jei tikrąjį aš paly- 
gintume su nuogu kūnu, tai dvasią būtų galima palyginti 
su tą kūną gaubiančiu rūbu. Tas rūbas - tai mūsų galvo- 
tos mintys ir veiksmai, įvairios sąmonės ir kūno patirtys. 
Šiame pasaulyje mūsų padaryti darbai, pagalvotos min- 
tys- viskas limpa prie šio rūbo. Taigi dvasia ir yra tai, 
kas vadinama žmogaus karma: daugybę kartų atgimus 
gyvenime padaryti geri ir blogi darbai, pagalvotos geros 
ir blogos mintys. Visa tai dvasios pavidalu apsupa mūsų 
tikrąjį aš. Todėl tikrasis aš gali būti bendras 10 000 žmo- 
nių, o kiekvieno žmogaus dvasia yra skirtinga. 

Vaikystėje man mama sakė: „Tavo dvasia bloga“. 
Žmonės kalbėjo, kad mano charakteris rupus kaip 
žvirgždas ir mano, dar vaiko, siela buvo sugadinta 
blogos karmos. Tai pastebėjo dar mano motinos akys. 

O kas yra ta karma? Ar tai purvas, prilipęs prie dva- 
sios? Apie tai man labai išsamiai paaiškino moky- 
tojas Nišikata Tansecu (dab. Rindzai*' šakos Miošin 
šventyklos vyresnysis). 


41 Dzen mokymo šaka, gavusi pradžią Tang dinastijos laikais, į Japoniją 
atvežta Kamakuros laikotarpiu. 


Tai įvyko beveik prieš 20 metų. Tuo metu „Kyocera“ 
buvo labai kritikuojama žiniasklaidos, kad ji parda- 
vinėjanti dirbtinius kelių sąnarius, kuriuos be leidi- 
mo gamino „Fainceramikku“. Iš tikrųjų buvo taip. 
„Fainceramikku“, gavusi visus leidimus, gamino 
klubo sąnarius, bet gydytojai juos naudojo vienai 
kelio sąnario daliai, taigi jie buvo parduodami kaip 
kelių ąnariai. Man tai nepatiko, buvau pasiruošęs iš- 
kęsti visą kritiką. Apie tai pasikalbėjau su mokytoju 
Tansecu. Pasakiau, kad turiu sunkumų ir jų nepakel- 
siu. Atrodo, mokytojas apie mano problemas gerai 
žinojo, buvo skaitęs laikraščius ir panašiai. Maniau, 
kad išgirsiu šiltą paguodos žodį, bet mokytojas pa- 
sakė šitaip: 

— Tikrai baisu, bet nieko nepadarysi. Gyvenimas 
pilnas rūpesčių. - Ir prie viso to dar pridūrė: - Kai 
nesiseka, reikia ne nukabinti nosį, o džiaugtis. 
Sunkumai ir rūpesčiai naikina dvasioje esančią blo- 
gąją karmą. Kadangi tokiais sunkumais bus panai- 
kinta tikrai daug blogos karmos, pone Inamori, jums 
reikia tik džiaugtis. 

Tų jo žodžių man visiškai pakako. Net ir viso pa- 
saulio kritiką reikia stengtis priimti taip, tarsi tai būtų 
Dangaus siųstas išbandymas. Tikėdamasis paguodos, 
gavau patį geriausią pamokymą, o patekęs į patį dug- 
ną, sužinojau didžiąją žmogaus gyvenimo paslaptį. 

Užuot siekus nušvitimo, 
reikia stengtis valyti dvasią 


Nors ir yra žmonių, kuriems nepriimtina dvasios 
samprata, bet gyvenime mes patiriame tokių daly- 
kų, kurie apie ją kalba. Vadinamoji klinikinė mirtis 
yra vienas iš tokių dalykų. O būna taip. Žmogus dėl 
ligos ar nelaimingo atsitikimo miršta ir miręs iš vir- 
šaus žiūri į savo kūną, gulintį ant lovos ir gaivina- 
mą. Jis tarsi pro plyšį gauna pažvelgti į nepaprastą 
pasaulį, ir jam vėl įkvepiama gyvybė. Pažįstu vieną 
žmogų, patyrusį klinikinę mirtį. Šis žmogus vidury 
nakties patyrė širdies priepuolį, buvo gabenamas 
į ligoninę, tačiau jo širdis sustojo, ir tik gydytojų 
pastangų dėka jis atsigavo. Sustojus širdžiai jis jau- 
tėsi vaikštinėjąs po pievą, pilną gėlių. Ir tuo metu 
kažkodėl iš tolumos aš atėjęs ir paklausęs: „Ką čia 
veiki?“ Tada jis ir atsigavęs. Tai išgirdęs iš labai arti- 
mo žmogaus, aš iš naujo supratau, kad fizinis kūnas 
ir dvasia yra skirtingi dalykai. Jis sakė, kad mirus 
matyti vaizdai buvo tikrai iš realaus pasaulio. Taigi 
nors kūnas ir buvo miręs, bet kažkur buvo dar vienas 
pasaulis. Tąkart aš supratau, kad atskirai nuo fizinio 
kūno yra dar ir dvasia. 


Pagal budizmo mokymą mes gimstame turėda- 
mi dvasią, prie kurios būna prilipę daugybė purvo, 
vadinamo karma, iš praėjusių gyvenimų. O po šiuo 
sluoksniu yra pasislėpusi tyra graži siela, galinti tapti 
Buda, vadinamasis tikrasis aš. Tikrasis aš pasireiškia 
gražiomis mintimis, gražiais darbais. Jis galėtų tapti 
Buda, bet netampa tik dėl karmos, aplipusios dvasią, 
dėl instinktų, gaubiančių tikrąjį aš. Tikrajam aš augti 
trukdo keletas sienų. 

Dzen praktika ir joga padeda išvalyti sielą. Valoma 
iš išorės, panašiai kaip lęšiai šlifuojami iš išorinės 
pusės. Pirmiausia, numetus intelektą, pasiekiami 
jausmai, tada, nuvalius jausmus, pasiekiami instink- 
tai, tada, nuvalius instinktus, pasiekiama dvasia, o 
galiausiai — tikrasis aš. Šis kruopštus iš išorės prasi- 
dedantis sielos valymo procesas yra askezė, 0 nušvi- 
timas ateina, kai siela būna nuvalyta iki tikrojo aš. 
Kai pasiekiame savo tikrąjį aš, mes suprantame visus 
dėsnius, įgyjame Budos išmintį. Žmonės, sugebėję 
tai pasiekti, neslegiami instinktų ir jausmų, sugeba 
stengtis iš visų jėgų vardan pasaulio, vardan žmonių. 
Bet, kaip jau ir esu sakęs, paprastas žmogus negali 
pasiekti nušvitimo. Geismuose paskendusiam Žžmo- 
gui neįmanoma nuvalyti sielos iki pat tikrojo aš. 

Tai kaipgi reikia tokiam žmogui elgtis? Aš manau, 
kad labai svarbu stengtis kontroliuoti save, kad ne- 

išlįstų į paviršių jausmai ir instinktai. Remdamiesi 
sąmone ir logika, kylančiais iš tikrojo aš ir dvasios, 
stenkimės širdyje surasti vietos etikai ir moralei. 
Stengimasis vardan pasaulio, vardan žmonių, gyvenimo 
būdas žinant saiką, nesiekiant daugiau nei tau tikrai 
reikia, turėtų būti mūsų sielos branduolys. 

Gyventi visaip kontroliuojant save, kad neišlįstų į 
paviršių jausmai ir instinktai, - vadinasi, kaupti gerą 
patirtį, valyti sielą, galų gale - artėti prie nušvitimo. 
Gal ne šiame, bet kitame gyvenime tokia siela pa- 
sieks, ko trokšta. 


Kad ir koks menkas, 
bet vis tiek vaidmuo 


Kokia yra žmogaus esmė? Kodėl mes gimstame šiame 
pasaulyje? Vienas islamo ir Tolimųjų Rytų filosofijos 
specialistas yra taip pasakęs apie žmogaus esmę: 

„Kai, norėdamas suprasti žmogaus esmę, medituoji, 
pasieki sąmoningą būseną - tokią tyrą ir nuostabią, ne- 
turinčią ribų ir labai skaidrią, t. y. priartėji prie pačios 
sąmonės, kur supranti, kad esi tik tu vienas su savimi, 
o tada, užmiršęs visus penkis pojūčius, galiausiai pri- 
artėji ir prie pačios būties. Tuo pat metu supranti, kad 
viskas pasaulyje yra kilę iš tos pačios būties. Ar tik ši 
sąmoninga būsena ir nėra žmogaus esmė? 

Šiuos žodžius išgirdęs Kultūros departamento 
direktorius psichologas Hajao Kavai juokaudamas 
kreipėsi į gėlę: „Būtis, kurią tu vaidini, yra gėlė. Būtis, 
kurią aš vaidinu, yra Kavai“. Paprastai, žiūrėdami į 
gėles, mes sakome: „Tai yra gėlė“, tačiau nesakome: 
„Ši būtis yra gėlė“. 

Yra kelios gyvybės charakteristikos: kūnas ir dva- 
sia, valia ir jausmai, ir tai mes suprantame kaip bū- 
ties esmę. Su šiomis savybėmis Žmogus ateina į šį 
pasaulį, ir tai yra bendra visiems žmonėms, bet kai 

tu tampi gėle ar kuo kitu, tu vis tiek lieki žmogumi. 
Todėl ir aš, nors dabar esu Kadzuo Inamori, iš pat 
pradžių juo nebuvau ir tam tikrose būtyse buvau 
kažkuo, kas visai nepanašu į dabartinį mano pavida- 
lą. Įmonės „Kyocera“ ir „KDDI“, kurias aš įkūriau, 
nepriklauso tik man - tai Dangaus man siųstas vai- 
dmuo, kurį turiu tik tinkamai suvaidinti. Visiems 
žmonėms Dangus skiria vaidmenis, ir juos reikia vai- 
dinti. Ta prasme visų žmonių būtis yra vienoda. Kaip 
jau esu sakęs antrajame skyriuje, bet kuris žmogus, 
kaip gyvybės forma, taip pat medis, žolė, net pakelės 
akmuo iš Kūrėjo gauna tam tikrą vaidmenį ar kitaip 
sakant - Visatos valios paskirtą būtį. 

Iš tikrųjų Visatoje egzistuoja energijos tvermės dės- 
nis. Energijos kiekis, buvęs susikuriant Visatai, nors ir 
keičia formą, bet visada išlieka vienodas. Pavyzdžiui, 
nukirtę medžius gauname malkas, kurias sudegina- 
me, paversdami jas ugnimi, o tai reiškia, kad medyje 
buvusi energija tik virsta ugnies ir dujų energija, ta- 
čiau jos kiekis lieka nepakitęs. Taigi net ir toks akmuo 
yra gyvybiškai svarbus kuriant Visatą, nes kad ir 
koks niekingas jam skirtas vaidmuo, tačiau galbūt be 
jo tiesiog būtų neįmanoma sukurti Visatos. 


Siek deramo gyvenimo būdo 
ir tikrai sulauksi aušros 


Taigi viskas šiame pasaulyje yra didžiulės Visatos 
dalis, ir tikrai tai nėra atsiradę atsitiktinai. Kiekvieno 
daikto būtis yra reikalinga Visatai. Aš manau, kad 
žmogui šioje Visatoje skirtas gerokai didesnis vai- 
dmuo nei kitiems. Žmogus šiame pasaulyje gimsta 
su intelektu ir logika, su kupina meilės ir dėmesin- 
gumo kitiems siela ir dvasia, todėl jis gauna svar- 
bų vaidmenį valdyti šį pasaulį. Tačiau mes, gavę šį 
vaidmenį, turime ir pareigą valyti dvasią ir stengtis 
deramai nugyventi gyvenimą. Tam, kad dvasia nors 
šiek tiek taptų švaresnė nei gimimo metu, privalu to- 
bulėti. Manau, tai ir yra atsakymas į klausimą, kodėl 
gyvena žmogus. Jis turi iš visų jėgų dirbti, nepamirš- 
ti dėkingumo, pozityviai mąstyti, stengtis tinkamai 
elgtis, kurti save, diena po dienos valydamas dvasią 
taisyti būtį. Tik toks gyvenimas dedant visas pastan- 
gas turi prasmę, ir nėra kitokio gyvenimo būdo, tin- 
kamo žmogui. 

Dabartinėje visuomenėje, kurioje apnykęs sąmo- 
ningumas, žmonės gyvena apgraibomis slinkdami 
į tamsą. Bet aš manau, kad jiems reikia parodyti 

svajų ir vilčių kupiną šviesią ateitį. Žmogaus gyve- 
nimas bus visavertis ir laimingas, jei giliai širdyje 
tikės tokios visuomenės atėjimu, ir ji tikrai ateis. Aš 
tuo tikiu. 

Šioje knygoje išdėstytas gyvenimo būdas tinka ir 
individui, ir šeimai, ir įmonei, ir šaliai. Ir iš tikrųjų, 
jei eisite gera kryptimi, tai pasieksite puikių rezul- 
tatų. Galbūt iš pradžių tuo keliu eisite tik jūs vienas, 
bet po to atsiras daugiau žmonių, ir jie supras kilnų 
savo vaidmenį ir ims elgtis taip, kaip ir dera žmogui. 
Aš tikiu, kad jei sieksime tokio gyvenimo būdo, tai 


tikrai sulauksime aušros. 


Pabaiga 


Knygos pavadinimas „Gyvenimo filosofija“ dar ne- 
rodo, kad joje kalbama tik apie žmogaus gyvenimo 
filosofiją. Tokia filosofija galėtų remtis ir įmonės, ir 
valstybės, ir civilizacijos, ir net visos žmonių rasės, 
nes visuomenė susideda iš atskirų žmonių. 


Permąsčius mano gyvenimą iš naujo, jis atrodo taip: 
maloni ir linksma jaunystė; pradėjus dirbti, vadybos 
laikotarpis, kai ieškojau mąstymo būdo, vedančio į 
sėkmę ir laimę; ir galiausiai dabartis, kai palikęs nuo- 
šalyje verslą, bandau rasti gyvenimo prasmę tikėjime. 
Šitaip aš ėjau per gyvenimą ir manau, kad galiausiai 
radau savo gyvenimo būdą. Tikiuosi, kad šioje kny- 
goje sugebėjau tinkamai jį išdėstyti. Dabar, kai jau esu 
baigęs knygos rankraštį, esu juo visiškai patenkintas, 
nes jaučiu, kad man pavyko išdėstyti tai, ką galvoju. 

Aš, kaip autorius, džiaugsiuosi, jei šiais tamsiais 
laikais ją perskaitys bent vienas žmogus ir joje išdės- 
tytomis mintimis sugebės sudominti ir kitus. 


Leidžiant šią knygą labai daug padėjo „Sanmaku“ 
leidyklos direktorius Nobutaka Ueki ir redaktorius 

Tacuja Saito. Taip pat norėčiau padėkoti „Kyocera“ 
valdybos nariui, raštvedybos skyriaus direktoriui 
Masajuki Kasujai, vadybos tyrimų skyriaus direkto- 
riui Jošihito Otai. Be to, iš visos širdies reiškiu padė- 
ką ir visiems kitiems, kaip nors prisidėjusiems prie 
šios knygos pasirodymo. 


2004 m. liepa Kazuo Inamori 


Kazuo Inamori gimė 1932 m. Kagošimoje. Baigė 
Kagošimos universiteto Inžinerijos fakultetą. 1959 m. 
įsteigė akcinę bendrovę „Kyoto Ceramic“ (dabartinė 
„Kyocera“). Buvo jos prezidentu, generaliniu prezi- 
dentu, 0 nuo 1997 m. yra jos garbės prezidentas. Be 
to, 1984 m. įsteigė įmonę „Daini Denden“ (dabartinė 
„KDDI“)ir ėjo generalinio prezidento pareigas. Nuo 
2001 m. yra vyriausiasis konsultantas. 1984 m. įsteigė 
Inamori fondą ir Kioto premiją. Ši premija kiekvienais 
metais teikiama už pasiekimus vystant humanistinę 
visuomenę. Be to, jis, kaip privačios „Inamori moky- 
klos“ direktorius, rūpinasi ir verslininkų ugdymu. 

Pagrindiniai jo kūriniai: „Kazuo Inamori filosofija“, 
„Kaip taurinant širdį plėsti verslą“, „Sėkmės aistra“, 
„Pagarba Dangui, meilė žmogui“, „Vaikėzo autobio- 
grafija“, „Kazuo Inamori praktinis mokslas“, „Tavo 
mintys būtinai išsipildys“ ir kt. 


